text
Лукашди босам
рергьанолълъи хабар
Библияллълыс таржама идя институти2015
Лукашди босам рергьанолълъи хабар
Седурошо
Гьонолло менни ралидулхъи «Лукашди босам
"рергьанолълъи хабар»"
гъоддуси ххуча.
Гьор рулиня «ЦІив къотІиллъибо» («ИнжІил»)
рокьиди.
«ЦІив къотІи» во «Кьира къотІи»
гъоддуси
чІегу бечІуха камарочІукку бади игьиб
и Библияло.
ИнжІилуди бечІуха асар игьи дуняллълъигу
"тарих седи танноллу вугьол адамлълъи"
тарихиллълъи во култураллълъи кьучІилъо
булълъи гьегеб.
ИнжІил леседу хъвардду бикІодду грек
"мицІцІилла онщило гьегеб ссордолдду дуняллълъол"
озозорогу мицІцІило.
Гьинже мен коди бихир гъгъваннаб мицІцІило
сордолъиб гьеллълъи себ камар.
Насраниёллуб дин бижумлаккусигу «Рергьанолълъи
хабар» (ИнжІил) булълъи Масигьи
Исаб (бусурман динна рокъидду
Иса
"авареги) умуруллълъило во ваъза‑насигьаталълъило"
гьегещур ричІоролълъило во вучІоблъукку
вучІчІиролълъило гьакъиллълъи
къиссалъо.
5
СедурошоГьелчІу
гьину энлълъи гьакъиллълъи босомадосол
бугъгъо
буломул данол бокІодду
илълъиб эраллълъи леседуси асрулла Палестиналлълъи
онщила.
Гьедеб заман Палестина бикІодду Румлълъи
къайсарщуб (император) кворщелукьи.
Дунялла вахъимадосол халгъгъиличІу вокьу
гьегеб заманалла севулгу жІугьутІол вокІодду
Гьиласи сев вукІорола иман бикІолъибул
адам. Гьелуб динлълъи кьучІлъоси «Къанун»
(«Таврат») гьегелуй иччидду бикІодду Муса
аварегишди озиру лъоббешонугъгъаси решиндду
седу.
ЖІугьутІавул аварегадади гьитІомадо бикІодду
дунялло вугъгъидягъо Гьиласишди
гьилакку вочІаб авареги во иннагулоси
Паччагьи
Месигьи. Гьев Месигьи вукІодду
Иса.
Ххучало хъвардду илълъиб эраллълъи леседуси
асрулла. Ххуча хъвардиб гьекІало вукІодду
Шамлълъи Антиохия шагьарулълъи
леседусол насраниёлучІу вокьу вукІоб Лукагъоддуси
тохтур. Гьев вукІодду Павел‑чапаршув
гьомологъило кумекчило.
Гьигив Павел
чапаршдило бигьу гьалтІи
игьидду Румлълъи империялла Иса Масигьищуб
гьакъиллълъи Рергьанолълъи хабар
анлъоллу. Гьев чапаршуб гьакъиллълъи6
Седурошобеххула
гъгъайдалла хъвардду «Чапарадабул
гьалтІил»
гъоддуси ххучила.
ЧІеозиругъгъа решин сседу хъвардиб гьор
ххучула босомадо гьинжІерси элуллълъи
"адамибо бичІчІунносял мисалол онщигуло"
анлъисубул рошол. Гьеллалъидду ххучулълъи
ахирула иччирадо бичІчІунну реччинол
рошолий баян.
Лукашди босам «Рергьаннолълъи хабар»
ххучулълъи таржама игьиролълъи гьалтІи
рагьалло бехъодду Библиялълъи таржама
"идя институтиллълъи гьалтІухъамадабло"
Дагъистанлълъол алимадабло соруси жІигарулалъидду.
Гьонолълъу ищибо гьилудду
гьитІинну Россияллълъи элмадалълъи академияллълъи
Дагъистанлълъи элмадалълъи
"Центриллълъи мицІцІилилълъи адабиятиллълъи"
во искусстволилълъи институтиллълъи
кумекиллалъидду ресилъогъо лъи гьонор
ххуча гъгъваннаб мицІцІилло ссордоллу.
Ххуча рейди релълъелтабуллуб хьул и гьоноб
таржамалдди гъгъваннаб маданияб умурулчІу
гьину себ лъидя миса биччидягъодду.
Библияллълыс таржама идя институти
Лукащди босам рергьанолълъи
хабар
1 мияр
Абжар
1‑2 Илълъиб агьлулчІу бокьу Гьиласищди
игьибул гьалтІилилълъи гьакъилла хъварибул
"данол леседукку абжаб ахируло бехъило"
эннубо гьагъобул во эннуди Гьиласищуб Каламуй
гъулухъи игьибул адамди гьитІонохъиба
хъвардури вугьол адамди гьалагъгъодду.
"3 Гьеллалъиду талигьи иччиб Теопил денни"
"гьукму игьи цІиннолъи гьедеб ригьи булълъи"
"бикІоблодду иб дан эргала рокъолдду"
дуй хъварду.
"4 Гьеб балиб ригьи дуб рокІо"
бигъидя дубо молълъибгъибгъгъа дан битІи
бикІорола.
За ка ряй во шо игьи ра до
5 ЖІугьутІав хан Иродищуб заманалла
Абиалуб наслуллълъи Закарягъодду цІерлогуси
сев кашиши вукІодду. Гьегещуй9
Лука 1
"Элисабетигъоддуси ешкІало йикІодду Гьарун"
аварегищуб агьлуллълъи.
6 Гьевул вокІодду
Гьиласи МиярекІащуб амру‑нагью рокІо рерцІцІомдохъиба
тІубаннолъирсол валибадул.
7 Амма гьелувул мочІил вокІочІигу. Элисабети
мочІи идося ешкІа йикІодду. Олохъанлъиролакку
ригьи буломул адам вокІодду гьегевул.
8 Гьинжело гьолуб агьлулло эрга бехъодду
Мукъадасаб Гьакъула гъулухъи иду.
9 Кашишаб
"адатилла рокъидду мужру тІамиб ригьи"
"Закаряло гьило буккудду гьер гьакъудило кабдду"
мицІцІа шанил иду.
10 Гьигиб гъгъайдалла
"бахолъи мицІцІа шанноду Закарялогужа"
севулло ибул адам вокІодду рейду ккубардул
игьир.
11 Себ заманалаку мицІцІа шан игьирадоси
"мисалчІу исивухъи гьанчІчІилисибла"
Гьиласищув малайки решкІондду.
12 Гьегешила
"гьаркІу бахоб ригьи вуххидду сирдду"
вулълъиду живгу Закаряло.
13
"Мен сирдосуб Закаря МиярекІашди"
гъгъабул игьи дуб ходир‑дуа. Дуй ешкІа
"Элисабетидди дуй вошо игьидя гьешло"
цІцІерло менни Ягьия рикІолъо!
гъодду
вотІондду малайки Закаряхъи.
14 Талигьи
"рергьанно ригъгъидя дуй гьешди севулол"
вугьол адамло воргьиня гьев игьирочІукку.
15 МиярекІашчІу седу речІухалъирло
"гъгъошидя гьегещуй чагъирло арагъгъило10"
Лука 1
"цІцІадя гьекІало вукІудося гьегев илучІу"
гьинугужа Ххера Шанно кабдя гьешулълъи.
16 Израилщувул вугьолсол мочІил эннувгу
Гьиласищило ссордоля гьегешди.
17 Иляс
"аварегишуб гьалкІолъирло гъгъудратило"
"эншчІу кодулогу Гьиласищуво седило вугъгъодду"
илаймаллълъило мочІилурулло
"рокІобил сонсолълъи аржоля гьегещди"
"Гьиласищило мигъул сорибул къосуннибул"
"вохокъудва муъминадаб агъгълуллоло"
вашоля гьегещди. Гьиласи вугъгъидоблъи
къачІамадо гьегешди эншдигу гьадур игьибул
адам.
18 Закарядилъоди гьеб ригьилла рацІцІин
малайкишхъи:
"Денно вохорлъидду ешкІало ригьи буломжа"
менни босом дан иллакугъи цІиння?
гъодду.
19 Малайкишдилъоди гьитІон:
Ден и дуй гьонор рергьан анлъоллу волълъелтаб
ГьиласищчІу седуси Жабраил
малайки.
20 Энлълъи заман гьило бехъобор
"тІубанничІигу ресигу ссуб ден босам рошолло"
"мен бужусула гьорсати дуб кІол"
мицІцІило
"биччидя денни гьитІом дан загьирлъилогъгъа"
"архинолося"
гъодду.
21 Закаря рейди вулълъилогъгъа вогъидусол
"адам Мукъадасаб Гьакъула гьовгъгъа11"
Лука 1
"иллолехъигъо гьов вохуккурадогъодду тамашоллъидду"
вокІодду.
22 Ахилло Закаря
"рейди вугъгъодду амма адамхъи мицІцІи"
босинну бегъелъичІигу воккуду. Гьеб ригьи
ибулобо бичІчІуннидду гьегещубо себ аламати
"гьагъгъодду бикІор. ГьелчІу рехудало"
"цІекІобахъи ишардул игьиддусугу гьегешчІу"
кІолакку себгуло рошо рейди бигъгъочІигу.
23 Мукъадасаб Гьакъула кашишилъир идял
"зубодул ругъгъом ригьи Закаря эншхогу"
ишва вулондду.
24 Онщило Закаряй ешкІа Элисабети йикІодду
"гьину мочІилогу иншдугу борцІцІи"
адамчІукку гьебло къечагьидду.
25 Гьегелди
гьитІомадо бикІодду:
"Гьонор гьагъгъидоле адамчІу седу мочІи"
"гъгъошдося ешкІагъоддуси сули рулинну"
МиярекІашди дило гургьунниду дий игьиб
"шур"
гъодду.
Жаб ра ил ма лай киш ди Ма ря ний рер гьан
бо со ма до
"26 Онлълъилъидоб борцІилла Гьиласишди"
Жабраил малайки волълъелтадду Назарет
гьонлълъи Маряндуси олохъан ешухо.
27 Марян
йикІодду Давди аварегишуб тухумолълъи
Юсупигъоддуси гьекІашуй ходиб.
28 РешкІон
"гьегелхолодду малайки вотІондду:12"
Лука 1
"ЙичІчІиде Гьиласищуб барка рещкІом"
еши! Мен ергьам МиярекІа дучІу исибухъ
"вукІорохъи"
гъодду.
"29 Малайкищди гьелду гьитІом ригьи Марян"
"йиххи‑йикъидду гьегебул рошобалълъи"
маъна эблехъенгъодду еккудду.
30
"Сирдосуб Марян"
гъоддулъоди гьелхъи
"малайкишди гьитІон"
дуло Гьиласищуб
барка решкІон гьинже.
31 ДучІу гьину
"мочІи вужуня менни идя вошо цІерло"
рикІоля Исагъодду.
32 Гьещув кутакилогу
вочІуха гьекІа вулълъидя. Гьещило Гьиласищув
Вошогъодду гьитІиня. МиярекІашди
дув вошуй иччидя энщувгу има Давдиб
тахило.
33 Гьегешди Якъуб аварегищур гьакъула
"иннагулорийси энлълъи ахиргу суб"
ханлъирло идя.
34
КунтІуйгу йилонсуб ден мочІи экьигъи
идя?
гъоддулъоди Марянди рацІцІин
малайкишхъи.
35
"Ххера Шан решкІиня духо МиярекІащуб"
гьалкІолъиролълъи гьиродолълъи пардавди
екъашоля мен. Гьеллалъидду Гьиласищув
Вошолъо вагудя гьегеб Ххера Рижило.
"36 Гьундой дуй миярлълъи мочІигу идосялъо"
"ягодду йикІоб Элисабети ригьилди йичом"
"йикІоболло гьорсати онлълъилдоб борцІи"
гьину мочІилогу.
37 Гьиласищуб себгуло гьукму13
Лука 1
"тІобанничІигу беккудосяжа"
гъоддулъоди
малайки вотІон.
38 Гьеб ригьилла Маряндилолъоди гьитІон:
"Гьоннолло ден Гьиласищуй лагъи! Менни"
рулълъирохъа булълъиду белълъелто ибгъиб
"дан дий"
гъодду. Онщило малайки МарянчІу
лълъерхакку гьервадилъоди вулон.
Ма рян йи лин но Эли са бе ти хо
цІцІе лъи ро хъи
39 Гьигирул зубодахъи Марян эдеунниду
йилондду Ягьудияллълъи билодачІуси гьонно.
"40 Каби Закаряб кертиллолодду Марянди"
Элисабетий салам иччидду.
41 Марянлълъи
"салам анлъиб ригьи ЭлисабетичІу гьину"
мочІи воргъадду. Ххера Шандди гьину йицІидду
гьегей.
42
Ибул ешиличІу ёкьу гьочІо барка бечІуха
"ешкІа Юлълъи дуй"
гъодду лъочІчІу
къордду гьитІондду Элисабетиди.
Барка
бечІухалъо вулълъи дучІу гьинуси мочІило.
43 Див МиярекІащуй Ила дихо кабидугъгъа
бечІуха даражаллълъи ешкІале реху ден йикІодду?
"44 Дуб салам анлъиб ригьи дичІу гьину"
воргьандду лъибкІещду чири див мочІи.
45 МиярекІашхакку духо ригъгъоб ролълъин
"тІубанняжа гьелло бужурлогуси мен ийгъгъа"
талигьилщагъи реху!
14
Лука 1
Ма рян ди Гьи ла си щуй рец ци игьи ра до
46 Маряндилъоди гьитІон:
Гьиласи вочІухайду рулълъиду гьину
"рокІо"
47 Гьелъешди хоссардядду бергьандду
диб шанило.
48 Ден лагъилла Гьелъешуб гьаркІу бахоб
"ригьилла"
Баркалша ешкІалъожа ягудя ден
халгъгъилди.
49 Энщур цІер золо ххера гъгъудрати
"МиярекІашди"
БечІуха даражалло ёхонлъи гьинже
денно
"50 Ибадати игьибул наслодало гургьунни"
"51 Гьещуб гучилдди гъгъуватилдди"
"чІугьунибул вагъоння"
ТІулолгъибул пикродул ибулгъибул
бохъоння
52 Гьелъещди чІугьуннибул тахилилакку
"щардя"
"Пагъгъирол исиб биччидду решиноло"
"вохъоля"
"53 Моколобул Гьелъещди къорегъгъоб"
"иччидду воцІцІоля"
"БуртІол седукку вакъидя себгуло"
иччичІигу.15
Лука 1
54‑55 Илълъивул имодахъи рулълъидду
бикІорохъа
Ирбагьинлъу бугъгъомул иболгу
наслодало
Иннагуло гургьунну Эншдигу иччиб
рошо
"РокІоллало биччиду Эншувулгу"
лагъилуй
Израиллълъи халгъиллъий кумеки
игьи гьинжер.
56 Лъобгу борцІцІигъгъаси ригьи Элисабетихало
"бухидду Марян энхогу ишя йилондду."
Ягьия игьи ро лъ лъи гьа къил лъ лъи
"57 Заман бехъоб ригьи Элисабетиди вошо"
игьидду.
58 МиярекІало гургьунниду гьегеллълъи
"мочІи игьиддугъодду анлъиб ригьи"
гьегелчІу баркунну вогъгъолълъо вокІодду
"мадугьаладулло миярлълъолло."
59 МочІи
"игьидду бейкьигу зубу рулълъиб ригьи гьешуй"
"суннати игьиду вогъгъобул адамиё имулогагу"
гьешилоло Закаря цІер рикІоллу гьилудду.
"60 Илуди гьитІондду серло цІер гьажатисугъодду"
биссиди гьешло цІцІер Ягьия рикІолъогъодду.
61
Биссивул миярлълъачІу вокьу гьер цІерлогуси
"гьекІа сузиле"
гъодду гьитІондду
гьило вогъгъобулуди.
16
Лука 1
"62 Онщило релобахъи ишардулло игьидду"
"Закаряхъи рацІцІинну вугъгъондду мочІишло"
цІцІер эригагъибгъо рикІолягъодду.
"63 Иччолъи ххинноду Закаряди ххинулла"
хъвардду гьешло цІцІер «Ягьия»
гъодду.
Ибулоди тамашалъир игьидду.
64 Гьигир пара
"Закаряб кІолло архондду мицІило байчодду"
Гьиласищуй рецци игьидуло чирдду гьегев.
65 Гьеб ригьилла ибул мадугьаладарул рокІолихъи
кутаклогуси сирдир решкІондду.
Ягьудияллълъол ибул биладахъило абходду
гьеб хабар.
66 Гьеб анлъибгъгъасишдило гьитІомадо
бикІодду:
Эмилехъен гьигив мочІищув вулълъидя?
гъодду.
ГьицІцІи‑гьицІцІигуло МиярекІащуб гьалкІолъир
бикІо гьегещулълъи.
За ка ря ди Гьи ла си щуй рец ци игьи ра до
67 Ягьияв има Закаря Ххера Шаноди гьину
вуцІидду. МиярекІашчІукку богъгъобул гьонобул
рошол гьитІондду гьегещди:
68
Израиллълъи халгъиллълъи
МиярекІашуй рецци Эншуб
"халгъгъи вугъгъодду хоссари"
игьирохъи.
69 Гьешди эншувгу лагъи Давдир
гьакъучІу гьинукку илълъий17
Лука 1
иччидя Илълъил хоссар игьиду
гъудрати игьиб гьекІа.
"70 Седу заманаллагу Энщувулгу"
"аварегадулло волълъелтадду"
71 МиярекІашди рошо иччидду бикІо
"илълъил тушманадачІуккуло"
севулло илълъил
рихомулучІуккуло хоссар
"игьиду"
72 Илълъивул имодало гургьунну во
мукъадасаб къотІи тІубаннолу.
73 Илълъив има Ирбагьин аварегишуй
Гьелъешди рухиб ноколо рикІо
"74 тушманадачІукку хоссарол игьиду"
75 СиричІигу бишигу умурулди
БитІи во берцІцІомдохъиба
Энщуй тІаати иду изнуло ресило
бигъолягъодду.
"76 Менно див мочІи вагудя"
Гъудрати Гьиласищув аварегилъо.
Гьилагъгъонси МесигьищчІу седу
вучІчІидя мен
"Гьелъешуй микъи къачІанну"
"77 Во мунагьол абчодду биссил хоссарол"
лъиддягъодду халгъгъиллъибо
анлъоллуло.
78‑79 Гьиласи гургьунидду Гьелъешди илълъий
решнолакку кванлъир решкІоня.18
Лука 2
РичІоролълъи ботІи амччукьисолуй
"кванорлъир бикІуду"
Рокъироло вочиня микъило гьагъоля
илълъибо.
80
"Ягьия вочІуха вугъгъумадо гьегещур"
агъгълу цІубамадо рикІо. Израиллълъи халгъгъиллъиво
сседи вулълъидугъгъа алахилла
умуру игьи гьегешди.
2 мияр
Ма ря ний Во шо игьи ра до
1 Гьеб бикІо ибгъибгъгъаси гьекІащуб хъвари
кІиннир игьогъодду Румлълъи Император
Августишуб амру бигъгъоб заман.
2 Гьигиб
хъвари
кІиннирло бикІодду Сирия улкаллълъи
Квириний сардаршуб заманалла леседуба
игьирси.
3 Эннубгу хъвари‑кІиннир игьоллу
адам знненнурул гьонадалълъи вашиду вукІудя
вокІодду.
4 Юсупи вукІодду Галилея улкалчІу
"гьинуси Назарет гьонлълъи вахумадо"
"амма живгу Давди аварегищур гьакъулълъило"
"тухумолълъило гьекІа гьеллалъиду Юсупи вугъгъодду"
"Давди авареги гьину вужум Ягьудия"
"улкалчІу гьинуси Бетлегъем гьонлълъи"
5 эншубгуло
гьину мочІилогуси эншуй ешкІа Марянлълъило
цІердул хъвароллу.
6 Гьигилълъу
Бетлегъемлагужа Маряний мочІи иду заманно
"бехъодду гьегелдди"
7 игьидду энлълъигу19
Лука 2
леседуваси вошо. Вогъгъобул адам гьину вогъидя
"петера вокІуду мисало гъгъошичІигу"
"игьиб мочІи илаймалди ракІолалълъило жебунниду"
себ пулан орсина гьину вукІолдду.
"Ишо шул лу хо ло ву гъ гъод ду"
ма лай киш ди рер гьан бо со ма до
8 Гьигир релъо эннургу ишолълъи редало
цІенниду алахилла вокІодду севул буцІцІирошул.
9 Сер пара гьеллучІу исибухъи решкІондду
МиярекІащув малайки. ГьиласищчІукку
"бигъгъоб гвангъунниб нуроди гвангвадир"
вогъолдду гьевул ишошул. Золо сириддуло
пагъгъирол.
10 Малайки вотІондду гьегелухъи гьонолдду:
"Сирдосубул ден биссихо решкІон ибулой"
речІуха рергьан анлъоллу.
11 Давдиб гьонлълъичІу
гьину желъал вужун биссилхоссарол
идя Гьилагъонси Месигьи.
12 Гьев биссиво
"цІиня гьоноб аламатилакку: биссиво вусиня"
"ракІолалълъило жебунидду себ пулан орсина"
"вукІолдду гьинже игьиб сев мочІи‚"
гъодду.
13 Гьигир саати гьигив малайкишло гьило
селло речІуха малайкалълъи игьа решкІондду
во ибул малайкади соругу къордду:
14
Гьила Решнобала
МиярекІащуй рецци!
Гьогъгъу онщила
Гьев разигъибгъгъасишуй
рокъир!
гъодду.20
Лука 2
15 Малайкол бурдду волондду рехуду ишохасади
гьитІондду сонсохъи:
"Желомул МиярекІашхакку илълъихо"
решкІом хабарулълъи гьагъигъат цІиннолу
"Бетлемло волинну"
гъодду.
"16 ВачІчІидду хехол Бетлемло вохъоблълъу"
"гьегелуво восондду Марянло Юсупило орсина"
гьину вукІолдду гьинже игьиб мочІило.
"17 МочІи гьагъгъобсатигу буцІцІирошулуди"
адамхъи босондду эннубогу малайкишди анлъолъиб
рергьан.
18 Гьеб хабар анлъиб ибулоди
ажаиблъир игьидду буцІцІирошулуди босом
данна.
19 Маряндило энлълъибогу гьигилълъу
"анлъибгъибгъгъаси дан хазинагагу рокІолла"
биччидду во гьебул пикродала йикІудя
йикІодду гьегей.
20 Малайкищди эннухъи
"босонохъа иб дан бисом ригьи Гьиласи МиярекІащуй"
рецци игьиргужа буцІцІирошулло
вохудва вашодду.
Иеру са лим лъ лъи Му къа да саб Гьа къу ди
ву хид ду ву гъ гъи дя Иса
"21 Бейкьигу зубуло рулълъиду мочІищуб"
"суннати иду заман бехъоб ригьи гьегешило"
илубо гьинни вугъгъидоблъигу
"малайкади рулълъидду рикІоб Исагъодду"
цІцІер къордду.
22 Муса аварегишди белълъолъиб
"адатила рокъидду игьиб мочІи21"
Лука 2
Гьиласищуво седи ворцІцІом иду Мукъадасаб
Гьакъуди вучинну вуккудя вукІодду.
"ВорцІцІомиду заман бехъоб ригьи Юсупидило"
Маряндило вучондду вугъгъодду
Иса Иерусалимло.
23 (Гьиласищуб амрулла
"рокъидду жив‑жив игъиб кунтІакІа мочІи"
Гьиласищуй назруйду вуккудя вукІодду).
"24 Гьебгу къанонула рокъидду чІегу гъугъу"
ялъибор гъугъолълъи чІегу боши гъгъурман
идя адати бикІодду.
"25 Гьигиб заманалла Иерусалимла вукІодду"
"иман‑адлулогусси Израиллълъи халгъгъи"
хоссар идя заман инналехъен бехъидогъодду
"бечІуха анищилогуси Симеондуси гьекІа."
Ххера Шан энщубо лълъерхо бехъоб гьекІало
вукІодду гьегев.
26 Ххера ШаночІукку Симеонщибо
цІиня бикІодду Гьиласищув Месигьи
гьагъгъочІигу жив вучІидося вукІорло. Гьенеб
Шаноди вучондду вохъолъибло вукІодду
гьев Мукъадасаб Гьакъудило.
27 Илаймалди
мичІи Исало вучондду гьелди къанонулълъи
адати идури.
"28 Гьигилълъу Симеоншди вухи"
"коди мичІи Исалодду Гьиласищуй реццило"
"игьидду гьитІонлъоди:"
29‑32
"Во див МиярекІа ден"
"Дув лагъи"
"Дуб къотІола рокъидду гьинже парагъгъати"
Мен гьадуригьидду бикІоб хоссарлъирло
"гьагъгъодду вучІорадо. Гьеб и ибгъиб хал22"
Лука 2
гъгъи кантІуноля Нур во дувгу Израилщуб
халгъгъиллълъи гъгъадру‑рецци!
33 Юсупидило Маряндило бечІуха тамашалъир
игьидду Симеоншур ретІонола.
34 Гьегелуй
"дуало игьидду Симеоншди Марянхъи"
гьитІондду:
Гьонов МочІи сабаблъиду Израиллълъи
"халгъгъиллълъи вугьолсол гьогъгъолло вукІудя"
вугьолсол левцІидя.
35 Дур рокІорлълъило хъанжар къиня. Гьиласи
МиярекІащуб аламатилъо вулълъидя
"гьонов МочІи бикІоболло вугьолуди гьелла"
даъбало идя. Гьеллалъидду вугьолсабурул
"рокІорчІусол пикродулло загьиролдя"
гъодду.
"36 Гьигилълъугу йикІодду Ашероб тухомолълъи"
"Пенуэлуйдуси гьекІашуй еши Гьаннат"
энлъибо къеча дан цІиня золо ёхор ешкІа.
Гьокьугу решинсугу кІунтІуха рухичІигу
гьегелдди.
"37 ГьелчІу рехуду 84 решин серолъирола"
"рулом гьегей гьечІогъгъидоло"
"лъалло кІолибол роччидду кубардул игьидду"
"Мукъадасаб Гьакъулакку ергъачІигу Гьиласищуй"
тІаат‑ибадатилла йикІодду.
38 Гьигиб
"ригьи йигъгъо лъерхолодду игьи МиярекІащуй"
"реццилоду Иерусалим хоссарийду"
гъиралогусол ибулохъи гьигив МочІишуб
гьакъиллълъи босондду Гьаннатиди.23
Лука 2
39 МиярекІашди гьагъгъолъиб микъилла
рокъидду идягъибгъгъаси игьидду булълъиб
"ригьи гьевул эннургу Галилеялласи Назарет"
гьонно вохудвол вашодду.
"40 Иса вочІуха вугъгъундду"
"олохъанлъироло вохондду агъгълу"
камиллъидду вугъгъолълъо вукІодду.
Гьиласищуб барка бещалъидду бикІодду
гьегещлълъи илълъу.
Ми чІи Иса Иеру са лим лъ лъи Му къа да саб
Гьа къу ди ву гъ гъи дя
41 Жир‑жир решин Исар илаймаллълъи
Иерусалимло Пасхаллълъи байрамуло вогъгъидя
адати бикІодду.
42 Вошур гьоцІолълъи
"чІегу решин тІобанниб ригьило адатилла"
"рокъидду гьегевул вогъгъодду Иерусалимло"
байрамуло.
43 Булълъи байрамлодду вохудва
"вашодду вогъгъолълъоси ригьи Иса"
Иерусалимлагу вугъидду. Юсупиболо илуболо
цІиничІигу гьегев гьегелъу вугъиблъир.
44 Илаймаллълъибо чІодду гьегев гьомологъадуллогу
сору вулонддугъо вусинядду.
"45 Сер зубулълъи микъи бетадду рехуду миярлълъачІуло"
гьомологъилъирочІуло вокьу
"Исало вусончІигу Юсупило Марянло"
"Иерусалимло гьегев хъалийду вохудвол"
вашодду.
46 Иса вусинобагъидду лъобгу зубу
рулондду. Ахирло гьегев вусондду Мукъада24
Лука 2
саб Гьакъула агъгъиладади босомадосилло
"анччидду бокьу‑бокьукку гьегелуй суалол"
иччирадо.
47 Гьегещур гъгъуди агъгълулодило
"во иччирадосол суаладило жавабадило"
гьигилълъу анччидусай бечІуха асар игьирадо
бикІодду.
"48 Гьегев гьагъгъоб ригьи"
ажаиблъидду воккудду Юсупило Марянло.
ГьагъгъобчІолагу Марянди рацІцІиндду
Исахъи:
"Вошо менни ищий эбди игьи? Гьонов"
дув имало деннило вогъиду миса битІудду
"мен хъалигьирла вокІо"
гъодду.
49 Исади бади жаваблъоди игьи:
"Эбидуди биссил ден хъалигьирадо вокІо"
цІинносаде биссибо бикІо ден дивгу Имуб
милкилчІу гьину вукІуду вуккудялъир?
гъодду.
50 Амма илаймаллълъибо биччІуннисулъоди
гьигибул рошолилълъи маъна.
"51 БикІоболло илуди Гьегешди гьитІом"
дан рокІоллалъоди биччи. Илаймалогу
сору Иса вохудва Назаретилло вугъгъодду
во эбгагуло гьегелуб молълъиллакку
кьурунося вукІодду.
52 Решимол ролонохъи
"Исар агъгълу камиллъирадо лага‑черх"
цІубамадо бикІодду. Гьев гьилолчІу‑гьило
"Гьиласищуволо адамлъиволо гьилурадо"
вукІодду.
25
Лука 3
3 мияр
Ягьия ава ре ги хал гъ гъил лъи во се ди
ву гъ гъо лъ лъо
1 Римлълъи императорлъо Тиберий вулълъидду
рехуду гьоцІолълъи иншдулдоб решин
"сориб ригьи Ягьудиялла сардарлъо вукІобгъоди"
"Понтий Пилат Галилея улкаллълъи"
миярлъо
Ирод. Гьелдугу Иродив воцци
Пилип вукІобгъоди миярлъо Итуреяллълъило
Трахонитиллълъило вилаятала. Абиленея
вилаятиллълъи миярлъо Лисанийло
вукІолъоди.
"2 Гьаннало Кайапало вочІухол"
кашишоллъоло вокІолъоди. БечІугу алахилла
Закаряв Ягьияшло решкІондду МиярекІащуб
вагью.
3 Эншлоси амрулла рокъидду вугъгъо
"Иордан лъенсочІу лълъерусол мисалилолодду"
"Ягьия авжадду товбалло игьолдду адам"
"лъенсолълъи вугъгъонлъидду авчолдду динно"
"сороллу во гьелуй ваъзал иду."
4 Гьигиллалъиду
битІоллъи седу заманалла вукІоб Ишайа
аварегишур ххучиласол гьонобул рошол:
«БечІугу алахилла сев пуланшди къордя:
Гьадуригьо МиярекІащуй микъи:
"Микъадул гьарчІчІол игьо Гьелъещуй"
"5 Хъвардилол гьину боцІоллъо биладулло"
гъижилло гьогъгъолло танкуннолдду
"гьарчІчІол игьо26"
Лука 3
"ссордилоло ритІол игьо"
во дунгилолло гьину боцІолдду
микъадулло гьарчІчІол игьо.
6 Жиб‑жиб ругьчІаголъирлъибо
гьагъгъодо Гьиласишди
хоссарол идя вокІор!»
гъодду.
7 Ягьияло гьило гъурдду халгъгъи бигъгъиду
абжадду живолгу авчолдду динно ссордоллу.
ВотІондду Ягьия гьегелухъи:
"Гьай бечІедир беркалълъи агьлу лълъедиди"
биссибо молълъигьи гьило бехъорси
Гьиласищуб тамигьилчІукку вачІчІину?
8 Биссиди биссибгу тавбудолълъи кьетІурула
"пихъи бижонлъо ищил Ирбагьиниб"
агьлуллълъол мочІилгъодду вотІомадоло
"вокІудосувул. Денни биссихъи гьитІомадо"
Гьиласи МиярекІашубо гьилубор илълъичІу
седусол гьонобул гьинцІобилло бажаруня
Ирбагьиниб агьлулъо бугъгъонну.
9 Решобакьи гьикьу анжиди рикІолъиблъир
цІинниб реху биссибо. Гьила пихъи бижуннося
реша рукъидду цІалълъи рикІоля
"адати"
гъодду.
10 Адамди рацІцІимадо Ягьияхъи:
Ищиди эб иду реху буккудя?
гъодду.
11 Гьегещдилъоди жаваб иччидо бикІо:
ЧІегу кваннилогусишди сергъиб севлошуй
"иччо элло ибшдило гьебгу игьо!"
гъодду.27
Лука 3
12 Живолгу авчолдду динно сордоллу вогъгъобул
налукол бакІарунялуди рацІцІинлъоди
Ягьияхъи:
"Во муалим! Ищидигъиб эбиду буккудя?"
гъодду.
13
Биссийгу гьагъгъолъибло гьило лекІу
"дан тІалабидосуб"
гъоддулъоди гьегешди
жаваб игьи.
14 Аскарулълъисадилолъоди рацІцІин:
Ищиди эб иду буккудя?
гъодду.
Ягьияди жаваблъоди иччи:
"Севгуло гьекІа къинтІидосуб биссиди"
"адамла путамилло бокІолосуб во биссийгуси"
харжилла ригъгъон игьиддуло вокІобул‚
гъодду.
15 Инналехъен Месигьи дунъяло вугъгъидядду
бикІоб халгъгъи щакумадо бикІодду
Ягьиягуло илехъен Месигьигъодду.
16
Денни биссил ссороля имануло лъенхъи
"авчолдду амма дичІу вохуду вугъгъидя"
зологу кутакилогуси. Гьелъешурул нассилалълъол
рижалол райчидуло мустагьикъи
су ден. Гьелъешди биссил Ххера Шанохъило
цІалхъило ворцІцІомол идя.
17 ГьелъешчІу
коду и лоли тІаммиб гьинцІцІу
"рерцІцІомиду бехун бакІарунни эншубгу"
"гьалбахъинно гьербадидду Гьелъешди"
лолиллълъи гьикьу реккуб никку цІатидя28
Лука 3
"рищунногуся цІалхъи"
гъодду гьитІомадо
Ягьияди ибулохъи.
18 Гьегелихъибагу айлълъинол себуллоло
данол босондду ваъзал игьирадо бокІодду
Ягьияди адамий.
19 Ироди ханшди эншувгу
"воццуй ешкІа Иродиада йичонолълъило себу‑себуллоло"
тІулол хевадалълъило босондду
эншубулгу ваъзаличІу гьину рейла жаболъирадо
вукІодду гьошди Ироди.
20 Эншдигу седу
"игьибгъибгъгъасол тІулило рогъгъунчІигу"
Ягьияло вуччолдду туснахъади тІаммиду
ханшди.
Иса Гьи ла си щув во шо лъир за гьир лъи ра до
21 Ягьияди лъенсолълъило авчолдду адам
"мунагьачІукку ворцІцІомол игьирадоси заманалла"
Исало вукІодду вулълъи лъенлълъилодду
дуа игьирадо. Гьеб ригьи чІелохъабдду
архом решнолакку
22 гъугъолълъи суратилла
Исало гьило Ххера Шан решкІондду во решнолакку
гьитІомадо анлъидду гьегешубо:
"Мен и Дие ххера Див Вошо Ден дучІукку"
"воргьандду"
гъодду.
Иса вул имо даб сил си ла (ра ха си)
23 Гьиласищуй гъулухъи игьиду байбихьунниб
"ригьи Иса вукІодду умурилълъи"
лъобцІолчІу гьину. Гьещуб силсилало29
Лука 4
гьонобгасигъодду багорадо бикІодду: Исав
има
"Юсуп Юсупивул имодулло гьоновул:"
"Элияв"
"24 Маттат Леви Малки Яннай"
"Юсуп"
"25 Маттитья Амос Нагьум Гьесли"
"Нагай"
"26 Магьат Маттитья Шимьи Йасигь"
"Ёда"
"27 Ягьия Реса Зоруббабил Шиальтиэли"
"Нери"
"28 Малки Адди Къасам"
"Элмодам Ира"
"29 Исуб Илизар Ёрим Маттати"
"Леви"
"30 Сома Ягьуда Юсуп Ягьия"
"Элякъим"
"31 Маля Маина Маттата Натан"
"Давди"
"32 Иошай Обеди Боази Салман Нагьшун"
"33 Амминадаби Админ Арам Арни"
"Гьецром Перец Ягьуда"
"34 Якъуб Исакъ"
"Ирбагьин Терагь Нагьор"
"35 Серугь Регьу"
"Пелаги Эбер Шелагь"
"36 Къабил Арпахша"
"Сим НухІ Ламегь"
"37 Метушалагь Эногьи"
"Йареди Малалеил Къаин"
"38 Энош Шит"
"Адам Гьиласи."
4 мияр
Ил би си Иса къо сун нол лу бу лъ лъи ра до
1 Ххера Шаноди гьину цІобаннолдуси Иса
Иорданлаку вохудва вушо во гьегев Ххера
Шаноди бечІугу авлахъило вучон.
2 Гьелълъу
Исади рогъгъоцІол рухидду икон‑цІцІадичІигу.
"Гьегев ахирло чолтоб ригьи булълъи"
"бехъилодду къосунноболо Исаб гьал гьагъгъорадо"
Илбисило бикІодду.30
Лука 4
3
"Мен Гьиласищув Вошолъибор гьоноб"
"гьинцІоллълъи гъан булълъолъо реху"
гъодду
бетІондду гьегешхъи Илбиси.
4 Исади жаваб игьидду:
Ххера Ххучила хъвардду: «Себгу гъаноди
"субу гьекІа вуцІидя»"
гъодду.
"5 Илбисуди вохонлъи гьирцІи билолълъи"
"леллолодду сер пара дунъялла ибгъибгъгъасол"
пачалухъол соругу Исабо седи тІамолъирадо.
6
Эннилъи ихтияр дий гъгъощидусол
гьонобул ибул пачалухъалълъи Паччагьилъирло
"гъгъудратило иччидя ден дуй менни"
"дий чузда игьибор"
"7 Дуца дие сужда гьабуни"
гьеб кинабго дур букІине буто!
гъодду гьитІондду
гьегелди Исахъи.
8 Исади жаваблъоди игьи Илбисуй:
Ххучила хъвардду: «Севгу Гьиласищуй
дувгу МиярекІащуйсугу чузда идосуб. Севгу
"Гьелъещуй игьо ибадати»"
гъодду.
"9 Иерусалимлоло вучондду вохонлъи Мукъадасаб"
"Гьакъулълъи гьирцІи ломлолодду"
Исахъи Илбисуди гьитІондду:
"Гьа мен Гьиласищув Вошолъибор лъибиб"
реху гьонолъукку гьикьу.
10 Ххучила хъвардужа:
«Гьиласищди малайкай мен цІенногъодду
амру игьидду»
"11 во «Гьелуди мен коди вухидя"
гьинцІолчІуцин дуб чукІа тункуннусу».
12 Исади жаваб игьирадо:31
Лука 4
"«Дувгу Гьиласищуб гьал гьагъгъидосуб»"
гъоддуло хъвардду ххучила.
13 Исаб гьалагъгъиду хьвадуннолъибул энлълъолгу
"пишал бугъгъом ригьи Илбиси"
"гьербадилъоди булон себ энллъийгу санаати"
рокъиб ригьи гьило бехъилагъгъаси.
Иса ди Га ли ле я ла игьиб ваъ за
14 Алахиллакку Иса вохудва Галилеялло вушодду
рокІолла Ххера Шанолълъи шавкълогу
во гьегещуб гьакъиллълъи босан инукку
имало лълъерусол улкалихъило бехъодду.
"15 Жиб‑жибул синагогахъило вугъгъодду"
"Исади адамий ваъза‑насигьатил игьидду"
халгъгъилчІу рокьу гьощур цІер рулондду.
16 Вохудва гьило вушодду Иса жив гьину вугъгъум
Назаретилло вугъгъодду. Энщубгу
"адатила рокъидду шамати зубу каби синагогилдилодду"
гьегев вохомадо Ххера Ххуча
ралиду.
17 Ишая аварегишур ххуча иччирадо
"Исахо. Гьонобгаси калималогуси мисало бисондду"
балирадо гьегещди:
18
«Дила гьила МиярекІашуб Шан во Гьелъешди
дий ихтияр иччиду мискин халкъиллъу
Рергьан босину. Гьелъешди ден волълъелта
"асирадабо живол тархъанлъилъогъоддуло"
ботІолубо биссибо миса гьагъгъолъогъоддуло
"цІиннолу зулмулкьисолл хоссаролло игьиду32"
Лука 4
19 Гьиласищуб барка решкІиня заман гьило
бехъорадо бикІорло цІинноллу».
"20 Онщило бадило жаболдду рехудра иччи"
"гъулухъиласишхо ххучалодду Иса чвархъунидду"
гьогъгъу вукІодду. Синагогасол адам
Исало чІонил воккудду.
21 Гьеб ригьи Исади
байбихьунидду:
"Желъал денни босомадосилло биссил"
"анччиддугужа битІилъи гьелълъу рехсуниб"
амру.
22 Ибулоди гьегещубул баркалшул рошол
"гьумигьидду амма ажаиблъир игьи гьегещуб"
каламулалодду:
Юсупив вошо исуле гьигив?
гъодду
сонсохъи гьитІондду.
23 Исади гьитІонлъоди гьегелухъи:
"Гьай‑гьай «тохтур леседува менни дуйгу"
"дару игьо»"
гъоддуси кици шамя биссиди
"дий. Узухъда «Капернаум гьонлълъи менни"
"игьидду ищибо анлъибул муъжизатол гьолълъу"
"имур онщилало игьо»"
гъоддуло гьитІиня
биссиди дихъи. Бехудуло гьитІомадо
гьегещди:
24
Гьакъаб рошо биссий: жив вужум мисалла
севгуло авареги вагассу.
"25‑26 Босомор биссихъи"
Иляси аварегишуб заманалла лъобгу
решинно ахьаллолди цІцІало релълъичІигу
"улкалчІу гьину бечІуха мокологуси ригьи33"
Лука 4
ИзраилчІу гьину золо йигьол серол ешбол
"ёкІоборло Сидон улкаллълъи Царепат гьонлълъи"
"сей илълъиб умматиллълъилоссуб"
серешкІалхъичІчІалосугу волълъелтаб вукІосу
Гьиласищди Иляси авареги.
27 Элиша
аварегишуб заманалла ИзраилчІу гьину вугьол
"барасалди рукъудосол адам вокІоболло"
ругъумачІукку севгу Шамлълъи Наъмансугу
(гьевло гьекІув гьекІа) вушихъонлъису Гьелъешди.
"28 Гьигиб калам анлъиб ригьи синагога гьину"
ибулоб тІулу ссим бигъгъодду.
29 ВачІчІи
"зудоллоду вухи гьонлълъи гьинукку рейлолодду"
"гьегелуди Иса вучондду гьон энна"
"гьила игьиб кьуриллълъи рагьалло гьикьу"
шамму.
"30 Амма Иса бигьу халгъгъилчІу вокьуккуло"
"ворчІунниду гьорвади волълъидду."
Иса ди Ка пер на у мил ла сев шай тІа ма ди
вуч чиб ву ши хъон лъи ра до
31 Вохудвало решкІон Галилеялласи Капернаум
"гьоннолодду шамати зубодахъи"
Иса халгъиллъу молълъил игьидду авжарадо.
32 Ибулоди ажаиблъир игьирадо бикІодду
энчІу гьину гъгъадру‑гъгъиматилогуси Исар
ретІонола.
33 Гьигилълъу синагога вукІодду сев къоселуди
вуччиб.
34
Лука 4
34
"Вагь дуй ищичІукку ибгъи гьажати"
Назаретав Иса?
гъодду лъорчІодул къордду
гьегешди?
Мен ищил пасатолиду вугъгъодду!
Диво цІинно мен им гьекІаболо! Мен и
Гьиласищув Вали!
35
Анччи! Булълъи гьешчІу гьинукку
"рейди"
гъодду Исади гьукъунниду къоселуй
"бетІинну. Гьегеб къоселло жаболъи"
эндигу вуччиб гьекІало синагога адамчІу
"седу гьогъгъулодду себгуло заралло игьичІигу"
рейло булълъидду.
36 Гьигилълъу тамашоллъибул
адамди гьитІомадо бикІодду
сонсохъи:
Гьощубул рошолалълъи маъна эбигъил?
Гьощулълъи и женалай амру игьиду бегъеля
"гьалкІолъило гъгъудратило гьегейилло"
"инсанщуб черхиллълъикку рейди югъгъомадо"
гъодду.
37 Исаб гьакъиллълъи хабар инукку
имало
анлъидду.
Иса ди ву гьол ру къу до сол са гъол игьи ра до
"38 Онщило синагогилакку рейлоло вулълъиду"
Иса Симонщихо ишва вулондду. Гьигиб
ригьи Симоншуй илакьеру рукъу‑цІаллълъи
йикІодду. Исахъи ходидду гьегеллъу кумеки
игьогъодду.
"39 Исади къулунни гьилолодду"
"гьегеллаку цІа рулонлъидду. Рукъудо йикІоб35"
Лука 5
"йичІчІи зудилодду гьило вогъгъобулуй гъулухъи"
иду айжадду.
40 Милъи рухирси ригьи Исахо батІо‑батІол
рукъурол гьилалогусол адам вочондду
"вогъгъодду. Гьошди гьила релобилло"
"рокІолдду ибулгу сагъолигьидду."
41 «Мен
"Гьиласищув Вошо»"
гъодду къордиргужа
вугьолсол рукъудосачІу гьинукку шайтІамил
рейди югъгъондду. Гьегеливо живгу
"Месигьи вукІор цІинядужа Исадило женалай"
гьеб дан загьир идурий гьогъгъугьидду
бикІодду.
"42 Релъо кванлъиб ригьи вота гьегевуллодду"
Иса себ адам суб мисалло вулондду. Адамиво
"кусдидду вусом ригьи эннухаккугу гьорвади"
Иса волълъелдусу вугъгъондду.
43 Гьеб ригьи
Исадилъоди гьегелухъи гьитІон:
Гьиласищуб Паччагьилъиролълъи гьакъиллълъи
рергьанолълъи хабар денни серу‑серуллоло
"гьонадахъило анлъоллу буккудя"
гьеллъужа реху ден волълъелтаду.
44 Гьелду Ягьудияллълъол синагогахъило
"Исади игьидду молълъил ваъзал."
5 мияр
Иса вул ле се ду ва сол му ри дол
"1 Онщи Гьиласищуб рошолло анччиду бигъгъоб"
"халгъгъилди мисало къинтІигьидду36"
Лука 5
Геннесаретгъоддуси релъолълъи рагьалла зуди
вугъидду вукІодду Иса.
2 Исаро гьигилъу
лълъеру чІегу ирса гьагъгъодду. Ирсибалаккуло
"решкІондду эннургу хвамилоччоля чІимчІу"
арчорадо адамло вокІодду.
3 Вохон Симонир
"ирсуло гьилолодду гьегер колъи релъолълъи"
"илълъугъгъонно ричонлъолдду вукІо гьогъгъулодду"
халгъиллъу Исади ирсулакку игьидду
эншубулгу ваъза‑насигьатол.
4 Ваъза булълъиб
ригьи Исади гьитІондду Симоншхъи:
Ричон гьонор ирса колъило илълъугъгъонно
"реху шаммо дургу чІимчІу релъолълъи"
"илълъу"
гъодду.
5 Симоншдилъоди гьитІон:
"Я Микъимолълъидя ищил лъакьу кванлъилогъгъаси"
"гьалтІумадо вокІо себгуло хвами"
"биччису бикІоболло дубо гьилуддужа"
"шамя денни чІимчІу"
гъодду.
6 Гьигилълъу биччибгъибгъаси хвамиллълъи
"бигьулъироди гьегелур чІимчІу танташодду."
"7 Гьегелуди ишанно игьидду эннуйгу кумекуй"
валидду гьундоргъиб ирсиласол гьомологъадул.
"Гьеделудило кумекило игьидду хвамилиди"
рицІолъидду чІегуло ирса. Давлаллълъи
бигьулъироди гьегерул гъванкъунну мичІигу
реккудду.
"8 Булълъирадоси гьагъгъоб ригьи"
"Симон‑Петершди вукку Исабул никобаво"
"седилодду гьитІондду:37"
Лука 5
"Я МиярекІа гьервадигъгъонлъиб дичІу"
"лълъерукку! Ден и мунагьад вуцІиб гьекІа"
гъодду.
9 ГьитІинносуле реху биччибгъибгъгъаси
"хвамиллълъи бигьулъироди гьегевло сору"
хвамил ёччир вокІобулло кутакилогу сирдула
вокІо.
10 Гьелдугу кутакула сирдолъи Симонивул
гьомологъадул Зебедайшувул вошул
"Якъубло Ягьияло. Исади онщило Симоншхъи"
гьитІондду:
"Сирдосуб гьинжелакку менни хвамилсуб"
адамлълъол мочІилбу воччоля динлълъи
"чІимчІудохъи"
гъодду.
"11 Релъолълъикку рагьалло рухи чІегуло ирсалодду"
"бикІо‑бикІоблъу иб данно бетадду"
гьегевул ИсачІу сору воломадо.
Иса ди ба ра са ру къур ло гу си сев
гье кІа са гъи гьи ра до
"12 Себ пулан гьонлълъи Исалогуси заман"
"гьев гьагъгъобсати вукку кІоликьулодду"
бараса гьилалогуси гьекІащди ходидду:
"Я МиярекІа дубогу гьилубор бегъеля"
"реху дубо ден вушихъонну"
–
гъодду.
"13 Рикъондду гъгъобду рукъудосишчІу релалодду"
Исади гьитІондду:
Гьилудду диво
мен ворцІцІомидурий. ВорцІцІомлъиб мен!38
Лука 5
Гьигир пара тІурукъурчІукку гьигив гьекІа
ворцІцІомлъидду.
14 Живгу сахигьиролълъи хабар севгулошхъи
босиносубгъоддуло цІиннолду Исади
гьегешхъи:
"Муса аварегищуб къанунола рокъидду"
менгу рукъурчІуку ворцІцІомлъир адамий
"цІинну кашишишхоло вулондду гьегешубо"
дубгу черх гьагъгъолъо во меннигу ворцІцІомлъирохъи
гьегещубо гъгъурманно бихъолъо.
15 Экьило Исаб босан халгъгъилчІу бокьу
"зологу абходду булонни. Гьегешло анччидуло"
"живолгу сагъол игьоллуло Исало гьило"
золо бигьугу халгъгъи бигъгъодду.
16 Живгу
"Исагъодду гьитІомор адам суб мисаллоло"
"вулондду Гьиласищуй тІаатилла вукІудя"
вукІодду.
Иса ди па ли жа гьи ла ло гу си
гье кІа са гъи гьи ра до
"17 Сер зубу Исади ваъза игьирси ригьи"
гьегещило анччиддусачІу вокьу Галилеяллълъи
"жир‑жир гьонлълъикку Ягьудияллакку"
Иерусалимлакку вогъгъобул фарисеёлло
динлълъол алимадулло вокІодду. Рукъудосол
вошихъонну бегъелля МиярекІащуб гъгъудратиллълъи
шавгъгъилогу вукІодду Иса.
"18 Севул адам вогъгъодду вукІолъи милъурола39"
Лука 5
ссобонниб гьекІалодду. ИсачІу седу вукІоллу
гьегев гьекІа ишва вухиду гьаракат бахъумадо
бикІодду гьегелуди.
"19 Амма халгъгъиллълъи"
"бигьулъироди гьинни кабу бажарунничІигу"
"байчо ломлодду ссобониб гьекІа ломлакку"
вукъондду ИсачІу седу вукІолдду.
20 Гьагъгъо
"гьегелуб бужурлодду Исади рукъудосишхъи"
гьитІомадо:
"Мен мунагьачІукку ворцІомлъи ноколлълъу"
гъодду.
"21 Фарисеёло балибулло живолгу сонсохъи"
вотІину чирдду:
Гьингибулгассол ассол
пасикъол рошобил
"гьитІинну буккубор гьов им гьекІагъи?"
Живгу Гьиласищубосугу лъебогъи
бегъеля инсаншубул мунагьол абчоллу?
гъодду.
22 Исаб гьалобо цІиннирадо гьелубул пикробил.
Гьегешди рацІцІимадо:
Иллогъи биссиди гьенебулгасол пикробил
рокІорлълъи белълъелтар?
23 Эбигагъиб
"бигьа гьитІинну: «Мен мунагьачІукку ворцІомлъи»"
гъоддуле ялъибор «ВучІчІиду
"волълъиб»"
гъоддуле?
24 Амма цІинниб реху
биссибо: Адамлълъи МочІищуб ихтияр и
гьоб дунялла адамлълъол мунагьол гьилакку
вугъгъондду бету.
Онщило Исади ссобонибшло гьитІомадо:40
Лука 5
"Денни духъи гьитІомадо: вучІчІи зуди"
"бихо дубгу мулъурло реху волълъи ишва."
"25 ЧІонил адамлогу гьебпара зуди вучІчІирадо"
"гьегев живгу гьила гирдду вукІоб кьолуло"
"бихидду Гьиласищуй реццило игьиргужа"
ишва вуломадо.
"26 Ажаиблъидду гьикмалъидду"
ибулоди Гьиласищуй рецци игьирадо.
Сирдирод коди вохибул гьегелуди сонсохъи
гьитІомадо бикІо:
"Тамаша дан гьагъгъо илълъибо желъал"
гъодду.
Иса ди Ле вий му ри ди лъо ву чо ма до
"27 Гьигилъукку рейди вулълъирси ригьи"
"Исаво гьагъгъодду эншубгу ругьун мисалла"
"гьогъгъу вукІодду микъадалълъи гьакІа"
бухиду вотаб Левийдуси гьекІа.
"Волълъи дичІу вохуду"
гъодду гьитІондду
Исади гьегешхъи.
"28 Бета игьирадоси иб‑сублодду Левий вучІчІидду"
ИсачІу вохуду волълъидду.
29 Эншхагу ишу Исай речІуха цІцІелъир
игьидду гьегещди. Гьигилълъу вокІодду вугьол
"налукол бакІарунялло гьебгу тайпаллълъол"
севуллол адамло. Левийшди Исалогу вогъгъобул
сору иконлъидду ибулгу.
"30 Фарисеёлло"
гьелуб мазгьабулълъол алимадулло Исавул
муридахъи гъулгъушор чиридду:41
Лука 5
"Биссил налукол бакІарунял адамлогуло"
мунагьи‑гьакъиллълъи агьлулогуло сору
икон‑цІадирадо экьигъи?
гъодду.
31 Исади жаваб игьидду:
Сагъолуйсуб рукъудосайбу тохтур къорокъидя.
32 Муъминадулсуб мунагьашул
"адам тавбулло валидубу деннило вугъгъоб"
гъодду.
КІо ли бол роч чи дя гъгъай дал лъ лъи
гьа къил лъ лъи
33 Гьегелуди Исахъи гьитІомадо:
Ягьиявул муридол бигьуси ригьи кІолбол
"ёччидду вокІудо кубардул игьирадо вокІудо."
"Фарисеёлудило гьелдугу идо. Дувул муридоллъибор"
"икомадо‑цІцІадирадо"
гъодду.
34
"БагьаравшчІу сору бетенлълъи вогъгъобул"
багьаравшувул ноколлълъахъи кІолибол
роччидду вокІобулгъодду гьитІон битІи
бикІудяле?
35 ГьегелучІуку багьарав вухидду
вулинял зубодул рогъгъидя гьило. Гьегелуди
"кІолибол гьеб ригьи роччидя"
гьоддулъоди
Исади жаваб игьи.
36 Исади онщило гьегелуй гьонобгаси мисаллъоди
бичон:
"ЦІив ролаллакуло рукъидду кьира ролалла"
ракІол севгулошди риччидоса. ЦІив
"ролалло бичІидя кьираллало рокъидося42"
Лука 6
цІив ракІол.
37 Севгулошди тІинося кьирол
кьетомахъи цІив чагъир. ЦІив чагъирди кьетомил
рагьанноля. Гьеб ригьи чагъирло гьогъгъолло
"чабдя кьетонно ричІидя."
38 ЦІив
чагъир тІинну буккудя цІивол кьетомахъи.
39 Кьирагъибло гьило цІив чагъир цІцІадури
севгулощубо гьилудосса. Кьирагъибгу шуб
бикІолъогъодду гьитІиня гьешди.
6 мияр
Ша ма ти зу бу лъ лъи гьа къил лъ лъи
"1 Сер пулан шамати зубу Иса вулинно вукІодду"
мигъилълъикку. СорокІобул муридади
"къирлълъол лордул тІирдду бокІоршидду"
икомадо бокІодду.
2 Сев чомло фарисейшди гьитІомадо гьегелухъи:
Шамати зубу лъидосялъо гьагъгъолъиб
дан иду лъидоле биссиди?
гъодду.
3
Биссиди балигусде живгуло сорусолло
чолтодуси ригьи Давди аварегишди игьиб
данлълъи гьакъиллълъи?
"4 Давди аварегишди"
"каби Гьиласищур гьакъудилодду"
"бихидду эншдигуло икондду гьомологъадайло"
"иччидду кашишадайсугу икунну"
"лъидося гъан"
гъоддулъоди жаваб игьи
Исади.
5 Исадилъоди гьегелухъи гьитІон:43
Лука 6
Адамлълъи МочІишчІубу шамати зубулълъило
"ихтияр"
гъодду.
Иса ди са гъи гьи ра до сер гъиб ре ла
ре къуб гье кІа
6 Селло шамати зубу Иса вулондду синагогилло
адамий молълъил иду. Гьигилъу вукІодду
гьанчІчІил гъажу рекъуб сев гьекІа.
7 Фарисеёлло
динлълъол алимадулло хал биччид
вокІодду Исади рукъудоси вушихъонноболо.
Шамати зубу игьиб гьалтІигъодду Исало айиб
бехъоллу гьилудду бикІо гьегелубо.
8 Гьегелуб
"пикруло бичІчІундду гьегешди гьитІомадо"
гъажу рекъубшхъи:
"Зудило вучІчІидду гьакъу рокьилди вугъгъоб"
гъодду.
"Зудило вучІчІидду вугъгъодду гьегев."
9 Иса
"вотІондду фарисеёлухъилло динлълъолухъило:"
Денни рацІцІимадо биссихъи: шамати
зубу шур игьиду гьукъуннидуле ялъибор тІу
игьиду изнуле иччиду? ГьекІащуб шан хоссаригьидуле
буккудя яги гьегев вучІоллуле
вуккудя?
"10 Бахолъи гьегелула гьаркІулодду Исади"
гьитІондду гьедев гъажу рекъубшхъи:
Рикъонлъо рела!
гъодду.
Гьегешди рикъондду. Рикъонлъиб рела гьигир
пара ришихъиндду гьегещур.
11  Фарисеёл44
Лука 6
"бигъгъоб симоди гьалаголлолъидду ургъунну"
вугъгъондду ир тІулехъе Исай игьиду шургъодду.
Иса ди адам лъ лъи ку гьо цІо лъ лъи
чІе гу му ри ди во чІа ра до
"12 Гьигирул зубодахъи Иса себ билололо"
"вохондду релъо кванлъилагъгъа тІаатилла"
вуккІодду.
"13 Гьилоси зубу охходоро вали гьило"
"ибул эншувулгу муридоллоду гьегелучІу"
вокьукку гьоцІолълъи чІегу гьекІа батІало
"игьидду гьегелуло Муридолгъодду цІер рикІолдду."
Гьевулло
Симон (Исади эншло
"Петер цІцІер рикІолъиб)14 Симонив воцци"
"Андерей Якъуб Ягьия Пилипи Барталамей"
"15 Маттей Тома Алпейив вошо Якъуб"
"Зилотгъодду эншло лекІуцІцІерлогуси Симон"
16 Якъубив Ягьуда во рехуду жив Исай
хилиплъиб Искариотав Ягьуда.
Иса ди ру къу до сол во ши хъон лъи ра до
17 Иса гьигилъукку эншувулгу муридоллогу
сору решкІондду логва гьарчІчІи мисалло вугъгъодду.
Гьегев ссорду вуччиду муридадило
"Ягьудиялаккуло Иерусалимлаккуло Тирло"
Сидонно гьонадачІу лълъеруси релъолълъи
"рагьалласол мисаллилаккуло гьелдугу себлоло"
бигьу халгъгъилди.
18 Халгъгъи бигъгъодду45
Лука 6
"бикІодду Исади босамадосилло анччидуло"
живолгу сагъолигьоллуло мурадилогу. Хъубади
воччидусолло сагъолигьи Исади гьегелълъу.
19 Исалакку адам сагъолидя себ батІа
"кутаки бигъгъолълъо бикІороди ибулоди"
тІалаб игьирадо бикІодду Исала рела гъгъобу.
Исаб бе чІу ха ваъ за
"20 ГьарчІон эншувулгу муридахъилодду"
Исади ваъза игьидду:
"Талигьилогусол мискин‑пагъгъирадул"
МиярекІащуб Паччагьилъир биссийжа.
21 Талигьилогусол
"чолтобул онщило воцІидяжа."
"Талигьилогусол гьинже вокІулосол рергьанола"
волълъо вокІудяжа.
22 Талигьилогусол биссил Адамлълъи
МочІи сабаблъидду
"адамиво рихиняжа"
"гьорвади вакъидяжа"
тІуццІерло рикІолдду
гьакъирол идяжа.
"23 Гьедер зубу воргьамул биссил Воргьандду"
"лъиблъишобул решинобалакку бечІуха"
шапагъгъатжа биссихо решкІиня. Седусол
аварегададило гьелувул имодадило ибулудигу
гьехьуниб гьеб игьибгу.
"24 Балагьило азабло биссий буртІол Гьоругу"
шуб умуружа биссиб.
46
Лука 6
"25 Балагьило азабло биссий гьинже воцІибул"
рехуду чолтидяжа. Балагьило азабло
"биссий гьинже волълъосол рехуду биссил"
вокІулидяжа.
26 Балагьило азабло биссий ибулоди шур
"росамадосол гьергу шур росан гьегелувул"
имодади шогулолаварегадайло.
27 Дило анччиддусол биссихъи денни гьитІомадо:
"биссиво гьилубул биссивулгу тушманадул"
биссил рихомулуй шурло игьо.
28 Биссий
наана иччирадосалало барка бикІодогъодду
"ходо биссил къинтІол игьирадосолло дуаллълъи"
воччо.
29 ДучІу гьаду хъота жабибшхо себлогъибло
горзу ссоролъо. Дулакку чухъа‑гужгат
"бухидду рехуду дургу кванно рухидуло"
вото.
"30 Дан ходирсай ходиб иччо во иччиб"
данно бехудба тІалабидосуб.
31 Дуйгу гьекІуди
иду гьилудя дан менни гьекІуйло игьо.
32 Биссилгу гьилудял биссиво гьилуролълъи
кири ибгъи бикІудя? Мунагьиллълъи агьлуллълъиболо
гьилудозиле живолгу гьилудягъибул.
33 Биссиди шур биссийгу игьибулуйсугу
"игьирадо ссулъибор гьеллълъило кири иле?"
Мунагьиллълъи агьлулдило идозиле эннуйгу
игьибулуй шур.
34 Биссиди дан бехудба
бишоллуло хьул‑бужурлогу иччирохъи иб
кири бикІудя? Мунагь‑гьакъилогуссолудило
иччидозиле сонсохо буцІцІир гьилакку47
Лука 6
"камуничІигу бичІочІигу бехудба бишидялла"
рокІо бигъибор.
35 Биссиво гьилубул биссивулгу
"тушманадул садагъгъа игьо бадирийхъило"
"иччо иччиб бехудба гъгъошдялло хьул"
тигу. Гьелхъи биссий зологу бечІуха бикІудя
"кири биссилгуло Гьиласищувул вошулллъо"
"вокІудя. Гьелъев шур идягъибжа тІулолуйло"
баркала ссубулуйло.
36 Биссивгу Имагасол гургьел‑рагьмулогусол
вокІобул биссилгуло.
37 Биссиди гьекІула
агьиб идосуб
"Гьиласишди биссилало идося"
биссиди гьукму букъидосуб
биссийло
букъидося. Биссил гьилакку вугъгъомул
биссилаккуло вугъгъиня.
38 Биссиди иччо
"биссийло иччидя. Иччибхъи званкІуннидду"
гьила миярло игьидду бицІиб сагьи биссибо
коди тІинябу. Биссиди басом сагьилхъи басиня
биссийло.
"Иса ди ми са лол бо чон д ду бо со ма до"
39 Гьонобгаси мисалло бичон Исади гьегелуй:
"БотІи гьекІашди севло ботІи гьекІа релало"
"риччидду вучондду бажарунолехъен?"
ЧІелгулло сору дунгилади вукІудолехъен
гьегевул?
40 Балирси живгу балолъирадосишчІу лекІу
"вукІудося амма балидду вулълъиб ригьи чІоб"
гьекІа гьегешло вохъиду лъидя.48
Лука 6
41 Лъидоле мен севло гьекІашчІу гьаркІуласи
сумаллълъи босомадо вукІуду
дучІугу
гьадуси кьерчІогу гьагъгъочІигу?
"42 Во ххолил"
"игьидду ругьун гьекІа лъидоле менни"
севло гьекІашхъи гьитІинну: «Гьагъгъолъо
денни гьенеб дучІу гьаркІулакку сума бухидубу»
"гъодду дубгу гьаркІуласи кьерчІогу"
гьагъгъочІигу? Онщи дучІу гьадуси кьерчІо
"рухо менни онщило бичІчІуня дубо севлошчІу"
гьадукку сума экьи бухидяболо.
43 Туриб бихъи гьила бижуня шур решало
"рикІудося шуб бихъи гьила бижуня туриб"
решало рикІудося.
44 Гьила бижум бихъило
"гьарчІондду цІиння реша батІа иду. Зазилакку"
"инжилло коллиршалакку чІичІило"
бакІарунося.
45 Шув гьекІашди эншургу рокІорлълъи
шуб хъазиналлакку рейло бухидя
"шубгъибгъгъаси тІулу гьекІашди эншургу"
рокІорлълъи тІулу хъазиналлакку рейди тІусугу
рухидося. Адати и гьекІа гьину рицІиб
рокІорчІукку вотІиня.
46 «Во МиярекІа! Во МиярекІа»
гъодду дило
"къордирил вокІочІигу денни гьитІом ибла"
биссиди тІобаннолосу?
"47 Вугъгъо дихолодду"
"бихи диб молъилоддуси гьекІа диво айлъинчІидо48"
"бухи гъгъуди гъуйлодду эншуйгу мина"
игьиб гьекІашхъива. Гьегещуб мина гьило
"богъгъобул къодолиди гъабгъонлъичІигу49"
Лука 7
биххичІигу беккурадо.
49 Амма дихъи гьантІикІа
"тІаммиболло диб молълъи бихиссуб"
"гьекІа айлъинчІидо онщила гьила кьучІигу"
"тІаммичІигу мина игьибшхъива. Гьегеб мина"
"гьило къодо бигъгъобугу биххи"
бикъидду
булиня.
7 мияр
Иса ди ну сил бе тІер щув се ду кІу дя са гъи
игьи ра до
1 Эншубгу босиня дан адамий босондду
"булълъиб ригьи Иса вулондду Капернаумло."
2 Гьегелълъу сев румлълъи абсиршув золо
ххера седукІудя вукІодду рагьалло шаммидду
тІулу рукъудо.
3 Иса вугъгъодду анлъиб
"ригьи абсиршди жугьутІавул вочІухол адам"
волълъелтадду гьешхъи эншув седукІудя
сагъиду вугъгъобгъодду ходид.
4 Вогъгъоду
"жаматулълъол адамди ИсачІу ходилъоди"
гьидив румлълъи абсир менни эрло эншуй
"шур иду мустагьикъи гьекІагъо"
5 гьегещубо
"илълъиб халгъило гьилудогъо эннуй гьегешди"
"синагогало игьилъогъо гьигишув седукІудя"
сагъиду лълъелгъодду.
6 Иса гьевуллогу сору
вулондду. Валиб мисалло вохъиду мичІигу
"манзил беккублъу гьегелуво бади вогъгъодду"
абсершди волълъелтадду эншувулгу гьомологъадул
"Иса вугъгъосуболло лъидягъо50"
Лука 7
жив Гьилагъгъонси Иса ища вугъгъидугъгъа
гъгъадрулогуси гьекІа сугъодду гьитІинну.
7 Духо вугъгъиду мустагьикъи гьекІало сугъо
"жив эншув седукІудяду вушихъиня гъгъуватиллълъи"
себ рошо гьитІонгъодду ходиргъо
энщди.
8 Живгъо и эншла гьила вотабулуб
"ихтярукьиси гьекІа гьекьилугу эншуб ихтярукьило"
"игъо адам сешхъигъо эншди"
"гьитІинно «волълъи вулом»"
"гъодду гьегев"
"вулинногъо севлошхъигъо эншди гьитІинно"
«вугъгъоб»
"гъодду гьегев вугъгъидогъо седукІудяшхъигъо"
гьитІинно «игьо»
"гъодду"
гьегешди идогъо.
9 Исади тамашалъирлъоди игьи гьегешубул
рошоллила. ЭншчІугу бехуду бигъгъолълъоси
"халгъгъиллоло сордду Исади гьитІонлъоди:"
"ГьицІцІигу гьитІомор Израиллълъи халгъгъилчІу"
гьинуцин бисонссу дибо гьигибгъгъаси
"бужур‑иман"
гъодду.
10 НусилбетІерщди Исаво бади волълъелтабул
"вохудвол вашод ишва вохъоб ригьи рукъудо"
вукІоб седукІудя сагъилъидду вусондду.
Иса ди На ин гьон нак ку си се реш кІал лъ лъи
ву чІоб во шо ву чІ чІо лъи ра до
11 ГьелчІу рехуду Иса волълъиду вулондду
"Наин гъоддуси гьонлълъило гьошчІу соруло"
"вокІодду вугьолгу эншувулгу муридолло51"
Лука 7
севулло адамло.
12 Гьонлълъи рагьалло вохъоб
"ригьи кавудочІу гьинукку вучІоб гьекІашуб"
рейди бигъгъолълъоси милъур бади буккудду.
ВучІоб гьекІа вукІодду серешикІаллълъи
севгу иб вошо. Гьегейлогу сору милъуручІу
бехуду бигъгъолълъо золо бигьу халгъгъило
бикІодду.
"13 Гьегей ила гьагъгъоб ригьи"
"Гьилагъгъонси Исади рокІо гургьунидду"
гьегелхъилъоди гьитІон:
ЕкІулидосуб!
гъодду.
"14 Онщило вулон лълъерхолодду Исади"
милъурола рела гъгъобирадо. Милъурлогу
вогъгъолълъосол зомкьунниду гьигилълъу
вогъидду. Гьеб ригьи Исади гьитІомадо вучІобшхъи:
"Во олохъан гьекІа денни духъи гьитІомадо"
"зуди вучІчІиб"
гъодду.
"15 ВучІоб гьекІа вучІчІидду милъурола гъогъгъуло"
"вукІодду вотІинну авжадду. Исадило"
вошо гьегешуй илухо иччидду.
16 Гьигилъу
"вокІобул сириролълъи кутакилди зархудду"
"воккудду. Гьегелуди Гьиласищуй бечІуха"
"реццило игьидду рулълъирадо бикІодду:"
"Илълъихо вочІуха авареги решкІондду"
"эншубгу халгъиллъи кумекол игьир Гьиласищди"
гъодду.
17 ЯгьудиялчІу гьинуло бехъидусол мисалихъило
анллъидду Исаб гьакъиллълъи хабар.52
Лука 7
Ягьия ава ре гиш ди му ри дол во лъ лъел тад ду
во гъ гъи дя Иса хо
18 Гьегелъу булълъи‑бикІоб дан Ягьиявул
муридади эншхъигу Ягьияхъило босондду.
19 Ягьияди чІегу мурид волълъелтадду Исахъи
живлегъо эннухо вугъгъиду вуккудя гьекІа
ялъибор севло вугъгъилагъгъалегъо живол
вогъиду вукІудягъодду рацІцІину.
20 Вогъгъодду гьегелуди Исахъи гьитІондду:
Ягьия аварегишди ищил волълъелта
"ищихо мен вугъгъиду вуккудягъиболо ялъибор"
ищил севло вугъгъилагъгъале вогъиду
вокІудяболо дучІу рацІцІину.
21 (Гьегеб
заманалчІу бокьу Исади вугьол рукъудосол
"вошихъондду ботІол кванорол игьидду"
шайтІамади воччибул волълъелтолъолдду
вокІодду.)
22 Гьегелухъи Исади гьитІондду:
Волондду биссиди босон Ягьияхъи биссибогу
"анлъибло гьагъгъобло: ботІол кванороллъирадо"
"рекъол вутІи‑вушолгулъирадо"
"тІурукъуроллогусол ворцІцІомоллъирадо"
"гогъгъолубо анлъирадо вочІобул вачІчІирадо"
во мискимадалъу рергьанолълъи хабар анлъирадогъодду.
23 Ден сабаблъидду васвасало
вуккусуб гьекІа талигьилща вукІудягъоддуло
гьитІом.
53
Лука 7
Иса ди Ягьия ава ре ги щуб гьа къил лъ лъи
бо со ма до
24 Ягьияди волълъелтадду вокІобул вохудва
вашодду волондду рехуду эншчІугу соруси
халгъгъиллъий Исади Ягьияб гьакъиллълъи
босондду:
Алахилло эбилло гьарчІиннуди биссил
"волондду вокІо мочиди бергъолъирси"
цІцІума гьагъгъидуде?!
25 Сулъибор эми
"гьагъгъидуди волондду вокІо? Ххера чІугьунниб"
ролол болаб гьекІа гьагъгъидуде?
ЧІугьуннибул ролалолло гьила болодду рагьатилла
ками тигу вахумадосол буртІол
адам биссиво восиня ханибадабул хъалалихъи.
"26 Сулъибор эми гьагъгъидуди реху"
биссил алахилло волондду вокІо? Авареги
"гьагъгъидуде? ГьицІцІигу гьитІомадо денни"
биссил алахилло волондду вокІо аварегишчІуло
лекІугъиб гьагъгъиду.
27 Гьешуб
гьакъиллълъи Ххера Ххучила хъвардду и:
"«Мен вугъгъидоблълъи дуй микъи къачІанну"
"денни седу волълъелтарадо дивгу Муриди»"
гъодду.
28 ГьицІцІигу гьитІомадо биссихъи: Ягьия
"аварегишчІу лъова инсан дунялла сугъодду"
амма Гьиласищуб Паччагьилъирола гьочІо
мичІило гьегешчІу вочІуха вукІудягъодду.54
Лука 7
29 (Гьегешло анччидду вокІобулгъибгъгъасолло
гьатта налукол бакІарумадосоллоцин
"Гьиласищуй шукруло игьидду Ягьияб молълъила"
авчодду иманололъоди вогъгъо.)
30 Амма
"авчиду инкарло игьидду Гьиласищуб рошо"
"бехудба жабдду фарисеёлудило динлълъи"
алимададило.
31 Лълъево бадолгъи денни гьинигиб тайпаллълъол
"адам вочиня лълъехъивагъи гьигивул"
айлълъинол?
"32 «Ищиди зунура пуди"
Биссил кьибдиво вугъгъонсу!
"Ищиди могъгъо игьи"
Биссил вокІулигусу!»
гъодду вугъгъон
къватІидилодду сонсоло къордирсол мочІилухъива
айлълъинол гьегевул.
33 Элтадду вугъгъо
"я икуннося я цІцІадося Ягьия авареги."
Гьегешло биссиди шайтІамади вуччибгъодду
гьитІон.
"34 Гьинже вугъгъо икуннуло икуння"
цІадуло цІадя Адамлълъи МочІи. Биссиди
гьегешлоло гьитІомадо: «Гьонолло гъвагъвачи
"хъуби цІцІацІцІал налукол ракІаруннялувло"
мунагьи
гьакъиллълъи агьлуллълъол
"адамивло гьомологъи»"
гъодду.
35 Амма
Гьиласищур агъгълулла хьвадумадосол адамди
гьагъгъоля Гьиласищур агъгълуллълъи
битІиблъир.
55
Лука 7
Си мон гъод ду си фа ри сей шуб ми сал ло
ву лин но Иса
36 Сев пулан фарисейшди цІелъирохъило
"валидду гьешха икомадо вукІодду Иса."
37 Гьебло анлъидду гьонлълъи сей мунагьол
"бигьолгу ешкІа йигъгъодду рихи матІудолълъи"
шишула гьину мицІцІа шанногуси
лълъурлълъалодду.
38 ЙикІо гьегешчІу ехуда
"гьогъгъулодду гьегей йилълъидду екІулидду"
гьадукку чабиб могъгъолхъи гьегещубул чукІобил
"абчиду гьегебул гьаркьобахъи чІчІанну"
"чукІобил цІомму шишулакку тІинниду"
лълъурлълъа гьегещубул чукІобала рушиду.
"39 Иса ишва валиб фарисейшди гьагъгъо гьигилъу"
"игьирсилодду гьисаб игьидду: «Гьов"
"гьекІа авареги вукІобдур гьощубо цІиня"
"бикІо эншла гъгъобирси ешкІа эмигасиболо»"
гъодду. Мунагьади йицІиб ешкІажа
гьегей.
"40 Ссори гьигив гьекІашхолодду Исадилъоди"
гьитІон:
"Симон диб духъи гьитІинну себ дан"
гъодду. Симоншдилъоди жаваб игьи:
"ГьитІом Молълъигьирси‚"
гъодду.
41 Исади гъитIон:
Пулан гьекІашур рикІодду севло чІегу
гьекІашла налъи. Севгъибшди иччиду
"буккудя бикІодду иншдубешенугу динар56"
Лука 7
севлогъибшди
иншдуцІолгу динар.
42 Налъуй
"иччибшди гьунголуб ссуб ресиллоло"
"гьарчІондду эншурулгу налъил руххучІигу"
гьалалол игьидду ретадду. Гьинже суал:
эмигагъибшуво налъулав вугьугу гьилуду
вуккудя?
43 Симоншди жаваблъоди игьи:
Бигьугу иччиду буккудягъибшуво‚
гъодду.
Исадилъоди гьитІон:
"Менни битІи гьукму букъи"
лъогъодду.
44 Ссори ешкІалхолоддулолъоди Исади гьитІон:
"ГьарчІом реху мен гьинигий ешкІалло:"
"гьагъгъидоле ден духо ишва каби менни"
"дибул чукІобил абчиду лъен рикІолъису"
"гьигилди энлълъигу могъолихъи абчоло энлълъолгу"
гьаркьобахъи чІаннило.
45 Менни
"дичІу саламулълъи гьобба игьису гьегейлъибор"
ден духо кабиблаккуси лекІу йигъичІигу
дибул чукІобил цІоммир.
"46 Салам иччидду"
"менни дичІу миялла лълъурлълъа рушосу"
гьегелдилъибор дибул чукІобала рушо гьочІо
мицІцІа шанжа лълъурлълъа.
47 Гьеллалъиду
гьитІомадо духъи: гьегеллълъол мунагьол бигьол
абчолъи во гьегеллъибо деннило вугьугу
гьилу. Гьиласищди мунагьол мичІолгу абчолящубо
"мичІигуссугу гьилудося"
гъодду.57
Лука 8
48 Гьегей ешкІалхъилъоди Исади гьитІон:
"Дубул мунагьол абчодду бугъгъонлъо"
гъодду.
49 Гьегелълъу икомадо вокІобуллубо рокІоллолъоди
бигъгъо:
"Гьов эмигъи мунагьолло"
данно абчолъирси
гьекІа‚
гъодду.
50 Исади гьегей ешкІалхъилолъоди гьитІон:
Дубгу бужур
иманоди мен хоссар игьи.
"Гьинже йилинну лъидя мен"
гъодду.
8 Мияр
Исай гъу лу хъил ла ёкІо бул ешил
"1‑2 ГьелчІу рехуду Иса Гьиласищуб Паччагьилъиролълъи"
анлъораллогужа во Рергьанолълъи
"хабар босомадогужа гьонадулло"
шагьардулло ссорадо вукІудя. ГьешчІу сору
вукІодду гьоцІолълъи чІегу муридило.
ИсачІу сору ёкІодду гьешди сагъигьибул
во женалачІукку еррцІцІомигьибул ешил:
энчІу гьинукку Исади гьокьугу щайтІан
"рейло лъибдолъиб Магдаленаду энно лекІуцІерлогуси"
"Марянло"
3 Иродиха ишу гъулухъилласи
Хузагъоддуси гьекІашуй ешкІа
"Иоаннало Сусаннало во эннилълъи иб"
"буццІир‑ризгъгъиллакку кумекло игьидду"
Исай гъулухъи иду ёгъгъоддусол сейило
ешилло.
58
Лука 8
Хур ди шен шам мир си гье кІа щуб
гьа къил лъ лъи ми сал
4 Себ микъилла бигьу халгъгъи бакІарунидду
"Исабо бехъди батІа"
батІол гьонадалълъиккуси
"адам вокІодду гьегелъу. Мисал бичондду"
гьонобгаси хабарлъоди Исади гьегелуй босон:
5
"Масала вулълъиду сешди шаммидду"
хурди шен; шаммиб шенолълъи серул гагибол
"рукІудду бекъуб микъило гьегерул"
"гагибол серул чеммидду серулло щекибади"
кІутІешодду ругъгъондду.
6 Серулло гагибол
"хъачІи гьину регьелгу суб мисаллоло рукІудду"
рахъингучІигу рочІодду.
7 Серуло гагибол
"зази‑чІаха бижуня тІулу мисаллоло рукІудду"
чІахади гъванкъуннолду гьегелилълъило
рахъин бичІодду.
"8 Серул шур онщилълъило"
"рукІудду жир‑жилла бешенугу гьила гагалогуси"
лора бижундду. Гьигиб мисал бичондду
вулълъидду рехуду Исади къордду гьитІондду:
ГьантІикІобил ибщубо анлъиду белълъелто
гьобоб!
гъодду.
9
Гьенеб кициллълъи маъна эбигъи?
гъодду рацІцІиндду муридади.
10 Исади гьитІондду:
Биссил и Гьиласищуб Паччагьилъиролълъи
къечалъирол цІинну реси гъгъощибул
"адам амма севулолуй мисалалалъидду59"
Лука 8
"иччидду гьило чІонгужало гьелубо гьагъгъидусу"
анчиддугужало бичІчІуннусу.
11 Гьоб
мисалулълъи маъна: «Хурди шаммирси»
шен»
гьеб Гьиласищуб рошо.
12 «Микъило
рукІубул гагибол»
гьевул Гьиласищуб
"рошуло анччибул адам онщило бигъгъодду"
илбисуди гьелур рокІорлъикку гьеб бухидду
булиня
гьел бужудусу во хоссароллъидусу.
13 «ХъачІи мисалло рукІубул гагибол» и живол
Гьиласищуб калам анлъиб ригьи воргьандду
"кантІунибул амма гагибади гьикьимол"
"тІамиссубгагу живолгу кантІунниболло"
батІол хьулилиди къосунялгъибул.
14 «ЧІахалилълъи
рукІубул гагибол» и
Гьиласищуб
"калам эннубо анлъидду бикІоболло онщило"
"эннубулгу къоролидило ресилидило"
"мурададило гьедерул гагибалълъи рахъин"
"чІахадигагу гъванкъуннолду бачІин иччидосягъибул."
15 «ЧІачІи онщило руккубгъиб
шен» и Гьиласищуб рошо анлъиб ригьи эннурул
"лъунол сахаватол рокІоличІу гьину"
"гьеб цІеннял гьенеб сабру бикІорохъ эннуй"
буртІа бачІинно бигьгъидял адам.
Чи ра хъу лъ лъи гьа къил лъ лъи ми сал
"16 Адати ссу биколъиб чирахъи рикІолъи"
гьила хьагилодду бекъащоля ялъибор паднарукьи
бикІоля. Ишва кабирсишубо миса60
Лука 8
"гьагъгъиду чирахъи энлълъигу кІалала бикІолло."
17 Сужа себгуло тІатунничІигу къеча
"беккудя дан гьекьилугу сужа гьину бекъашолду"
рейло буххичІигу беккудя данно.
18 Биссибогу дичІукку анлъирси данлълъи
биссиди гьисаб игьо. Дан ибшло гьило себлоло
"бигъгъидя дан субшчІукку эншубогу"
"игъодду чІобгъибло бухидду булиня"
гъодду
булълъолъирадо Исади.
Иса хо гье ге щуй ила ло воц цул ло во гъ гъод ду
"19 Исахо вогъгъодду гьегешуй илало воццуло"
"амма бехъиду къинниб халгъгъиллълъи"
"бигьулъироди лълъердилду лъичІигу воккуду"
гьегевул.
20 Сешди вокьукку гьитІондду
Исахъи:
Духо вогъгъобул дуй илало воццуло рейла
"вогъидду мен гьагъгъиду къорокъодду"
гъодду.
21
Дивул илало воццулло и эннубо Гьиласищуб
рошоло анлъидя во гьебло тІубанолял
"адам"
гъодду жаваб игьидду Исади.
Иса ди мо чи би гъо ля
"22 Сер зубу эншувулгу муридоллогу сору"
ирсила вукІодду Иса:
Желомул релъолълъи гьундобгъиб рагьалло
"вугъгъинну"
гъодду гьитІондду гьегешди61
Лука 8
"гьегелухъи. Ричон ирсалодду чирдду гьегевул."
23 Волиногужа Исала мокьи раходду. Релъола
"пуди мочилодду лебцІибул карачелолло"
"баходду ирсиди гьинни лъенно лъибдду"
гьегелуй сирдир лъидду.
"24 ВучІчІолъи Исалодду"
ирсичІу гьинусади къордду:
"МиярекІа МиярекІа илълъил гъванкъумадо!"
"гъодду. Лъорлъоб Исади вучІчІи"
"зудилодду пуду"
"мочийло рергъиду"
"релъойло гьогъгъудидду гьигир пара"
"пудирсси мочило танкуннидду рергъаб релъоло"
ригъидду.
25 Рехуду Исадилъоди рацІцІин:
Биссиб бужур‑иман инугъи?
гъодду.
"Гьегевул сирдду воххидду сонсохъи рацІинну"
вугъгъондду: «Гьов эми гьекІагъи пудиб
мочийло рергъаб релъойло амру игьирси во
гьерулло эншуй мукІур»
гъодду.
Иса ди же на ла ди вуч чиб гье кІа
ву ши хъо ма ло
"26 Гьигикьилу гьегевул рукъи релъолодду"
вохъодду Галилеяллъибо бадиси Герасенадаб
улкалло.
27 Иса релъолълъи рагьалло решкІом
"ригьи бади вугъгъодду сев гьонлълъисси"
хъубалълъи вуккуб гьекІа. Гьигив гьекІашди
"гьила ролалло бетарадо бикІочІигу гьегешуб"
гири
вучІчІилло вочІобул вокІоля62
Лука 8
речІчІодахъи бикІодду.
"28 Иса гьагъгъобугу"
"вукку гьегещуво седу кІоликьулодду женалади"
вуччибшди лелешоду къордду:
Дуй дичІукку къорокъоб дан иле?! Вото
"ден живгу Иса Гьиласищув Вошо къинтІидосуб"
ден‚
гъодду.
29 (Исади хъуби женалой
амрула иччидду бикІо гьигив гьекІащуб
черхиллълъикку рейло булълъиду. Гьигив
гьекІа вугьу къинтІидя вукІодду шайтІануди.
"Рахасахъи вошамолло лълъеру хъарагьуладул"
"вотаболло тантагьи раххасолодду шайтІануди"
"алахилло хъаммидду вулиня вукІодду"
адам суб мисалло.)
30 Исади рацІцІиндду
гьигишхъи:
Дуло цІер иргъи?
гъодду.
"Игьа"
"гъодду жаваб игьидду гьегешди"
жив соругу йигьол шайтІамади вуччидду вукІоролълъи
маънала.
"31 Хъубади ходидду ИсачІу жиёл жужагьиллълъи"
къватІиди якъидосубгъодду.
32 Гьигиб
мисалла гъижилълъи гьекьоро хунтІилълъи
реда рикІодду рещо. Хъубади ходидду жиёл
гьигийил ххунтІилиё гьинни кабу елълъелтогъодду.
Гьегешди елълъелтадду.
33 Югъгъон
"гьигив гьекІашчІу гьинукку рейлолодду"
хунтІилиё гьинни лъибдду хъубол. Гьигиб
"пара реда гьирцІи мисаллакку релъолълъило"
"лъибдду гъванкъуннидду.63"
Лука 8
34 Гьигилъу булълъибгъибгъгъаси гьагъгъобул
"хунтІихасад тІарду волон шагьардалоло"
"гьонадалълъилолодду булълъи‑бикІоб"
инукку‑имало анлъолдду.
35 Адам вогъгъодду
гьарчІинну булълъи‑бикІобло. Исахо вохъоблъу
гьегелубо гьундов шайтІамади вуччидду
вукІоб гьекІа вусондду Исабул чукІобачІу
сседу
"гьинже сагъилъидду гьила ролаллогу"
"вушихъинду агъгълу‑лъайла вукІодду"
"гьегев. Адам золо сирдду булълъи‑бикІоб"
гьагъгъобулуди
36 гьило вогъгъобулухъи босондду
шайтІамади вуччидду вукІоб гьекІа
Исади вушихъонлъиб гьал.
37 Герасена мисаллълъи
"халгъгъи золо сирдду гьегелуди"
ходидду Исахъи эннуб миса бетогъодду.
"Иса вохон гьидиргу ирсилолодду вохудва"
вушодду.
38 ШайтІамади вуччидду вукІобшди ходидду
"ИсачІу живло сору вучонгъодду амма"
Исади вучончІигу. Исади гьитІомадо гьегешхъи:
39
"Вулом духогу ишвало реху дуйгу Гьиласишди"
игьиб дан босон адамхъи‚
гъодду.
"Гьегешдило вулондду Исади эншуйгу игьиб"
данлълъи гьакъиллълъи иб гьонлълъий босомадо.
64
Лука 8
"Иса ди ру къу до си ло йи ши хъо мал ло"
йи чІоб ло йи чІ чІо рал ло
40 Галилеялло вохудва вушодду Иса вугъгъоб
"ригьи бигьу халгъгъи бигъгъодду гьегещубо"
бади. Вогъгъидозиле реху гьегев вугъгъило
чІон вогъиддула гьегевул ибул вокІо.
41 Синагогиллълъи
"мияр Йаирдуси гьекІашди вукку"
"ИсачІу седу кІоликьулодду ходидду эншхо"
ишва вугъгъобгъодду.
"42 Ишу гьегещуй рукъудо"
рагьалло шаммидду сейгу иб гьоцІолълъи
чІегу решинлълъи еши йикІодду. Гьегешхо
"вулиноси ригьи микъила Исало гьило бигьу"
халгъгъи къинниду бикІодду.
43 ГьигилучІу
ёкьу йикІодду гьоцІолълъи чІегу решин энна
"гьила узрулогуси гьинукку гьин бигъгъолълъоси"
"севгулошуё сагъиду бажаруннисуб сей"
ешкІа.
"44 Ехудякку лълъердилолъидду Исаб"
"халатула рела гъгъобибугу гьегелчІукку бигъгъолълъо"
бикІоб гьин бигъидду.
45 Исади рацІцІиндду эншла лъедилъогъо
"рела гъгъобидду. Севгуло вотІомсуб ригьи"
Петершди гьитІондду:
"Микъимолълъидя бехъиду бигьу халгъгъижа"
"къинниду дучІу гьекІа гъгъобичІигу"
воккудоле мен‚
гъодду.
46
Дила эмигашдиболо рела гъгъоболъи.
Сев гьекІа сагъигьиду бегъеля гъгъувати65
Лука 8
"гьешухо булом загьирлъи дибо"
гъгъодду
вотІондду Иса.
"47 Гьеб ригьи гьедей ешкІалди жийгу цІинничІигу"
"еккудосалъирло бичІуннидду сирдугужа"
"йигъгъо лълъердилодду юкку ИсачІу"
"седу кІоликьулодду иб халгъилчІу седу босондду"
эб узру сабаблъидду энди гьегешла
гъгъобидиболо во жийгу гьигир пара сагъилъиб
куцло.
48 Исади гьитІондду гьегелхъи:
"Дубгу бужур‑имануди сагъи игьи мен"
"дий еши елълъи дубгу микъила‚"
гъодду.
49 Иса гьегелхъи вотІонгужа синагогиллълъи
гьакимшха ишукку волълъелтадду вугъгъоб
сев гьекІашди гьитІондду имухъи: дуй еши
"йичІо гьев Микъимолъидяшуб адада рагьати"
"бичІолосуб"
гъодду.
"50 Анлъи ретІонноду"
Исади гьитІондду Йаирхъи:
"Сирдосуб иман бикІолъо дуй еши йичІчІидя‚"
гъодду.
"51 Йаиршуб мисалло вохъоблъу Петерло"
"Иоаннло Якъубло ешулъи илаймалосугу"
Исади ишва гьинни севгуло кабу волълъелтачІигу.
52 Гьегелълъу йичІобхъи могъгъоласахъи
Исади гьитІондду:
"ЕкІулидосубул гьегей йичІочІигу жийгу"
кьихонддубу‚
гъодду.
53 Еши йичІодду йикІорола рокІо бигъибул
"гьегевул гьошди босомадоси анлъиб ригьи66"
Лука 9
волълъидду.
"54 Амма Исади риччи йичІоблълъи"
"релалодду къордду гьитІондду:"
"Еши зуди йичІчІи!"
гъодду.
"55 Бигъгъо бехудба гьинни шанноду гьегей"
гьигирсаат зуди йигъидду. Исади амруло
игьидду гьегеллъу икунну дан иччогъодду.
56 Тамашоллъидду воккудду гьегеллълъи илайма.
"Исадило цІинолдду гьегелухъи булълъиб"
дан себгулоллъу босиносубгъодду.
9 мияр
Иса ди хал гъ гъил хо му ри дол
во лъ лъел та ра до
"1 Бадолигьи гьоцІолълъи чІегуло муридиллодду"
Исади гьегелуй иччидду женалала гьила
"ихтиярло рукъудосол вошихъонну гьунарло."
2 Рехуду Исади гьегевул миса‑мисалло волълъелтадду
адамий Гьиласищуб Паччагьилъиролълъи
"босиннуло рукъудосол сагъолидуло."
3 Гьегелубо Исади цІиннолъирадо:
"Биссиди я анса я таргьа‑къвачІа я элло‑цІа"
"я орси‑мисиди я бершолдду болиду"
ролал‑нассил сору бихидосуб.
4 Лълъехо ишва
"кабдиболло гьон ретадду гьорвади волиннилагъаси"
гьегелълъу вокІобул.
"5 Во амма"
"адамди биссил гьило гъгъабулол игьиссубор"
"гьигир гьон рукъибугу нассилалаку кьехва"
"гьогъгъолло лъурдолъо гьегеб кьехвалди67"
Лука 9
биссийгу гьегелубо бади анччиблъир идурий‚
гъодду.
6 Волонлъоди гьегевул гьонадалълъи шуб
хабар анлъолъиргужа во рукъудосол вошихъонлъиргужа.
Иро ди ща ку ма до Иса эми ле хъен д ду
7 Иродигъоддуси ханшуболо анлъидду Исади
игьирадосол данол во гьегев идя булълъидду
воккудду. Воккудозиле реху селуди
вучІоблъукку вучІчІидду Ягьия аварегигъо
"вугъгъодду"
8 севулолуди
Иляс аварегигъо
вугъгъодду гьитІомадо бикІоб ригьи. Эвгагъивлъиболло
седу заманаллълъол аварегадав
севгъибгъо вусинядду гьитІамадосолло
вокІодду.
9 Гьеб ригьи Иродишди гьитІондду:
"Денни Ягьияр миярла рукъи им гьекІагъи"
"гьонов эншуб гьакъиллълъи гьонобгъгъибгъаси"
дан адамди босомадоси?
гъодду. Гьегев
гьагъгъиду гьилудду бикІодду Иродибо.
Иса ди ин ш ду о зи ру гу гье кІа ву цІо лъи ра до
10 Воломлъукку вохудва вашодду вогъгъобул
муридади босандду Исахъи эннудигу
игьибло бетабло. Рехуду Иса севулгу гьегевулло
сору вочондду вулондду Бетсаидаддуси
гьонлълъи.
11 Адамибо цІинниду Иса вулом
"мисало реху вохуду волондду гьегешчІу.68"
Лука 9
Вугъгъобгъибгъгъаси гьекІа Исади гьило
"вухидду гьегелуй Гьиласищуб Паччагьилъиролълъи"
босондду во гьегещуб кумеки
гьажатибгъибул сагъол игьирадо вокІодду.
12 Зубу рулондду лъалчІехудяло сордду. ГьоцІолълъи
"чІегуло муридишди вогъгъо гьегещуво"
"лълъердилодду гьитІондду Исахъи:"
"Илълъил гьонолълъу алахиллажа белълъелто"
гьоноб халгъгъи лълъерусол гьонадахъи
"эннуйгу релъо рухидуло икунну дан"
тІалаб идурийло‚
гъодду.
13 Исадилъоди гьитІон:
"Биссидди воконлъо гьегевул"
гъодду.
"Вой элло бихиду воломорсугу ищиди"
"гьоб уммати икьолгьи биконя ишичІу коду"
"иншдугу каракило чІегу хвамилосугу дан"
сужа‚
гъодду гьитІомадо муридади.
14 (Гьегелълъу
вукІодду иншдуозиругъгъаси гьекІа.)
Исади гьитІондду муридахъи:
Иншду‑иншдуцІолгу гьекІа рокъолдду
"эргала гьогъгъу вокІолъо гьигивул адам"
гъодду.
15 Гьегещди гьитІонохъиба гьегелудило гъогъгъу
вокІолдду ибулгу.
"16 Исади рихи иншдугуло"
"каракило хвамилло кодилодду гьарчІон"
"решноволодду игьи дуалодду рохъонлъидду"
иччидду каракол муридахо халгъгъиллъу
рекъомиду.
17 Гьигилълъу ибгъибгъгъаси69
Лука 9
"вокондду воцІидду рехуду гьоцІолълъи чІегу"
яшка рицІиб гьикьу эллоло беккудду.
Пе тер ш ди иман би кІо ра ло Иса Ме си гьи
ву кІо ро ла
"18 Онщи тІаатиллагужа лълъеру вокІобул"
муридахъи Исади рацІцІиндду:
Халгъгъилди эмлъогъи ден вагорадо?
гъодду.
19 Гьегелуди жаваб игъидду:
"Селуди мен вагорадо Ягьия аварегилъо"
"селуди Иляс аварегилъо севулолуди гьитІомадо"
сседу заманаллълъол аварагедачІу
вокьуку вучІчІиб севгъо мендду.
20 Исади рацІцІимадо:
Биссидигу эмигагъиблъо ден вагудо?
гъодду.
Мен Гьиласищув Месигьи‚
гъодду жаваб
игьидду Петершди:
21 Исади гьигилуло кьварунидду амру игьидду
сев инсаншхъи гьеб дан босиносубгъо
биссидидду.
Иса ди эн щуй гу би кІу дя азаб‑акъу бал лъ лъи
бо со ма до
22 Исади гьигилълъу муридахъи босомадо
Адамлълъи МочІишди бигьу азаб‑акъуба гьехьунну
"буккудялъиролълъило гьакимададило70"
Лука 9
"кашишадило динлълъи алимададило энщчІукку"
"инкар идялъиролълъило онщило жив"
"жабдялъиролълъило вучІодду лъобдоб зубу"
Гьиласищди вучІчІолялъиролълъило.
23 Онщило Исади ибулохъи гьитІомадо:
ДичІу вохуду волълъиду гьилуб гьекІа
"вусомор эншубгу напсилчІукку инкарло"
"игьидду эншилогу гьило буккуб хъанчиллълъи"
"азабло баччундду дичІу вохуду волълъиб."
"24 Эбдулгъодду гьитІомор эншубгу шан"
"цІенну вулълъиб шаночІукку батІалдя амма"
дихъичІало шанна барашхъинсубшди эншубгу
шанно борчІуноля.
"25 Иле реху гьекІашуй"
"живгуло панагьидду энщуй зарал‑зиянно"
"игьидду ибгу дунял коди бихиролълъи пайда?"
"26 Деннило диб рошоло вагвасуб гьекІа"
"Адамлъи МочІишдило вагудося эншубгуло"
"Имубло мукъадасол малайкадабло нурди"
гвангъунидду гьев вугъгъолълъологу.
27 ГьицІцІигу гьитІомадо ден биссихъи:
Гьиласищуб Паччагьилъир гьагъгъочІигу
живул вочІидосял адамло ибу гьонолъу зуди
"вогъидусачІу вокьу"
гъодду.
Иса вор ша‑вор х хи ра до
28 Гьегешди гьигиб гьитІомлакку бейкьигу
"зубу рулом ригьи сору Петерло Ягьияло"
"Якъубло вочондду Гьиласищуй тІаатиллъи71"
Лука 9
Иса билоло вохондду.
29 Дуа‑ходиролагужа
"Иса гьадуку воршадду гьегешла гьиласи"
ролал анзи гьацІалолъидду цІвакеласи булълъидду.
30 Гьонолло чІегу гьекІа Исахъи
вотІомадо. Гьегевул Мусало Илясило вокІодду.
31 Гьила нур бигъидду бикІодду Исалало
гьегеллулало. Гьегелуди Исахъи баян игьилъоди
гьегешуб гъгъадар (ахир) Иерусалимла
бикІор.
32 Петерло севулло сорусолло гьигиб
"ригьи мокьи раходду беща кьихондду вокІодду."
Лъорлъоб ригьи гьегелубо гьагъгъодду
Исала гьила гвангъуниб нурло лълъеру
чІегу гьекІало.
33 ИсачІу лълъерукку гьегев
чІегуло гьекІа гьервади вулинологу Петершди
гьитІондду:
"Я Микъимолъидя! Гьонолълъу илълъий"
"шублъир же ишид сер дуй сер Мусай серло"
Илясий лъобгу гъощи игьиду. (Гьигилдду
"гьитІондду Петершди эби гьитІинобологу"
цІиничІигу воккуб ригьи.)
34 Петер вотІонгужа ригъгъодду гьацІа гьирододи
"вокъашолъидду гьовул во гьер гьиродокьи"
"вукІуб ригьи сирдду муридол."
35 Онщило
гьиродолълъи илълъукку руххидду сер
лъорчІчІу:
Гьев и денни волълъелтури гьилакку вочІаб
"див Вошо гьешло анччибул биссил!"
гъодду.
72
Лука 9
"36 Гьигир лъорчІчІу рикъуб ригьи Иса живгу"
севгу воккудду. Муридади гьегеб къечагьидду
во эннубогу гьагъгъоб данлълъи гьакъиллълъи
гьедеб ригьи севгулолухъи босанчІигу
бетадду.
Иса ди ву ши хъон лъид ду же на ла ди вуч чиб
сев мо чІи
"37 Гьилоси зубу билолакку решкІом ригьи"
Исабо бади бигьу халгъгъи бигъгъодду.
38 СерчІоягу халгъгъилчІу вокьукку сешди
къордду:
"Я Муаллим! Денни дучІу ходир див севгу"
иб вошуло гьарчІомгъодду.
39 Гьегев женалади
"вуччидо рокІоллагу тигу лъорчІодала чирдо"
"онщило кІолла полло бурдду тиркІела"
вугъолло. Бигьу азаб‑акъубало иччиддусугу
волълъелтолоссу.
40 Денни дувул муридахъи
"ходидду бикІо гьигиб жена вошучІу гьинукку"
"рейди букъогъодду амма гьегелубо"
бажаруннису.
41 Исадилъоди гьитІон:
"Гьай иман суб во пасати уммат! Инналдилогъи"
ден биссичІу сору вукІудя во инналдилогъи
биссил гьехьуня? Вучон гьова дувгу
вошо‚
гъодду.
42 Вучондду вугъолълъогужало жена вошуло
"гьилолъи вукІолъи гьикьулодду73"
Лука 9
"тиркІешолъи. Амма Исади гьегеб хъуби"
"жена бигъолъи вошоло имухо иччи."
Иса ди он щи ло ло бо со ма до эн щуй гу
би кІу дял лъ лъи
"43 Ибул тамашалъидду вокку Гьиласищуб"
гьалкІолъи гьагъгъорлегъодду. Исабул муъжизатала
"тамашалъидду халгъгъилогуси ригьи"
гьегешди эншувулгу муридахъи гьитІомадо:
44
Биссиди гьантІикІа тІаммо гьоноб денни
гьитІомадосило: Адамлълъи МочІи адамхо
коди иччидя‚
гъодду.
45 Амма гьегелубо бичІчІунниссу гьитІом
"данлълъи маъна. БичІчІуничІигу бикІуду"
гьегелучІукку бекъашолдду бикІо гьегеб. Исахъи
гьегеллълъи гьакъиллълъи рацІцІинну
гьегевул сирди.
Гьо чІо во чІу ха эм га гъи?
46 Гьегелуб даъба булълъидду эннучІу вокьу
гьочІо вочІухалъо эмгагъигъодду.
47 ЦІинни
"гьегелур рокІоличІу гьинуси пикрулодду"
"Исади вухи кодилодду эншчІугу лълъерха"
вукІолдду сев мичІи мочІи.
48 Гьегелухъило
гьитІондду:
ДихъичІало сев гьоновгаси мичІи мочІи
"лълъедилъиболло гъгъабул игьибор денни"
гъгъабул игьирола себлъидя гьеб. Ден74
Лука 9
"лълъедилъиболо гъгъабул игьибор биссихо"
ден волълъелтаб Гьиласило гъгъабул игьирола
"себлъидя гьеб. Гьеллалъидду биссичІу"
"вокьу гьочІо мичІигъиб вукІудя гьочІо вочІухалъоло"
гъодду.
"Бис си бо ба ди ву гъи до ся гье кІа"
гье гев и бис сий сиб лас си гье кІа
49 Гьеб ригьи Иоаншди гьитІомадо:
"Я Микъимолълъидя ишиво вусон сев"
пулан гьекІа дур цІеролакку женал гьеради
якъирадо. ИлълъичІу вохуду волълъирсси
"ссужагъодду ишиди гьедешуй гьогъгъуди"
гьегеб гьалтІи иду.
Исади гьегелухъи гьитІомадо:
50
Гьогъгъудосуб гьещуй гьеб. Биссиво бади
"вугъидося гьекІа гьев и биссийсибласси"
"гьекІа"
гъодду.
Са ма ри ял лъ лъи сер гьон ди Исай цІе лъир
игьи ра до су
51 Решноло живгу вучиннурий заман бехъорси
"ригьи Иерусалимло вулинну таваккал"
игьир Исади.
52 ЭншчІугу сседу муридол волълъелтар
гьегешди сапаруло. Самарияллълъи сер гьонлълъи
"вогъидду гьегевул Иса вохъило гьадурлъирло"
игьидду.
53 Амма гьегелълъу Исай75
Лука 9
"цІцІелъир игьичІигу гьегев Иерусалимло"
вулиннолъир цІиннидду.
54 Гьеб ригьи Исавул
муридол Якъубшдило Иоаншдило гьитІондду:
"Я МиярекІа! Дубо гьилудя бигъиде гьигивул"
решнолълъи цІалхъи къвагъонлъогъодду
илълъиди ходу?
"55‑56 Гьеллъи изну сугъодду гьитІондду Исади"
гьегелухоло сордду. Гьегелъукку серло
гьонлълъи волондду гьегевул.
Гьи ла си щуб Пач ча гьи лъи ро лъу им гъи
яра гьун нос са?
57 Микъикьигужа сешди гьитІондду Исахъи:
"Мен ива вуломолло ден дучІу сору волълъидя"
гъодду.
58
"Сордай речІчІобил и шекмай бешемил"
"и амма Адамлълъи МочІишуй гьинни кабу"
"миса ссу"
гъоддулъоди Исади гьитІон гьегешхъи.
59 Исади севлогъибшхъи гьитІомадо лълъелгъо
живлогу соругъодду. Амма гьегешди
гьитІомадо:
Дивгу вучІоб има шудила вукІоллу вулинну
"изну иччо дий"
гъодду.
60 Исади гьитІомадо гьегешхъи:
ВочІобулуди вокІоллу вото вочІобул. Мен
волълъи Гьиласищуб Паччагьилъиролълъи
босинну‚
гъодду.
76
Лука 10
61 Севлоло гьекІашдило гьитІомадо гьегешхъи:
"Ден вугъгъидя менногу МиярекІа! Амма"
дивулгу ишусахъи релъо‑зубу шуриду изну
"иччо дий"
гъодду.
62
Исади гьитІомадо гьегешхъи:
Хур бекьиду ребццуллълъи дебекило
"биччидду вохудва чІонси гьекІа Гьиласищуб"
"Паччагьилъиролъу ярагьунносса"
гъодду.
Гьо кьу цІол гу 10 мияр
му ри ди во лъ лъел та ра до
хал гъ гъил хо
1 ГьигилчІу рехуду Гьилагъгъонси Исади
гьилакку вочІадду севлоло гьокьуцІолгу
муриди во чІе‑чІегулхъи эншчІугу седу волълъелтадду
живгу вохъиду мурадилогусол
гьонадалълъило шагьардахъило.
2 Исади гьитІондду
гьегелухъи:
"Бигъгъор хуру золо шуб амма гьалтІухъамадул"
мичІолгу. Гьеб рокуду кверщел
кодуси МиярекІашхъи ходо рокудял волълъелтогъодду.
3 Гьинжер волълъомул! Денни
биссил волълъелтарадо боцІолиё ёкьиди
бурдилгагу.
"4 Я орси бикІолдду таргьа я"
"къай‑цІалогу къвачІа я бершолду бокьинну"
"нассилол бохидосуб микъила бади вахобшуй"
саламло иччидосуб.
5 Лълъеб мисалло77
Лука 10
"биссил вохъоборло рокъирло ходидду «Ассаламу"
"алайкум» (Рокъир биссий)"
гъодду
кабдибул гьегелубул кертилихъи.
6 Саламуй
"(ай рокъирой) мустагьикъи гьекІа вусомор"
"биссиб салам гьегешло бехъидя сулъибор"
биссихогу бехудба бишидя.
7 Гьеб кертила
"вогъибул биссил гьелучІу сору икон‑цІадидду"
гьалтІухъаншуй мухь гьалалжа бикІудя.
Себ кертилакку себлолди гочунносубул.
8 Сер
гьонлълъи вогъгъоблъу гьило вохиб мисалла
"биссичІугу седу бикІолъибло иком"
9 гьигилъуссол
"рукъудосолло сагъол игьо биссило"
гьило Гьиласищуб Паччагьилъирло бехъоргъоддуло
гьитІом.
10 Во амма сер гьонлълъи
"вохъодду биссил гьило вохисубор вугъгъон"
"рейлолодду гьитІом:"
11 «Гьонор биссир гьонлълъикку
ищиб ролалла бикІоб кьехвало
"ищиди лъурдду биссийгу бетарадо амма"
"цІинниб биссибо Гьиласищуб Паччагьилъир"
"биссихъо бехъорадолъир»"
гъодду.
12 Денни
биссихъи гьитІомадо: гъгъиямар ригъиб зубу
Содом гьонлълъи халгъгъи бигьугу шуб бикІудя
гьигир гьонлълъи халгъгъилчІу.
Ба ла гьи ло азаб ло Гьи ла си щи ло
ра шос су бул гьо на дай
"13 Балагьило азабло дуй Хоразин гьон! Балагьило"
"азабло дуй Бетсаида гьон! Амма78"
Лука 10
Тираллълъолло Сидонлълъолло адамибо
гьагъгъодду ламдур биссибо гьагъгъобулгассол
"муъжизатол чинкулолло болодду"
"миярло кьело тІиннидду онщила гьогъгъуло"
"вокІодду седугу Гьиласищило вашидя"
вогъи гьегевул.
14 Гьелддубу Тир ва Сидон
гьонадай Гъгъиямарси зубу биссийчІу бигьа
бикІудя!
"15 Дуболо Капернаум мен решноло"
бохонягъоддуле рокІолло бигъгъодду? Мен
жужагьиллълъи кІкІволли шамя!
"16 Биссило анччибул дилоло анччидя биссило"
"инкар биччибулуди дилоло инкар биччидя"
"дило инкар биччибулуди ден волълъелтаб"
Гьиласищилоло инкар биччидя.
Гьо кьу цІол гу ло му ри ди во худ ва ву шод ду
ву гъ гъи дя
17 ГьокьуцІолгуло муриди воргьандду вочІоргужа
вохудвол вашодду вогъгъодду.
"Во МиярекІа"
"гъодду гьитІондду гьегелуди"
"Дур цІеролакку вотІомул ищий"
шайтІамилцин мукІуроллъир ёкІо.
18 Исадилъоди гьелухъи гьитІон:
Диболо гьагъгъо пирхунниб пиригагу
решнолакку гьогъолло буккуду булинно
илбиси.
"19 Гьагъгъидоле денни биссий гъудрати"
"иччи себгуло зарал биссийгу тигу берколло"
"акъраболло чемму иччи тушманшуб79"
Лука 10
гъгъуватула гьила ихтярло.
20 Амма шайтІамилгъо
биссий мукІуролдду гьелчІукку биссил
"воргьинну вукІудося биссил воргьамул"
решнола эннурул цІердул хъвардибулучІу
вокьу биссилгуло вокІорочІукку.
"Дуй рец ци див Има!"
21 Ххера Шанди вуцІолъиб во воргьам Исади
гьеб ригьи гьитІондду:
"Во рецци Дуй див Има решнолълъило"
"мисулълъило МиярекІа алимадайло агъгъиладайло"
къеча игьидду бикІоб дан гьоновул
мочІилгасол адамий Менни баян игьила.
"Гьужа реху див Има гьебжа дуб бечІуха цІоб!"
22 Ибгу дан дий див Имуди иччи. Имувосугу
севгулошубо цІиннося энщувгу вошо эмболо
во Има эмболо эннуй загьирийду вошубо
гьилубул адамиёсугу цІинноса Има.
"23 Муридахоло ссорду севулгу гьеллуло"
гьитІомадо Исади:
"Талигьилогусол биссибул гьаркІобил эннибо"
гьоб ибгъиб дан гьагъгъорсол.
24 Денни
"биссихъи гьитІомадо: вугьол аварегадаболо"
парччагьадаболо гьилудду бикІо биссибо
"гьагъгъорсигъибгъгъа гьагъгъидуло анлъирсигъибгъгъа"
"анлъидуло амма гьегелубо гьеб"
"я гьагъгъосу я анлъису"
гъодду.
80
Лука 10
Гур гьел ло гу си са ма рей шуб гьа къил лъ лъи
"25 Исаб гьал гьагъгъиду сев динлълъи алимшди"
суал иччидду:
"Я Микъимолъидя ахрати гъгъошду"
буккубор денни ибгъи иду буккудя‚
гъодду.
26 Исадилъоди гьешхъи гьитІон:
Къанунула
икьолгъи гьеб? Гьеллълъи гьакъиллълъи
мен ибди бали?
27 Гьедешди жаваб ичидду:
"«Дубо дувгу Гьиласи гьилуб рокІо‑рокІорчІукку"
"иб дуб шанохъи дуб иб гъгъувати‑жанолакку"
дур иб агъгълу‑лъайлакку»
"во «ДучІугу лълъерусило гьилуб дувогу менгугагу»"
гъодду.
"28 Исадилъоди гьитІон гьегешхъи менни"
"битІи жаваблъогъо иччи: гьигилдду вукІобор"
дуй ахратило бикІудя‚
гъодду.
"29 Эншубгу рошо гьум иду мурадилогу гьедев"
гьекІашди рацІцІимадо Исахъи:
Эмигъи реху «дичІу лълъеруси»?
30 Гьеб ригьи Исади себ мисал бичондду:
"Сев пулан гьекІа Иеруса лимлакку"
Иерихонло вулинно вукІодду. Гьилоло
"лъибдду хъачагъади къай бухидду"
чІини‑кІкІувайдду вучІидулло вохъолдду
"гьевло вотадду гьервадол волондду."
31 Сев81
Лука 10
"кашиши вугъодду гьило амма гьегев гьагъгъоб"
ригьи микъилълъи себлокІобисибло
вулълъиду.
32 Гьелдугу микъилълъи себлокІобисибло
вулълъидду сев левитило.
33 Сапарула
вукІоб сев самариявло вуккудду
"гьегешило гьило. Гьегев гьагъгъоб ригьи"
"рокІоло узадидду"
"34 лълъерхоло вулондду"
"чагъирохъило арчодду лълъурлълъало рушодду"
гьегешурул ругъумол къачІаннидду
"гьошди. Эншубгу гъгъурцІимулало вукІолдду"
"петерадило вучондду гъулухъило"
игьидду.
"35 Гьилоси зубу петерчишуй чІегу"
"динарло иччидду самариявшди гьитІондду:"
«Менни тІалаб игьо гьедешуб. ГьолчІу
"бигьугу менни бичІоллу буккубор вохудва"
вушодду вугъгъолълъологу гьебло бучІчІидя
"денни дуй»"
гъодду.
36 Хъачагъади зулму игьибщув лълъеруси
гьекІалъо эмгагъивгъи вагуду вуккудя гьигив
лъобгушлълъикку?
гъоддулъоди Исади
рацІцІин.
37
Гьедешило гургьуннидду кумек игьиб
вукІудоссале реху‚
гъоддилъоди динлълъи
алимшди гьитІон.
Исадилъоди гьегещхъи гьитІон:
"Вулиннуло вулондду меннило гьегелдду"
"игьо"
гъодду.
82
Лука 11
Мар та лъ лъи ло Ма ря но лъ лъи ло гьа къи лъ лъи
"38 Исало муридолло гьигилдду сапарулагужа"
сер пулан гьонлълъи вохъодду. Сей
Мартагъоддуси ешкІалди Иса ишва валидду.
39 Гьегеллълъи йикІодду Марянгъоддуси еццило.
ЙикІо Гьилагъгъонси Исабул чукІобил
"реххилла гьогъгъулодду гьегешуб хабаруло"
анччидду йикІодду гьегей.
40 Мартагъодду
"гьитІомор Исай бечІуха цІелъир идури"
квалквадумадо йикІодду. Исаё лълъердило
"йигъгъодду Мартади гьитІондду:"
"Я МиярекІа! Дий еццуди ден жийгу сейгу"
етаролълъи дуй агъазгу ссуле? Дий кумек
идури йичІчІибгъодду гьитІом гьелхъи.
41 Гьилагъгъонси Исади гьитІондду гьегелхъи:
"Марта Марта! Мен бигьугу данна рела"
жабиду йилълъидду.
42 Амма себ дан биччиду
буккудя гьекІашди. Марянди гьила бочІадду
"гьочІогуло шуб камар севгулошубо бегъелосса"
гьелчІукку гьегеб бухиду.
11 мияр
Иса ди му ри да бо дуа иду мо лъ лъ лъи гьи ра до
1 Себ пулан мисалла Гьиласищуй дуа игьир
"вукІодду Иса. Гьеб булълъиб ригьи сев вохудолълъибшди"
гьитІондду Исахъи:83
Лука 11
"Я МиярекІа Ягьияди эншчІугу вохудолълъибулуйгагу"
менни ищийло молъигьо
"Гьиласищуй дуа идя гъгъайда"
гъодду.
2 Исади молъи игьирадо:
Дуа игьирси ригьи гьонобул рошол гьитІом:
"Я Има Дур цІер адамди мукъадасаблъо"
"рагодо Дуб Паччагьилъир гьило бехъодо3"
"гьарзубуй ищий икунну мугьу белълъелто"
"4 адамди ищий игьибла гьилакку ищил вугъгъомулгагу"
ищибул мунагьалакку Менно
гьилакку вулълъиб. Ишиб гьал гьагъгъидуло
"вулълъидосуб Мен"
гъодду.
5‑6 Онщилоло босон гьегещди:
"Масала биссив севгъищув и ноколлълъу."
"Релъо ахьаллъиб ригьи вулон гьегещур"
"гьинцІулкьилодду мен гьитІомадо: «Во див"
"ноколлълъу бадирийхъи сер лъобгу караки"
иччо желъакьу мен дий. Микъикьикку дихо
ишва ссориб ноколлълъушчІу седу бикІоллу
"илло тигу ден»"
гъодду.
7 Нага‑себга гьинукку
дуй жаваб иччидолехъ: «Диб рагьати
"бичІоллосуб. ГьинцІуло даршидду лълъеру"
"кьихондду мочІилло вучІидду дуй гъан иччиду"
"диб санаатило су»"
гъодду.
8 Амма денни
гьитІиня гьонолдду: ноколлълъулъиролълъи
"гьурмати игьидду иччисуборло дуб гьилакку"
вучІонсур сабаблъидду иччидя гьегешди
дуй гьитІомгъгъаси гъан.
9 Гьелдужа деннило84
Лука 11
гьитІомадо биссихъи: ходо биссиди‑биссий
"иччичІигу бетося хъалигьибо биссиди‑бисончІигу"
"бикІудося чІинно гьинцІу биссиди"
гьер архончІигу ресигу су.
10 Ходибщуй
"иччидя хъалигьибшубо"
"биссиня"
кІутІешобшуй‑гьинцІцІу архиня.
11 Хвами
ходидду лълъерди вугъгъоб вошуй берка
иччидя има иле биссичІу вокьу?
12 Ялъибор
кІоркІон ходибшуй акъраб иччидя?
"13 Гьелдужа"
"биссилгу тІулоллъиболло мочІилуй"
"шубгъибгъгъа биссидцин иччирадолъибор"
Решноласи Имуди ходирсишуй Ххера Шан
зологу иччидозиле.
"Иса ле ялъи бор же на ла лъ лъи хан не?"
14 Онщи Исади сев гьекІашчІу гьинукку
рейди букъидду гьекІа мицІцІи цІиносялъо
вулълъоля жена. Черхиллълъикку жена булом
"ригьи гьегев гьекІа вотІондду гьелла"
халгъгъилди бечІуха тамашалъир игьидду.
15 Селуди гьитІомадо бикІодду хъубалълъи
мияр Беэлзебулиб кумекиллалъидугъо Исади
шайтІамил якъирадогъодду.
"16 Севул гьегешуб"
"гьал гьагъгъиду менни эннубо решнолакку"
"муъжизатол аламатол гьагъгъолъогъодду"
вугъгъондду.
"17 ЦІинни гьегелучІу рокІолласилодду Исадилъоди"
гьитІон:
85
Лука 11
"Гьину рейхъур бергъабор себгуло пачалухъи"
"биххичІигу беккудося гьелдугу гьину"
"рейхъур бергъабор хъизамилло баххидя."
"18 Гьелдугу илбиси энлълъибогу бади жибгу"
"къеркьунну булълъибор гьегеллълъи ханлъир"
биххичІигу беккудяле? Биссиллъибор
"вотІон денни Беэлзебулиб кумекула якъирадогъо"
хъубол адамчІу гьинукку рейдидду.
"19 Денни гьегелдду вошихъонлъирадо восомор"
биссиб умматиллълъи адамди лълъеб
кумекулагъи реху гьегейил якъирадо? Гьеделуди
бигъолязиле биссиди босомадоси
чІилолъир.
20 Гьиласищуб кумекилла денни
хъубол якъиролълъи маъна и Гьиласищуб
Паччагьилъир биссибо лълъердило бехъодугъоддуси.
21 Сев пулан беъя гьекІа коду ярагъилогу
"эншубгу мина цІенниду илъибор гьегешуб"
ишуси маишатиллъу сирдир бикІудося.
22 Амма гьегешчІуло беъя вугъгъо гьилолодду
"ваходду миярекІагъиб вугъонлъибор вушабшди"
миярекІагъибшуб энна рокІо бигъидду
"бикІоб ярагъило булиня гъгъощиб давлало"
бекъомидя эннувулгу адамий.
23 ДичІу сору ссуб гьекІа
гьев диво бади
вугъиддуси гьекІа. Деннилогу сору хорол
"якІарумадосубшди гьеюл гьеради якъирадо."
86
Лука 11
Же на эн лъ лъи гу гьа къу ди бе хе къуд ба
би шо ра до
"24 ГьекІашчІу гьинукку рейди букъидду рехуду"
гьегеб шайтІан лълъен субул авлахъахъи
"сордир бикІорадо энлълъийгу рагьат‑гьалхьи"
"кусдирадо амма рагьат‑гьалхьи бисомадоссу."
Гьелди гьитІомадо ден денгу бикІоб
гьакъуди бишидягъодду.
25 Бехудба бишоб
"ригьи гьегеллълъибо жибгу гьину бикІоб"
"гьакъу лълъари‑хванниду рерцІомигьидду"
рисомадо.
26 Гьинжер гьолдди энчІугуло тІулу
гьокьугу себлоло хъуби шайтІан бичомадо
гьегер гьакъуди. Гьегейил гьегелъу ёгъирадо.
Гьеб ригьи гьедев гьекІа седува вукІобчІуло
тІулулъирадо.
Иса ло сей пу лан еш кІа ло
"27 Гьигилду Иса вотІонгужа анччидду вокІобулучІу"
"ёкьукку йичІчІидду сей ешкІалди"
къордду:
"Талигьилогуси мен игьиб дуй лабур иччиб"
дуй ила!
гъодду.
28 Исадилъоди гьитІон:
Зологу талигьилогусол иссуле реху Гьиласищуб
"рошо анлъидял гьелла рокъидду"
"хьвадумадосол адам"
гъодду.
87
Лука 11
Иса ди бо са ма до Юнус ава ре ги щуб
ала ма тил лъ лъи гьа къил лъ лъи
"29 Бехъиду халгъи зологу бигьулъиб ригьи"
Исади гьитІондду:
Гьоноб заманаллълъи агьлу иманногуси
"ссу гьолуй гьажатуннидду аламати амма"
гьолуй Юнуси аварегишубсугу себло аламати
бикІудося.
30 Ниневияллълъи халгъгъиллълъи
"Юнуси аварегигагу Адамлълъи МочІи"
гьолуйло аламати живгу вуккудя.
31 Гьоб заманаллълъи
халгъгъилчІу сору гъгъиямарси
зубу йичІчІидя Гъгъилбаллълъи Ханно. Дуняллълъи
рагьаллакку Сулейман аварегишди
"босамадосилло анччиду йигъгъодду йикІороди"
гьегелдди айиб идя гьолула. Сулейман
аварегишчІуло лекІугъибжа желъал гьегелучІу
сседуси.
32 Юнус аварегищило анччидду
Гьиласищило бишоб Ниневиялълъи агьлуло
бичІчІидя гъгъиямарси зубу гьолучІу сору
во гьегелудило айиб идя гьолула. Амма желъал
гьолучІу седу ЮнусичІуло лекІугъибжа
вугъидду.
Чи ра хъу лъ лъи гьа къил лъ лъи ми сал
33 Севгулощди бикІолося бикоб чирахъи
гьагъгъидося мисалла ялъибор сагьилкьи гьикьу.
"Гьило кабибуллубо миса гьагъгъиду гьеб88"
Лука 11
бохоня гьирцІи мисалди.
34 Дуб гьаркІу‑гьеб
и дуб черхиллълъи чирахъи. ГьаркІобил кванорол
"илъибор дуб черхило кванор бикІудя."
"ГьаркІобил кванорол сулъибор дуб черхило"
ботІилъидя.
35 Воре реху дулълъиси кванорлъир
ботІилъиролобу ссордо.
"36 Гьелду себгуло"
"ботІилъирло тигу кванорлъироди вуцІидду"
"илъибор мен вукІудя чирахъулълъи нур бахобгагу"
"гвангъунниду"
гъодду.
Иса ди фа ри се ёл лу ла ло али ма да ла ло агьиб
игьи ра до
"37 Исаб ваъза булълъиб ригьи сев фарисейшди"
гьегев эншухогу ишва лъалла икунну
валидду. Иса вулондду гьегешха икунну
гьогъгъу вукІодду.
38 Элло иккуну седу Исади
"релобил арчосуб ригьи фарисейшди гьегешла"
тамашалъир игьидду. Гьилагъгъонси Исади
гьегещхъи гьитІондду:
39
"Биссил фарисеёл жинна‑арком гьилакку"
"берцІцІомол игьирадо вокІоболло"
"тІулдило хъантІилъиродило гьину воцІиддубу"
40 Абдаладул! Гьилалъир бижонлъибшди
бижонлъиб ссуле гьинулъирло?
41 Амма гьину
"ибгъиб садагъгъуй иччибор гьеб ригьи гьилаккуло"
ворцІцІомулдя биссил.
42 Балагьило
"азабло биссий фарисеёл инцциртІаллаккуло"
"бурччиллакуло себуллоло халлосубул89"
Лука 11
"чІахалилаккуло закатило бухидду битІибгъиблълъило"
Гьиласищило рукьиллълъило
"лекІу тІалабгу ссубул. Гьедебло иду буккудя"
гьонобгъибло игьичІигу бедду лъидося.
"43 Балагьило"
"азабло биссий фарисеёл! Эбдугулосу"
биссибо гьилудо синагогахъи седусол мисол
"боччидуло кавла бадилъиблъу халгъгъилди"
биссий салам иччидуло.
44 Балагьило азабло
"биссий! Биссил айлъинчІидо гьикьусибкІобгу"
"цІинничІигу гьилакку адам хьвадумадоси"
"къунугу суб шубилхъа."
"45 Гьеб ригьи сев динлълъи алимшди жаваб"
"иччибгагу гьитІомадо гьегещхъи:"
"Микъимолълъидя! Гьелдуло вотІондду"
менни ищилло зологу гьакъирол игьирадосуле?
гъодду.
46 Гьегешло вотІомадо Иса:
"Биссийло динлълъи алимадул балагьило"
азабло адамла раччунну гьокІорол раччилолло
"рохонлъидду биссидигу себ цІцІекІало"
гъгъобдагъидусол.
"47 Балагьило азабло биссий"
биссивул имодади чІчІабдибул аварегадабул
шубилол къачІамадосол.
48 Гьоноб денни гьитІомадосиллълъи
маъна и биссивулгу имодади
аварегадай игьиб данна биссил разол вокІор.
"Биссивул имодади аварегадул чІчІабди биссидилъибор"
гьеделуди чІчІабдидду вочІобулувул
шубилол къачІамадо.
49 Гьелдубу Гьиласищур90
Лука 12
агъгълулъироди гьитІомадо: «Денни адамхо
"аварегадулло муридолло волълъелтидя гьегелудилъибор"
"севул чІчІабдя севулло гьорвади"
"вакъидя»"
гъодду.
50‑51 «Гьабилолакку байбихьунниду
Мукъадасаб ГьакъучІуло гъгъурман
бихъудя мисалчІуло бокьуси микъила жабиб
"Закаряло бехъилагъгъаси гьоб дунял бижум"
зубулакку гьогъгъоло чабиб ибул аварегадаб
гьинлълъи гьакъи гьинжеси заманаллълъи умматилчІукку
"тІалаб идя»"
гъодду. Гьоннолло
денни биссихъи гьитІомадо: гьоб умматиллакку
тІалаб идя гьеделуб гьинлълъи гьакъи.
"52 Балагьило азабло биссий динлълъи алимадул!"
Иллогулосу
биссиди элмуллълъол
"рекІулол рохи коди амма рекІулолло архондду"
"биссилгуло кабису гьинни кабиду гьилубулло"
волълъелтасу.
"53‑54 Иса ишукку рейди вулълъиб ригьи фарисеёлло"
динлълъи алимадулло гьегешило
гьилоллъидду вокІодду
батІо
батІол суалол
"иччидду рошо бухиду гьадуроллъидду"
таруниб рошо бигъгъидоболо хал биччиду.
12 мияр
Иса ди му ри дай агъ гъ ло дул ич чи ра до
1 Ози‑озиругу гьекІа бадилъиб бечІуха къапила
бакІарумадо бикІодду Исабо лълъерхо.
Сонсоди чеммулло бехъодду бикІодду гьегелуб91
Лука 12
гьалтІи. Исади онщи энщувулгу муридахъи
гьитІомадо:
Воре реху цІцІикІкІу гьатІигаси фарисеёлуб
чІегьаргъгъунучІукку цІенно биссилгу.
2 Иллогулоссу тІатунничІигу себгуло
"бекъашолъибло беккудося цІинничІигу"
себгуло къечалъирло бикІудося.
"3 Гьелдужа"
ботІи релъо биссиди гьитІом дан милъирлълъи
кванорлъилла рейди анлъидя. Ишу
гьантІикІади шушу игьиб дан ломлаккуло
ибуллобо цІиннолду бисиня.
4 ГьитІомадо
"денни биссихъи дивулгу гьомологъадул"
"биссил адам чІчІабирсачІукку сирдосубул"
игьибчІу лекІу вучІобшуб лагуй бикІудосяжа.
5 Денни босиня биссий биссил лъечІукку
сиру вукІудяболо: биссил сирибул
чІчІабду рехуду биссил жужагьади щарду
бегъеля ГьиласищчІукку. ГьешчІукку гьиццІигуло
сирибулгъодду гьитІиня ден биссихъи.
6 ЧІегу аббасухъи иншдугу мичІи
"шеким бикІудо бахолъирадо амма гьегелилълъи"
себгуло Гьиласищубо беччидосу.
7 Биссиласи жиб‑жиб лъин цІиня Гьиласищди
"биссилле реху щардя? Сиросубул"
чІантІол шекимачІу Гьелъешуво вугьолгу
ххеролжа биссил.
8 Гьонолло денни биссихъи гьитІомадо:
"адамчІу сседу диб исиб биччиб гьекІащуб92"
Лука 12
"малайкачІу сседу Адамлълъи МочІишдило"
биччидя.
9 АдамчІу сседу дичІукку мигъул
"сорибшчІукку Гьиласищувул малайкачІу"
"сседу деннило мигъул сордя."
10 Адамлълъи
МочІишло рошо гьитІомшила гьилакку вулълъидя
"Гьиласи амма Ххера Шанола бугьтан"
бикІолъибшила гьилакку вулълъидося.
"11 Синагогалихъило вочондду гьаким‑каримадачІу"
"сседу вогъолъиб ригьи гьелуй"
"эбилехъен босиня суалай эби жаваблехъен"
иччидягъодду ургъел идосубхъо биссиди.
12 Ххера Шаноди молъидябу биссихъи гьитІинну
"буккудя данно жаваб иччиду буккудя"
"гъгъайдало"
гъодду.
Агъ гъ лу ссуб сев бур тІа гье кІа щуб
гьа къил лъ лъи
13 АдамчІу вокьукку вучІчІидду сешди ходидду
Исахъи:
"Я Микъимолъидя! Имуб ирсилълъи"
камар иччогъодду гьитІомей див воццухъи.
14 Исадилъоди рацІцІин:
"Ден биссий суд букъидуло биссиб ирси"
чІеркьидуло вотаб гьекІале?
гъодду.
15 Онщило халгъгъилхъи гьитІондду:
"Воре реху биссил хъантІудосубул гьекІашуб"
умури маишатилла банниб ссубу.
16 Гьило гьоноб мисаллолъоди бичон:93
Лука 12
Сев буртІа гьекІашуй хурукку шуб бачІин
бигъгъодду.
17 Гьегев гьекІашди эншхъигу
"гьитІондду ден эблехъен идя диб"
ссужа гьоб гьалбахъин бишолу мисагъодду.
"18 Онщило гьукму игьидду: «Агьа гьинже"
цІинно дибо идя дан. Дирулгу гьинкІушобилло
"роххолдду идя речІухол гьинкІушобил"
во ибгу гьалбахъинно себло буртІалъирло
гьелибо гьинни бишоля»
гъодду.
19 ГьелчІу
рехуду гьитІиня дибгу напсилхъи: «Я диб
"набси ригьол решимай бигъгъум бигьу дан"
"и дуб бехудба бикІолдду парагъгъатилъиб"
"иком цІцІадо кеп бихо»"
гьодду.
20 Амма
Гьиласишди гьитІондду гьегешхъи: «Абдал!
Желъакьу дуб шан бухидя. Лъейгъи беккудя
мен бакІарунниб буртІалъир?»
гьодду.
"21 Энщуйгу буртІалъир бакІарумадоси амма"
ГьиласищчІу седу мискин гьекІашуб гьигибгаси
гъгъадар бикІудя.
Иса ди му ри да хъи ур гъел идо суб гъод ду
гьи тІо ма до
22 Онщило Исади гьитІондду эншичІугу
вохудолълъибулухъи:
Гьелдужа ден биссихъи гьитІомадо: тІалаб
"идосуб биссибул шанилий икуннуло биссибул"
черхилий болидуло.
23 ГьекІашуб шан эллолчІу
"лекІу гьекІашуб черхи рололчІу лекІу.94"
Лука 12
24 ГьарчІомул биссил гъгъаннало; гьегелиди я
"бекьирадосу я рокорадосу я кабардул роцІораллосу."
Гьиласишди иконлъирадо гьегейил.
Амма шекимачІу вугьолгу гьилудо биссил
Гьиласищуво.
"25 Лъебогъи бегъеля эмигъгъа"
"хъалхъашоболло сер зубудилъолло эншубгу"
умури бехула иду?
"26 Гьелду сер тІири иду бегъеллосягужа"
себу‑себулло гьокІорол данол
иду вугъгъинну вукІудяле биссил?
27 ГьарчІомул биссил жинжало. Гьегерул
"гьалтІумадосу хам беширадо су. Амма ГьицІцІигу"
"реху гьигилилълъи сергъиблагъгъало"
багъу ролал тахилласи ригьи живгу Сулейман
аварегишлало бикІосу.
"28 Я божи ссуб уммат!"
"Желъал алахилла бикІоболло щела цІалълъи"
"шамя жинжи‑кІордоло гьигилду багъу бололъибор"
Гьиласишди биссил зологу багъу
вололъичІигу воддоле?
29 Эблехъе икуня‑цІадягъодду биссийгу
"акъуба иччидосуб"
30 гьеб Гьиласи цІинносса
адамдило тІалаб игьирси данжа. Биссив
"Имубо цІинно биссий гьеб гьажатибгъиб."
31 Биссиди тІалаб игьо Гьиласищуб Паччагьилъироло
"ворчІуннури себлогъибгъгъа"
Гьелъешди гьилоло иччидя биссий.
"32 Сирдосуб мичІи реда! Биссив Имуди"
биссий Паччагьилъиржа иччидя.
33 Биссиргу
"буцІцІир‑цІололо рахолдду садагъгъол игьо.95"
Лука 12
"Гьадуролигьо биссийгу бещол гъамарсол иб"
"хъазина биссийгу решнола бикІуду бади игьо;"
"гьулъуси хъазина я лъомидошди бекъашдося"
я ресилди икуннося.
34 Биссибгу хъазиналогусиллъужа
рокІудя биссирул рокІолло.
Иса ди му ри да хъи гьа ду рол гьи тІо ма до
во кІо бул гъод ду
"35 Воло‑вокьиндду гьадурол вокІобул бощонлъичІигу"
боколддугу бето биссиди чирахъолло.
36 Бетанлълъикку вохудва вугъгъоб
"хважаиншди гьинцІулла кІутІешоб ригьи"
хеххи гьев гьинни волълъелтиду гьадурол
ишокІудялгагу вокІуду вукІудя биссил.
37 Талигьилогусол
иссуле реху хважаинщуво живгу
"вугъгъило кьихончІигу гьадурол восомул"
"ишокІудял. ГьицІцІигу гьитІомадо гьеб ригьи"
гьедешди эншдигу гьолухъичІало рокьочулло
"бади къиня икуннуло валидя гьегелуй"
гъулухъило идя.
38 Талигьилогусол исуле реху
"релъо ахьалллъиб ригьило ригьисулало хважаин"
вугъгъилагъгъаси вачІчІидусол лагъил.
39 Лъомидо вугъгъидя заман цІиня илъибор
"гьакъулълъи миярекІащубо гьегешди"
лъомидо гьинни ворчІунну волълъелтосса.
40 Биссилгуло гьадурол вокІобул
Адамлълъи
МочІи гьочІо биссичІу рокІолла суб заманжа
гьило вугъгъидя.
96
Лука 12
41 РацІцІинду Петрашди гьеб ригьи:
"МиярекІа севулгу ищийле гьенеб мисал"
"менни босомадо су ибулолойле?"
гъодду.
42 Гьилагъгъонси Исади гьитІомадо:
"Сев пулан гьекІашди ибул ишокІудялула"
"гьилалъилло игьиду энлълъи ригьи гьегелуй"
"эллоло бекъомиду вотаб лагъи"
43 гьедев гьекІа
вугъгъологъгъаси цІудур во дуруси гьалтІунидду
"вусомор имгъгъа талигьилогусигъи"
реху гьегев вукІудя!
44 ГьицІцІигу гьитІомадо
денни биссихъи: гьигилду хьвадуниб лагъишило
бужудду беддя хважаиншди эншуб ибгъибгъгъаси
мулк‑мал.
"45 Амма гьакъулълъи"
"тІалаб иду вотаб лагъи миярекІа вохудва вушило"
"гьитІодило заман игъодду рокІоллалогу"
"икон‑цІадидду чІинни седокІудял кунтІолло"
"ешиллоду вукІобор эбгъи булълъидя?"
46 РокІоллагу
тигу гьило шаммид вугъгъоб миярекІашди
чІехъабдоля гьегев лагъи. Гъгъоргу
гьекІащуб мужуру бущибгаси буккудя гьещуб
иш.
47 Хважаиншуб амру‑буйрухъило цІинягужа
гьеб тІубаннолъисуб лагъишила ригьу
чІчІартил рахидя.
48 Амма эншубо цІинигучІигу
чІило вуккубгъиб колъигу чІинниду
водя. Бигьу иччибшчІукку бигьу бехудбало
"тІалаб идя бигьу бужурлогусишчІукку бигьу"
рацІцІинно бикІудя.
97
Лука 12
Ду нял ло ро къир реш кІон ну су
ден ву гъ гъод ду
"49 Ден вугъгъо гьогъгъу цІа риколу дибо"
гьилудуси гьал гьегер цІа гьунжегу рикуду!
50 Денни лъенссо рохинну руккудя. Дибо буккуддуси
ургъел реху инналехъенгъо гьеб тІубанноду!
"51 ЧІорадоле биссибо себга ден гьоб"
дунялла рокъир белълъолу вугъгъобгъодду?
"ГьитІомадо биссихъи ссу ден вугъгъо биссил"
сонсочІукку батІолиду.
52 Гьинжеллаку
"сер гьакъула иншдулгу илъибор гьегевул"
чІеркьидя
"лъобулгу чІелгуллуво бади вокІудя"
чІелгу лъобулгуллуво бади вокІудя.
"53 Има вукІудя вошуво бади вошо вукІудя"
"имуво бади; ила ешуё бади еши илуё бади;"
"илакьеро энлълъигу нусаллъиё бади нуса"
энлълъигу илакьерулъиё бади.
Гьун жер за ман эб га бо ло ил ло гъи бис си бо
цІин нир су?
54 Иса гьилоло вотІонлъоди халгъгъилхъи:
Милъи кІкІурялъукку лерчол лерцІидду
"гьагъгъобугу биссиди гьитІинно цІцІагъо релълъидядду."
Гьигир зубу цІцІало релълъидо.
"55 Гъгъиблаллаку мочи пудиб ригьи биссиди"
"гьитІинно «букьидя»"
"гъодду гьицІцІигу"
дунялло букьидо.
56 Во шогулол
"шайихол98"
Лука 13
решнолълъило мисулълъило гьал биссибо
"цІиннадо эдол реху биссибо цІинносу гьоноб"
гьило бигъгъоддуси заманалълъи гьал?
57 Игьей реху биссидигу гьисаб булълъи‑бикІудяллълъи.
58 Дувгу даъбадулавлогу мен ссудилло
"вулинноси ригьи микъилагу тІалаб игьо"
"шур росондду даъбадулашчІукку батІалду"
"менгу гьегешди судяшхоло хъурдду судяшди"
"доргъахъишхоло иччиду доргъахъишди"
дунгилади шамичІигу вукІуду.
59 Гьонолло
денни духъи гьитІомадо: дубгу ахирисеб шагьи‑сом
иччиддусугу дунгиливакку рейдило
ворчІунося мен‚
гъодду.
13 мияр
"Тов ба игьис су бор па нол дя бис сил"
1 Исахо вогъгъодду селуди босандду Мукъадасаб
Гьакъула гъгъурман бихъурадо вокІобул
Галилеяллълъол адам Пилатишди чІчІабуло‑чІчІабдду
гьегелуб гьин гъгъурбануй
ёхъубул даналълъи гьинлълъи илълъулъогъо
абжолъидду.
2 Гьигиб хабар анлъиб ригьи Иса
вотІомадо:
Гьигибгаси азаб эннуй иччибул адам
Галилеяллълъол севулло адамчІу бигьу мунагьи‑гьакъилогуссоллъогъо
вокІоддуле
биссибо чІидо?
3 ВокІосулъогъодду гьитІомадо
"денни биссихъи амма кантІуннисубор99"
Лука 13
биссил ибулгу гьигивулгагу пасатолдя.
4 Яги
"чІидоле биссибо биххи гьило Силоамлълъи"
"щеблодду вучІоб гьоцІолълъи бейкьигуло"
"гьекІа Иерусалимлълъол севулол"
адамчІу мунагьоллогусол вокІолъогъодду?
"5 ГьитІомадо биссихъи вокІосугъодду: амма"
кантІуниссубор биссилло панолдя гьидивулгагу.
Ин жи ру лъ лъи ре шал лъ лъи ми сал
гьа къил лъ лъи
6 Исади гьилоданлъо себ мисаллолъоди
бичон:
Сев пулан гьекІашди эншургу чІичІилалълъи
охикьи рикІолдду инжирулълъи
реша. Гьегер решула бихъи иболо гьарчІину
"вугъгъоблъу речІугу рисондду реша."
7 «Ден
гьонор лъобгуло решин гьинигир решуло
"гьарчІину вугъгъолълъо амма гьила бихъи"
"бисомадосу. Рукъо гьеради адада мисажа"
гьелди биччиду?»
гъоддулъоди гьегешди
охихъаншхъи гьитІон.
8 Охихъаншдилъоди
жаваб игьи:
"Хважаин рето гьенер реша жерешнасило"
денни рехъидуккуло хвардду чилхъибор
"9 гьелла бихъи бижуноболо гьилайало бижунсубор"
рукъидя гьеради‚
гъодду.
100
Лука 13
Иса ди са гъи ра до ми гъу лу лъ лъи сей еш кІа
къу лун ниб
10 Сер щамати зубу синагога гьину ваъзал
игьирадо вукІодду Иса.
11 Гьегелълъу гьину
йикІодду гьоцІолълъи бейкьигу решин женалади
ссобонолдду къулунолъиб ешкІа.
"12 Исади"
"йали гьилолодду гьегелхъи гьитІондду:"
"ЕшкІа мен дубгу узрулочІукку хоссарлъилъо"
гъодду.
13 Онщило Исади гьегеллълъи миялла рела
рикІолдду. Гьигир пара йишихъиндду йигъи
зудилодду гьегелдди Гьиласищуй реццигьидду.
"14 Гьеб ригьи синагогаллълъи гьаким"
Исади адам шамати зубу сагъолигьирохъи
"бигъгъо симлодду ваходду вотІондду адамхъи:"
ГьокьулчІу гьину и онлълъигу зубу гьалтІи
"иду лъидя вогъгъодду гьигирул зубодачІу"
"гьину сагъол игьолъо биссилгу щамати зубу"
игьоллосуб‚
гъодду.
15 Гьилагъгъонси Исадилъоди гьеб ригьи
гьегешхъи гьитІон:
"Биссил ххолил иду ругьунлъибул адам"
"иле биссичІу вокьу севгуло шамати зубу"
"байчо орссималаккулодду унсол ялъибор"
гьаморохил цІцІадоллу ёчинося гьекІа?
гъодду.
16 Ирбагьиноб умматиллълъи гьоной
еши илбисуди гьоцІолълъи бейкьигу решин101
Лука 13
"ёшандду йикІо. Желъал щамати зубу илбисулълъол"
кІордобачІукку яйчиду лъидосяде
денни гьой йикІо?
гъодду.
"17 Исади гьелдду гьитІом ригьи бади"
даъба игьирадо вокІобул инжитоллъидду
"ибулочІу седу. Амма халгъгъи гьегешди"
"игьирсол аламатол гьагъгъодду бергьандду"
бикІодду.
Гор чи цал лъ лъи гьа тІи лъ лъи ло га га лъ лъи ло гьа къил лъ лъи цІи кІ кІу
ми са лол
18 Исади гьитІондду:
Гьиласищуб Паччагьилъир илхъиба айлълъин
во иллъубо гьегеб денни бади бичинну
лъидя?
19 Гьегеб айлълъин и горчицаллълъи
мичІи гагаллохъиба. Инсанщди охикьи
"шаммирадо гьеб шенлълъи гага гьеллаку"
"рижумадо речІуха реша гьеллълъол ангибалълъи"
амччукьи решнолълъол шекимадади
игьирадо эннийгу бешомилло.
20 Онщилоло гьитІондду гьегешди:
Себло эбиллълъибо бади бичондду Гьиласищуб
Паччагьилъир байанидя?
21 Гьеб
"айлълъин и лъобгу къали леншуроло гьило"
"реччелло тІаммидду ешилиди бичІчІиду бикІолъиб"
гьатІилхъиба‚
гъодду.
102
Лука 13
Къин тІи ка ву до лъ лъи гьа къил лъ лъи ми сал
"22 Иса ракъи шагьардулло гьонадулодду микъила"
"халгъгъилий бигьол ваъзалло игьидду"
Иерусалимло вулинно вукІодду.
23 Сев пулан гьекІашди рацІцІинддугъоди
гьегешхъи:
"Я МиярекІа мичІолгу адамссугу хоссардосагъоддуси"
гьумиле?
Исади жаваб игьидду:
24
КъинтІи кавудочІу гьинукку вугъгъинну
тІалаб идя биссиди. Денни гьитІомадо
биссихъи: вугьолуди гьаракат бахъуня гьегелъукку
"вугъгъину амма вугьолсабо гьалкІунося."
25 ВучІчІидду гьакъулълъи хважаиншди
"гьинцІцІу даршиб ригьи биссиди"
"гьинцІцІу чІиня «Хважаин хважаин архон"
"гьинцІцІу»"
гъодду. Хважаиншди бади жаваб
"идя: «Инуккусол биссил диво биссил"
"цІиносу»"
гъодду.
"26 «ДучІу сору икомадоло"
цІцІадирадоло вокІо ищил во ишибул къватІибахъи
"ищий ваъза игьи менни»"
гъодду
вотІиня биссил.
27 Амма гьегешди гьитІиня:
"«Диво биссил эмулболо инуккусолболо"
цІинносу. Гьорвадоллъибул дичІу седукку
тІулласол ибулгу адам!»
гъодду.
28 Гьиласищуб
"Паччагьилъирла Ирбагьинно Исакъило"
Якъубло во ибулгу севуллоло аварегадулло103
Лука 13
гьагъгъоб во биссилло гьегелъукку гьервади
"вакъиб ригьи рокІудя гьегелъу могъгъолло"
солибалълъи къиркъирило.
"29 Милъи бухидялъуккуло"
"кІкІуряллъуккуло гьиласисиблаккуло"
гъгъиблалаккуло бигъгъидя халгъгъи
во гьегевул икунну‑цІаду гьогъгъу вокІудя
Гьиласищуб Паччагьилъирла.
30 Гьелълъу гьочІо
"вохудвасол седу вокІудя седусол вохудва"
вокІудя‚
гъодду иччирадо Исади бичІчІи.
Иса ди Иеру са лим лъ лъи бо со ма до
гьа къил лъ лъи
"31 Гьигир зубу Исаво лълъердило вогъгъодду"
фарисеёлуди цІиннолдду:
"Мен гьоб мисало бетадду себлолди"
"вулом. Ироди ханшуй къорокъодду мен жабу"
гъодду.
32 Исади жаваб игьидду:
Волондду гьитІом гьедеб сорохъи
денни
"желъалло щелало якъидягъо хъубол"
"сагъолидягъо адам сой онщило булълъолягъо"
дибгу гьалтІи.
33 Экьилъиболло ден
"желъалло шелало сойло Иерусалимлоххардду"
волълъиду вуккудя. Гьелъусугу авареги
жабду къотІило сужа.
"34 Вай Иерусалим"
Иерусалим! Аварегадул чІчІабдирси во духогу
волълъелтабул Гьиласищувул расуладало
мижодул щардирси шагьар! Чом микъиди104
Лука 14
"ден вулълъидду вукІо уэцуди бошилгагу"
"дувул адам дирулгу лъирдобакьи вочинну"
амма биссибо гьилусу.
35 Гьинже биссир ххера
гьакъу речІуххудя. Денни гьитІомадо биссихъи:
«Гьиласищди волълъелтадду вугъгъолълъосигъибшла
"барка бикІодо»"
гъодду
"биссиди гьитІиння заман бехъило биссиво"
ден гьагъгъидося.
14 мияр
Сев фа ри сей ш ди Иса цІцІе лъи ро хъи
ва ли ра до
1 Пулан шамати зубу Иса вукІодду фарисеёлув
сев анлъиб гьекІашха икомадо. Фарисеёл
вокІодду гьегешуб ххалло биччидду.
2 Вугъгъодду
гьигилъу гьегешхо сев хъалолълъи
лъен руккуб рукъурлогуси гьекІа.
3 Исади
"рацІцІиндду динлълъи алимадахъило фарисеёлухъило"
къануноди ихтияр иччирлегъо
шамати зубу гьекІа сагъи идури гъодду.
4 Гьегевул анччидду вогъидду. Исади рукъудо
"вукІоб гьекІа релало гъгъобду сагъило"
"игьидду гьорвади волълъелтадду."
5 Рехуду
гьитІондду гьегелухъи:
"Биссиб себга гьаморохи бикІоб унсо"
"бикІоб шамати зубу гъуёди гьинни буккубор"
гьигирсати бухидозиле биссиди гьегеб
рейди?
гъодду.
105
Лука 14
6 Гьегелла даъба иду севгулошубо бегъелъичІигу.
7 Икунну валибул энненуй шубул мисал
"хъалиду вугъгъонсило гьагъгъодду Исади"
гьегелуй молъи игьидду:
8
"Бетенлълъи валиб ригьи багьарашчІу"
лълъерха гьогъгъу вокІудосубул биссил.
Экьигулосу гьегелуй дучІулчІу колъолло седуккусол
адамло восинну лъидя гьегелълъу.
9 Гьегеб мисалло севло волълъелтогъодду
"бетенлълъи мияршди гьитІомор инжитило"
"лъидду гьочІо бехудбаси мисалло вуккудя."
10 Амма валиблъу гьочІо бехудбаси мисалла
"гъогъгъу вукІобор валибшди гьитІиня: «Гьова"
"седигъгъон вугъгъоб ноколлълъу»"
гъодду.
"Гьеб ригьи дуб гъгъадру дучІу лълъерусолучІу"
лекІулдя.
11 Эншдигу живгу лекІу иду
"вулълъиб логва вуккудя логва вугъиддусигъиб"
лекІулдя.
Гьакъулълъи миярекІашхъило гьитІомадо
Исади:
12
"Гьоноргасси икон‑цІцІадир игьирси ригьи"
"гьегелуди менгуло валидулло хьуллогу"
дуйло бучІчІолягъодду рокІолло бигъгъодду
"валидосуб менни миярлълъолло ресилогусол"
мадугьаладулло.
"13 Вало мискимадулло"
"хохоладулло рекъолло ботІолло."
14 Эмигъгъа
талигьилогусигъи реху мен
гьегелубо дуй106
Лука 14
бучІчІолу бегъелосялъироди. Гьеб дуй бучІчІоля
вочІобул муъминадучІу сору вачІчІолъирси
гъгъиямарси зубу.
"15 Гьеб анлъиб ригьи икомадосачІу вокьу"
вукІоб севшди гьитІондду:
Эмигъгъа талигьилогусигъи реху Гьиласищуб
Паччагьилъирола икуня
цІадя
гьекІа‚
гъодду.
16 Исади гьегелуй босомадо:
"Сев пулан гьекІашди гьукму игьидду"
"гьадуригьи шуб икуня‑цІадялодду ишва"
вугьолгу адам валиду.
17 Богиллълъи заман
"бехъоб ригьи эншувгу ишукІудя волълъелтадду"
"иб дан гьадургъо реху икунну‑цІаду"
вогъгъобулгъодду гьегевул валиду.
18 Сонсола
"кІол рокъолъибгагу жив‑жившди айдидду"
себ‑себул иллалло бочондду. Леседувасишди
"гьитІондду эншди хурлъогъо реху рихи"
"гьелло гьарчІинугъо жив вулинну вуккудя"
эншла гьилакку вулълъибгъодду.
19 Севлогъибшдилъоди
"гьитІон эншди гьоцІогу унсолъогъо"
"бихи жив гьегейил ругьунолболо"
"гьарчІинугъо реху вулинну вуккудя гьелдужа"
эншла гьилакку вулълъибгъодду.
20 Лъобдобшдилъоди
"гьитІон эншди ешкІалъогъо реху"
"йичон эншуб вугъгъидду санаати сугъодду."
"21 Вохудвало вугъгъодду ишукІудяшди миярекІашхъи"
"босондду булълъиб. Гьеб ригьи107"
Лука 14
"ссимло бигъгъодду гьакъулълъи миярекІашди"
эншувгу ишукІудяшхъи буйрухъунниду:
"«Вулом гьонлълъол къватІибахъило реху вочон"
"восомгъибгъгъасол ботІолло рекъолло"
"мискин‑пагъгъироллодду вугъгъоб»"
гъодду.
22 Вохокъудва вугъгъоб ригьи гьитІонлъоди
"ишукІудяшди: «Хважаин менни гьитІонохъиба"
"игьи гьилоло адам гьогъгъу вокІуду"
"мисалло бекку»"
лъогъодду.
23 Хважаиншди
гьитІонлъоди эншувгу лагъишхъи: «Вулом
микъилоло реху бади вуккубгъиб гьекІало
"валидду дир гьакъу званкІунниду рицІолъо"
адамди.
24 Амма цІинниб дубо: гьедевул седу
"валидду вокІобулуди лекІу диб боги икунося»"
гъодду.
Ди вул му ри дол лъо ву гъ гъи ну лълъе бо гъи
бе гъе ло ся?
25 ИсачІу сору бигьу халгъгъи бигъгъолълъо
"бикІодду. Ссори гьегелухолодду Исади"
гьитІомадо:
26
"Эншувулгу илало имало гьорчІчІило"
"мочІилло воццулло еццилло эншубгу умуруло"
рихончІигу диво лълъерхо вугъгъолълъоси
гьекІашубо бегъелося див муридилъо вукІуду.
27 Энщубгу хъанчило баччунидду дичІу сору
"вугъгъолълъо ссулъибор гьев гьекІашуболо"
бегъелося див муридилъо вукІуду.
28 БиссичІу108
Лука 15
вокьукку сев ургъумадо эншуйгу щеб иду.
Гьегешди леседу гьила бичІидя харжиллълъи
гьисаб иду буккудосяле?
"29 Ссудигуло кьучІчІило"
"бикІолдду игьичІигу беккудя гьегещуб"
щеб.
"30 Иду байбихьунни амма булълъолу бегъелъисулъогъодду"
гьегешла адам волълъидосяле?
31 Яги севло ханщуво бади рейхъур иду
"къачІамадоси ханшди вукІо гьогъгъулодду"
пикру иду буккудосяле чІецІолозиругу гьекІа
бадигьиб тушманадаб игьалогу гьоцІоозиругуссугу
гьекІа ссуб гьошуво вахиду бегъеляболо?
32 Гьило рейхъурлогу вугъолълъоси
хан вохудва жабу бегъелосса бикІорола рокІо
"бигъиб ригьи адати гьедев лелоллагужа бади"
адам волъелълтя рокъир ходу.
33 Гьелдугу
биссилло ибгъибгъгъасилчІуку мигъул ссориб
"ригьисугу диб мазгьабула вокІуду лъидося."
"34 ЦІцІон золо шур дан амма цІонлълъику"
цІонгъгъонлъир булълъибор гьегеллълъи
пайда иле?
"35 Гьегеллълъи онщило рулълъидося"
"хуру чиллъо чІачІилъиройло лъидося."
Гьегер гьеради шамя. Анччиду гьантІикІобил
ибщубо анлъиду белълъелто гьеб.
15 мияр
Би тІуб гьай ма но лъ лъи гьа къил лъ лъи ми сал
1 Исади босамадосилло гьантІикІа тІамму
"вогъгъодду вокІолъоди эннуди халгъгъиллаку109"
Лука 15
"налуки бухидял гьелдугу себло мунагьи‑гьакъиллълъи"
агьлуло.
"2 Фарисеёлло динлълъи"
алимадулло гъулгъушодду Исади мунагьашул
"гьило гъгъабулол игьирадогъо гьегевуллогу"
икунну гьогъгъуло вукІорадогъодду.
3 Гьеб
ригьи Исади гьегелуй гьонобгаси мисаллъоди
бичон:
4
"Иле биссичІу вокьу севгуло гьекІа редалълъикку"
"себ гьайман битІуб ригьи бета"
"алахилла гьочІоцІоло гьочІогу гьайманноду"
битІуб бисиннилагъаси гьегеб хъалидося?
"5 Бисом ригьи воргьан вучІодду галлало"
"бикІолдду ишба бехъоля гьегешди гьегеб."
"6 Ишва вохъоб ригьи вали гьомологъадулло"
"мадугьалодуллоду гьегешди гьитІиня: «ДичІу"
"сору воргьамул биссилло дибгу битІуб гьайман"
"бисон дибо»"
гъодду.
7 Денни биссихъи
гьитІомадо: тавбу иду буккудося гьочІоцІоло
"гьочІогу муъмин вукІосурохъи сев къосунив"
кантІунирочІукку рергьан решнола речІуха
рикІудя.
Би тІуб дир гьам лъ лъи гьа къил лъ лъи ми сал
"8 Ялъибор гьоцІогу диргьамалълъику себ"
"диргьам битІубор чирахъолло боколдду рерцІцІомигьидду"
"гьакъуло лъардду гьеб кусдичІигу"
беддя ешкІа йикІудяле?
"9 Бисомор"
"яли гьомологъадулло мадугьалодуллодду110"
Лука 15
"гьегелди гьитІиня: «ДичІу сору ергьамул биссилло"
"дибгу битІуб диргьам бисон дибо»"
гъодду.
"10 ГьитІомадо биссихъи: гьигилдугу"
Гьиласищувул малайколло воргьиня сев
"къосуниб Гьиласищило вушобор"
гъодду.
Ву тІуд ду ву кІоб сев во шуб гьа къил лъ лъи
ми сал
11 Гьило себ мисалло бичонлъоди Исади:
Сев пулан гьекІашув чІегу вошо вукІодду.
12 Гьегелув мичІигъибшди имухъилъоди
гьитІон энщуй буккудягъиб ирсиллълъи
"камар иччо"
гъодду. Гьеб ригьи имуди
чІегуло вошуй ирси чІеркьилъоди.
13 Сер
"чомло зубулакку мичІигъиб вошо бихи сору"
"эншуйгу буккуб камарлодду лелолласи"
улкалло вулондду. Гьегелъу гьегев пасатидохъива
хьвадумадо вукІодду во коду ибгъиб
орсило булълъолдду.
14 Иб дан икон‑цІадидду
"булълъиб ригьи гьегеб улкалло моколо"
"бигъгъолълъо гьов живгуло тІулу зубулло"
вуккурадо.
15 Ахирло гьегев гьигиб мисаллълъи
сев пулан гьекІашчІу седукку гьалтІунну
вулълъидду. Гьедешдило гьегев хунтІил ёцІцІоллу
алахилло волълъелтадду.
16 Бигъгъоб
моколълъи кутакилди гъгъошибор гьигийил
хунтІий тІаммадоси абчохолулало рази вукІудя
"вукІодду амма гьегешуй гьебло иччирадо111"
Лука 15
бикІочІигу.
17 Лъайло вугъгъоб ригьи гьегев
ургъумадо: «Див имур гьакъулало исде гьалтІухъамадул.
ГьитІодугъгъа гъан и гьегелуб.
Ден гьонолълъу чолтодду вучІорадо.
18 ВучІчІидду
"волълъидя дивгу имухоло реху гьитІиня"
гьегешхъи: «ГьиласишичІуло дучІуло
"седу ден мунагьиллълъи вукку див има."
19 Ден
"дув вошолъо вукІуду мустагьикъи ссу вото"
"ден дувулгу ишокІудялучІу вокьу»"
гъодду.
20 ВучІчІидду гьегев волълъирадо эншувгу
имухо. Имуво вошо вугъгъолълъоси лелолаккугу
"гьагъгъорадо гургьумадо гьегев вошуло."
"Гьелидду вулон бадилодду биччи гарулодду"
цІомилъоди имуди вошучІу.
21 Вошудилъоди
гьитІон имухъи:
ГьиласишичІуло дучІуло седу ден мунагьиллълъи
"вукку лекІу дув вошолъо вукІуду"
"ден мустагьикъи ссу"
гъодду.
22 Имудилъибор энщувулгу ишокІудялухъи
гьитІомадо:
ГьочІо шубгъиб ролал бихидду вогъгъовул
хеххи во бололъо гьошила. Гьошуб
"цІекІула цІекІалъолло рикІолъо чукІобала"
насилолло бокьонлъо.
23 БицІцІолъиб лъедирло
"бихъо рергьанолълъи икон‑цІцІадир"
идубу гьилуд.
"24 Экьигулосу гьонов див вошо"
"вучІодду вукІо гьинже‑вучІчІидду гьов"
вутІуд‑тІаунид вукІо‑гьинже вусондду‚
–112
Лука 15
гъодду. Кутакулълъи рергьан‑кеп идулъоди
авжа гьегевул.
25 Гьегеб заман вочІухагъиб вошо хуру вукІодду.
"Ишва вохъорсиллъу кечІи‑багъгъаннулълъило"
кьибдиллълъило лъочІу анлъидду
гьощубо.
"26 Вали севгъиб ишукІудяло лълъердидду"
рацІцІиндду гьегешхъи гьоллълъи
маъна эбигъигъодду.
27 Сагъи‑гъерди ишва
"дув воцци вугъгъола имуди бихъу бицІцІолъиб"
"лъедирлодду рергьан игьирадогъодду"
жаваблъоди иччи ишукІудяшди.
28 Гьошуб
"сим бигъгъодду ишва кабиду гьилудагъидду"
"вукІодду. Вугъгъо рейдилодду има гьошуй"
чончи босинну чирдду.
29 Имуй жавабуй вошуди
гьитІондду:
Гьонорул ибул решемадади дуй лагъилъир
"игьирадо вукІо ден менни кьаниб"
михъурулакку воргъачІигу. Менни дий себ
"цІекІиргъгъало иччису гьомологъадуллогу"
икунну‑цІаду.
"30 Амма дуб бикІоб буртІалъирло"
хъагьбибадачІу сору икон‑цІадидду
"булълъолдду ишва вугъгъоб гьонов"
дув вошуй менни бицІцІолъиб лъедир бихъолдду.
31 Имуди гьешхъи гьитІондду:
"Во див вошо мен и иннагуло дичІу сору."
Диб ибгъибгъгъасило и дуб.
32 Амма вучІоблълъуку
"вучІчІидду вутІублъукку вусондду113"
Лука 16
"гьонов дув воцци вугъоб ригьи бетен‑той"
иду буккудя илълъиди‚
гъодду.
16 мияр
Бу жур ссуб къай чи шуб гьа къил лъ лъи
1 Босанлъоди Исади эншувулгу муридахъи:
Сев буртІа гьекІашув вукІодду гьегешуб
мал‑мулкиллълъи тІалаб иду вотаб къайчи.
Гьегешди эншуб мал‑мулк бичІораллогъоддуло
"анлъидду"
2 вали лълъерхолодду гьитІондду:
«Гьоноб дуб гьакъиллълъи дибо анлъирси
шубсуб хабар эбгъи? Гьинже мен хъвардду
иччо дихо гьило бигъгъоблълъило гьилакку
буломлълъило сиягь. ЛекІу денни мен гьеб
"гъулухъила воддоса»"
гъодду.
3 Къайчишди
эншдигу энщухъигу гьитІондду: «Денни идя
ибгъи? Гьинже гьошди ден гьалтІилчІукку
"батІагьирадо. Хуру гьалтІи идуло дибо бегъелося"
хохолхъо вулиннуло сулолидя.
"4 Агьа"
иду буккудя дан цІинно дибо. Гьошди гьервади
"вукъиб ригьи севулолуди ден эннубгу"
"кертиди вучиня куц идя денни»"
гъодду.
5 Хважаиншур гьила налъилогусол адам батІа
батІа энщхогу валидду гьошди. Леседува
валибшхъи рацІцІиндду эргъгъасигъи дула
хважаиншур налъигъодду.
6 Зайтун лълъурлълъолълъи
бешенугу расонгъодду жаваб
"иччиб ригьи рихидду гьегешхо рехекъудра114"
Лука 16
иччидду гьила налъи хъвариб кагъар: «Хехи
"вукІо гьогъгъулодду цІидасан хъвардо иншдуцІолгулъогъо"
рикІодду».
7 Севлогъибшхъилолъоди
"рацІцІин менни эбгъигъо иччиду"
буккудя див хважаиншуй гъодду. Гьошди
бешенугу къали къирлълъигъодду гьитІом
"ригьи гьошхъило гьитІондду: «Го гьонор"
"кагъарло гьеради рихо цІидасан хъвардо"
бейкьицІолгулъогъо бикІодду».
8 Онщило хважаиншди воццихъидолъоди
къайчи вукІо сигьирдохъалъогъо игьидду.
Гьелдужа дуняллълъи гьакъу къачІамадосол
адам живулгасол адамчІу вокьу вугьолгу
"сигьирол вокІудо ахиратиллълъи гьакъу"
къачІамадосоллучІу.
9 Гьеллалъиду гьитІомадо денни биссихъи:
дуняллълъи гьакъула хачаниб ригъгъзи‑буцІирло
иччидду вохо биссиди гьору
"гьомологъадул ризгъгъи‑буцІир тигу"
воккуб ригьи абадияр гьакъуди биссилгу
гъгъабулол иду.
"10 МичІиллъу бужуду лъидя гьекІашло бечІухаллъуло"
бужур иду лъидя. МичІиллъу
"гьилла‑макру игьибщди бечІухаллъуло рекІкІи"
идя.
11 Дуняллълъи гьакъула хъантІудду
"бадигьиб буцІир бужоллу лъидося биссило"
абадияб гьакъулълъи гьицІцІигугъиб буртІалъир
лъедигъи бужоля?
12 ГьекІуб данлъий115
Лука 16
"бужур ссубул биссихо биссибгуло лъедигъи"
иччидя?
13 Севгулошубо бегъелося чІегу хважаиншуй
"лагъилъир иду. Севгъиб гьегешуво рихиня"
севлогъиб
гьилудя. Ялъибор севгъибшуй
"рокІо рерцІцІомдохъиба лагъилъир идя севлогъибшуй"
гьила‑гьикьуккугу игьидду бедя.
"Гьелду биссиболо бажаруннося Гьиласищуйло"
дуняллълъи буцІцІиройло соругу
лагъилъир иду.
Иса ди фа ри се ёл рей ду жа бо лъир
"14 БуцІцІир‑ризгъгъи ххерол фарисеёл Исахъило"
"анччидду волъилъоди гьегешла."
15 Исадилъоди гьитІон гьегелухъи:
"Биссил адамди валибадуллъо вагаболло"
Гьиласищуро цІинно биссирул рокІол. АдамчІу
"седу гьилагъгъонси дан ГьиласишчІу"
седу къабигьи бикІудя.
16 Ягьияло бехъололо
"бикІо динлълъи къанун вокІо аварегадулло."
Гьев вугъгъодду рехуду босомадо Гьиласищуб
Паччагьилъиролълъи гьакъиллълъи Рергьанолълъи
хабар. Жив‑жившди тІалаб игьирадо
гьелди ворчІунну.
17 Амма къанунулълъи
"себ гьарпи буккудугъгъа дунъялло решноло"
тІауннидду болиня.
"18 ЕшкІало йилълъолдду сейло ешкІа йичомгъибгъгъа"
"гьекІа энщуйгу йикІоб ешкІалчІу116"
Лука 16
сседу мунагьилкьи вуккудя. Гьеб мунагьило
зиналъо багудя. КунтІуди йилълъолъиб ешкІа
йичом гьекІало зиналчан вукІудя.
Иса ди бо со ма до сев бур тІа гье кІа шуб ло
Ла за риб ло гьа къил лъ лъи
19
Сев буртІа гьекІа вукІодду. Гьегешди
гьила болор бикІодду дарай‑зарбал. Зубулълъи
гьегешди уцІцІумадо бикІодду буртІа
икон‑цІцІадир.
20 Ибгу черхилла тиртилоллогуси
Лазаргъоддуси сев хохолло вукІодду гьегешуб
кавдолълъи кІоллола.
21 БуртІа гьекІашуб
бекку‑бехуб мугьу‑цІцІон гъгъошдосуболо
"вукІудя вукІодду гьегев гьегелъу. Гьилоданлъи"
"гьеллидду ёгъгъодду ходадило ламмя рикІодду"
гьегешур тиртилади рицІиб гьаргъгъуна.
"22 ВучІодду гьев пагъгъир малайкади гьев"
Ирбагьин аварегишуво лълъерди вухидду вулондду.
ВучІодду гьедев буртІа гьекІало. Гьев
шудила вукІолдду.
"23 Жужагьа азабакьигужа"
"лебцІолъи гьаркІобиллоду гьарчІом ригьи"
буртІа гьекІашуво лелоллаку Ирбагьин аварегило
Лазарло сору гьагъгъодду.
"24 Къорилъоди буртІа гьекІашди: «Во ищив"
"Има Ирбагьин! Гургьуниб реху мен дило!"
"Гьор цІалълъи вожаржа ден диб мицІцІи"
"битоннулъолло волълъелто Лазар содо лъенлълъи"
цІекІало бусудду».117
Лука 16
"25 Ирбагьин аварегишдилъоди гьитІон: «Я"
"див вошо менни рокІолло бигъгъолъо: дуняллълъи"
гьакъула дуй ибгу шубгъибгъгъа
"гъгъоши Лазарийгъодду гьитІомор ибгу"
тІулугъибгъгъа гъгъоши. Гьинже Лазар
"рагьатилла"
мен
азабукьи.
26 Гьов духо экьигъи
"волълъелтя илълъичІу бокьу бечІуха кІкІволжа"
"булълъидду. Гьеллалъидду гьорукку гьева"
волинну гьилубулуй микъило ссу во гьерукку
"гьова вогъгъидуло бажарунносса»"
гъодду.
27 Гьинжелло ходидду гьедев гьекІашди:
"«Гьелдулъибор див Има менни Лазар волълъелто"
див имур гьакъуди.
28 Гьеделълъу и див
5 воцци. Гьеделухъи цІудурол вокІобулгъодду
гьитІинну волълъелто. Ссудигуле‑гьедевулло
вогъгъидя гьонор азабалълъи гьакъуди».
29 Ирбагьинди гьитІондду: «Гьеделуй Мусало
"севуллоло аварегадулло и гьелуди гьитІомадосилхъи"
"анччибулдо»"
гъодду.
"30 Гьедев буртІа гьекІашди гьитІондду: «Я"
"див Има Ирбагьин анччидосся гьедевул! Амма"
севлъиболо вучІоб гьекІа дунялло гьило
"вушод вугъгъобор‑кантІуня Гьиласищило"
вашидя».
31 «Мусалоло севулло аварегадалоло анччидосял
"гьевул вучІоблъуку вучІчІибшлоло"
"бужудося"
гъодду лъоди Ирбагьин аварегишди
гьитІон.
118
Лука 17
17 мияр
Иса рул сер‑се рул агъ гъ ло дул
1 Исади энщувулгу муридахъи гьитІонлъоди:
Мунагьиллълъи гьекІа вуккколя дан
"булълъичІигу беккудося амма речІухагъиб"
балагьило азабло гьегеб бихид вугъгъоб гьекІащуй.
2 Дило бужудяллучІу вокьукку севгуло
"мочІигаси пулан мунагьиллълъи вукколъирочІу"
галла иходолълъи гьинцІоло бошандду
релъолълъи лъибдир шуб бикІудя.
"3 Воре реху биссилгу гьелчІукку цІенно."
"Воццуди дуй тІу игьибор гьитІом гьегешхъи"
"чІилолъогъо игьидду. Гьегешур рокІо тІулъибор"
гьилакку вулълъиб.
4 Зубула гьокьуцІугу
"тІуло игьидду зубула гьокьуцІугу духъи гьитІомор"
«рокІо тІулъи игьибхъи»
"гъодду мен"
гьегешила гьилакку вулълъиб.
5 Гьеб ригьи муридади Гьилагъгъонси Исахъи
гьитІондду:
"Ищирул рокІобалълъи бужур цІикІкІунолъо"
гъодду.
6 Гьилагъгъонси Исади гьитІондду:
Биссирул рокІоличІу гьину сер горчицаллълъи
"гагагъгъасилъиболло бужурлогу"
"гьиндир инжирулълъи решухъи гьитІомор"
"гьикьималълъикуло рущидду релъолълъи119"
Лука 17
"рокьиллълъу ригъибгъодду гьегелдди биссиб"
амру тІубаноля бикІо.
7 Бето реху биссив севгъибшув сев лагъигъо
"идду. Гьигив вокьирло вукІодду вагъидду"
хурукку ялъибор решлълъикку вугъгъоб
"ригьи гьитІиняле хважаиншди золо‑золо"
гьогъгъу вукІоб икуннугъодду?
"8 Йохъ хвашаиншди"
себло гьитІиня: гьадуригьи энщуй
элло‑цІалодду жив икондду вулълъило
"энщуй гъулухъило игьогъо рехуду менгуло"
икомгъодду.
9 Гьеб амру тІубаннолъирохъи
лагъишуй баркала иччидяле?
10 Гьелдугу идя
биссидило: биссий амру игьибгъгъаси тІубаннолдду
рехуду гьитІиня ищил и халло субул
"лагъол ищилогу гьитІомсугу тІобаннолъису"
ишидигъодду.
Иса ди вор цІ цІо ми ра до ба ра сал ди ру къу до си
гьо цІо гу гье кІа
11 СамариялчІуло ГалилеялчІуло рокьуси
"дазу риччиду Иерусалимлоххардду вулинно"
вукІодду Иса.
"12 Сер гьонлълъи вохъорсилллъу Исаво"
бади вуккудду гьила барасалогуси гьоцІогу
"гьекІа. Гьудугъгъонло вогъидду13 гьегелуди"
къордду валидду:
Микъимолъидя Иса! Гургьунниб ищило‚
гъодду.
120
Лука 17
14 Гьегевул гьагъгъоб ригьи Исади гьитІондду:
"Волълъомул волондду кашишаво гьагъгъолъо"
"биссилгу ворцІцІомлъир‑ворцІомлъисур"
гъодду.
Гьелъукку волинногужа гьегелубул черххил
берцІцІомлъидду тІурукъурчІукку.
15 ГьигилучІу
"вокьукку сешди живгу сагъилъиб"
"цІинниб ригьи вушо вохудвалодду къордду"
Гьиласищуй рецци игьидду.
"16 Онщило ИсачІу"
"седу вукку кІоликьулодду гьегешуй баркала"
иччидду. Живгуло гьигив Самариялаккуси
вукІодду.
17 Исади гьигишхъи гьитІондду:
Биссил гьоцІолгулосуде сагъоллъи? Севулло
гьочІолгу ивалди реху волон?
18 Гьонов
гьекІув гьекІащубосугу дир онщилаккуси
севгуло гьекІащубо рокІолло бигъгъосуде
реху Гьиласищуй шукру иду?
19 Онщило гьегещхъилъоди гьитІон:
"ВучІчІи вулом дубгу бужур"
иманудибу
"мен хоссар игьи"
гъодду.
Гьи ла си щуб Пач ча гьи лъир ин на гъи би кІу дя?
20 Онщи фарисеёлуди иннагъигъо бикІудя
Гьиласищуб Паччагьилъир?
гъодду рацццІим
"ригьи Исади гьитІондду:"
Гьиласищуб Паччагьилъир адамибо гьагъгъочІигу
бигъгъидя.
21 Севгулошуди гьитІинося121
Лука 17
"гьеб я гьонолълъу ялъибор гьундолъугъодду."
Гьиласищуб Паччагьилъир биссичІу гьинубу.
22 Исади гьитІонлъоди энщувулгу муридахъи:
Бигъгъидя биссило гьило себ заман Адамлълъи
МочІи биссичІу сорусси сер зубулъиболло
гьагъгъиду гьилуб. Амма биссиво гьев
гьагъгъидося.
23 Биссихъи гьегев гьору
гьудугъодду
"гьитІиня. Анччидосувул тІаросубул"
гьегев кусду.
24 Решнолълъи себ рагьалакку
себло рагьалло паркъунниду булиноси пиригагу
"вукІудя Адамлълъи МочІи гьев вугъгъоб"
зубу.
25 Амма леседува гьегешуро бигьол азабол
гьагъгъидя во гьоб умматилди гьегещило
инкарло идя.
26 Адамлълъи МочІишуб заманаллало булълъидя
НухІи аварегишуб заманалла булълъибгаси
дан.
27 НухІи авареги эншубгу
"гамуло гьило вохиннилагъгъаси адам икомадо‑цІцІадирадоло"
"ешибол ёчомадоло кунтІобай"
"иччирадоло вокІо. Онщило тІинни"
"тІупанноду ибулгу гъванкъунни."
28 Гьелдугу бикІо ЛутІи аварегишуб заманаллало.
ЛутІи авареги Содом гьонлълъикку
"рейди вулълъилогъгъаси адам икомадо"
"цІцІадирадо бихи‑бахолъирадо бекьирадо"
минал игьирадо вокІо.
29 Онщило решнолакку
"рикоб цІаллълъило чІабатІулълъило цІцІало"
"гьило релълъидду ибулгу вочІо."
30 Гьелдугу122
Лука 18
бикІудя Адамлълъи МочІи загьирлъиб ригьило.
"31 Гьер зубу гьитІом ломласи гьекІа эншуб"
"къай‑цІалчІу вохуду гьогъгъоло решкІиноссубгъодду"
хурди вуломло ишу беккубчІу
вохуду вохудва вушодду вугъгъидосубгъодду.
32 ЛутІий ешкІалла булълъиб рокІолла бигъолъо.
"33 Эншубгу умуру цІеннугъодду вулълъибгъиб"
"гьелчІукку магьрумдя барашхъинчІигу"
"умурулчІукку магьрумду разилъибшди гьеб"
хоссар идя.
34 Денни гьитІомадо биссихъи:
"гьидир релъо чІелгу себ бешеналъибор севгъиб"
"вучондду вулиня севлогъиб воккудя."
"35 ЧІелгу ихоласалълъи сейгъиб йилиня сейлогъиб"
еккудя.
36‑37 Муридади рацІцІинлъоди Исахъи:
"Я МиярекІа! Инугъи бикІудя гьеб?"
гъодду. Исадилъоди гьитІон:
Жаназалогусилди цІцІуммил якІаруня‚
гъодду.
18 мияр
Се реш кІал лъ лъи ло гьа къил лъ лъи къа ди щуб ло
ми сал
"1 Онщило Исади эншувулгу муридай мисал"
"бичондду ГьиласишичІу ходу буккудялъиролълъило"
хьул бичІиду лъидосялъиролълъило
гьакъиллълъи хабар босомадо.123
Лука 18
2
Сер пулан гьонлълъи вукІодду ГьиласишичІуккуло
"сирисуб адамчІуккуло сулолосуб"
къади.
3 Гьигиргу гьонлълъи йикІодду
сей серешкІало. Зубулълъи йигъгъодду
къадишчІу ходир йикІодду гьегей жий сев
пулан даъбадулашчІукку хоссар игьогъодду.
4 Ама къади шубгу заманалди разилъичІигу
вукІодду. Ахирло сер зубу гьегешди пикру
игьирадо: «Я ГьиласишчІуккуло сирдосу
"ден я адамчІуккуло сулолидосу."
5 Амма гьидий
"серешкІалди дий рагьати бетарсужа"
денни гьидиллълъи гъулухъи тІубаннолъир
"гъулай ссудигуло лекІу юлълъичІигу гьоя"
"хьвадунидду дир мияр сороля гьегелди»"
гъодду.
6
"Гьагъгъорле биссибо Гьиласи вагудося"
къадищубцин бижумадоси пикру?
гъоддулъоди
Исади гъитІон гьегелухъи.
7 ГьечІогъгъидоло
"лъалло вогъичІигу эншуб цІобилло"
"хьуллогу эншичІу ходирсол дуа игьирсол"
эншувулгу гьила вочІабул лагъил Гьиласишдило
цІенносяле? Гьелуб муради тІубанноллу
вохуккудяле реху Гьелъев?
8 Ден биссихъи
гьитІомадо: «Гьелъешди хехи цІення гьевул.
Амма вугъгъоб ригьи Адамлълъи МочІишубо
дунялла иманно бужурло биссинялехъе?»
гъодду.
124
Лука 18
На лу кол ба кІа рун ня шуб ло фа ри сей шуб ло
гьа къил лъ лъи ми сал
"9 Онщило Исади мисал бичондду босомадо"
"живолгу валибадуллъоло вогъидду севуло"
гьакъирол игьирадосол сев‑севул адамлълъи
гьакъиллълъи хабар.
10
Гьиласищуй дуаллъий Мукъадасаб
Гьакъуди кабдду чІегу гьекІа
налукол бакІарунняло
фарисейло.
"11 Фарисейшди эншубгу мисалла зудило"
"вугъидду рокІорчІукку дуа игьидду: «Во"
"див Гьиласи! Рецци дуй ден севулолухъива"
"авлълъин ай хъамя хъурдя тІулилиша"
зиналчан сужа гьатта гьонов налукол бакІарунняшхъивало
авлълъин сужа.
12 Гьокьулла
"чІецІугу денни кІолло риччидо дий гъгъошиб"
хайирулакку садагъгъуй гьоцІолдоб камарло
"иччидо»"
гъодду.
13 Налукол бакІаруннягъодду
"гьитІомор гьуду лелоллагъгъон вугъидду"
"вукІодду решноло гьарчІинуцин ламуслъидду."
"Амма чІинни эншубгу лабурлодду гьегешди"
"гьитІомадо бикІодду: «Во див Гьиласи! Гургьунниб"
мунагьади вуцІиб дило!»
гъодду.
14 Денни гьитІомадо биссихъи: фарисейшубо
"бади вучомор гьев налукол бакІаруння гьекІа"
ГьиласишчІу седу вугьугу ворцІцІомлъидду
ишва вугъгъо. Эншдигу живгу лекІу иду125
Лука 18
"вулълъиб гьогъгъологъгъонло лъидя амма"
"эншдигу живгу логва игьибгъиб Гьиласишди"
лекІуло идя.
Иса хо во чон д ду мо чІил во гъ гъо ра до
"15 Вочон чІчІантІол мочІилло сорудду"
"илайма ригъгъидя рикІодду Исахо мочІиллула"
"рела рухогъодду ходидду. Муридабо"
"гьеб гьагъгъобор гьегелуди мочІил Исаво"
лълъерди элтося вокІодду.
"16 Амма Исади"
"вали мочІилло лълъердидду муридахъи гьитІондду:"
"Волълъелто мочІил диво лълъерди вогъгъиду"
идоссуб гьелуй квалквал. Гьевулгасайжа
Гьиласищуб Паччагьилъир гъгъошидду!17
ГьицІцІигуло гьитІомадо денни биссихъи:
Гьиласищуб Паччагьилъир мочІилудигагу
"гъгъабул игьисубшуй гьелди микъи ссу"
гъодду.
"Гьи ла си щуб Пач ча гьи лъир ло ин сан щуб"
бур тІа лъир ло
18 Сев вочІуха гьакимшди Исахъи рацІцІинду:
"Во лекІу‑чончи Микъимолъидя денни"
эбиду буккудя абадияр гьакъулълъи камар
гъгъошду руккубор‚
гъодду.
19 Исади гьитІондду гьегешхъи:126
Лука 18
Эбду менни дило «лекІу
чончигъодду»
"гьитІинно? Севгуло лекІу‑чончи ссу Гьиласи"
воккулагъгъаси.
20 Дубо цІинносуле Гьиласищубул
"амродул: «Зина идосуб гьекІа жабдосуб"
"бекъашидосуб шогулай анччиблъир идосуб"
дургу илаймаллълъи адаб‑хатирло цІенно».
21 Гьакимшдилъоди гьитІон:
Гьебул ибулгу амродул денни олохъан
ригьилаккугу цІенниду и‚
гъодду.
22 Исади гьитІомадо:
Дуб себ бигъгъункъилъир и. Дуб ибгъибгъгъаси
"ризгъгъи‑буцІцІир бахолдду мискимадай"
"садагъгъуй иччо гьелхъи дуй решнола"
гъгъошдя бечІуха хъазина. Онщило дихо
"вугъгъоб дичІу сору волълъиду"
гъодду.
"23 Гьеб анлъиб ригьи гьедев гьекІа золо"
къинтІилъидду. Гьегев золо буртІа гьекІа
вукІодду.
"24 Гьегешхъило гьарчІондду Исади"
гьитІомадо:
БуртІа гьекІашуй Гьиласищуб Паччагьилъироло
"кабду огь реччинлъир!"
25 Гъварануй
"бежунолълъи кІоллолакку булълъиду бигьа"
буртІа гьекІашуй Гьиласищуб Паччагьилъироло
ворчІуннулчІу‚
гъодду.
26 Гьегешхъи анччидду вокІобулуди Исай
суал иччидду:
"Гьелду бисомор хоссарду бегъеля гьекІа"
имгъи реху?
гъодду.127
Лука 18
27 Гьегешди жаваб иччирадо:
Инсаншубо билдося данно Гьиласищубо
билдя‚
гъодду.
28 Петершдилъоди гьитІон:
"Гьагъгъидоле ищибгу ибгъибло бетадду"
"ищил дучІу вохуду волълъи"
лъогъодду.
29 Исадилъоди гьитІон гьегелухъи:
ГьицІцІигу гьитІомадо денни биссихъи:
"Гьиласищуб ПаччагьилъирохъичІчІало гьакъуло"
"илаймало воццул‑ецциболло хъизан"
Паччагьилъир
мочІилло щарду вотаб
севгуло гьекІа воккудося30 гьелхъи гьоноб
заманалла бечІуха шапаат гъгъощичІигуло
во ахиратиллълъи гьакъула абадияб умуру
насиблъичІигуло.
Азаб‑акъу бал лъ лъи гьа къил лъ лъи
31 Вали лълъерхо эншувгу гьоцІолълъи чІегуло
"муридилодду Исади гьитІонлъоди гьегелухъи:"
Гьонол ло и лъ лъи л гьин же волино
Иерусалимло. Адамлълъи МочІишуб
гьакъиллълъи Гьиласищди аварегадахъи
седугу цІиннолду бикІоб гьукму тІубання
гьелълъу.
32 Гьегев себло халгъгъиллълъи
"адамиё коди иччидя гьегелуди гьегев"
гьакъир
"инжит игьидя гьило тудя"
"33 чІинни‑кІкІвабду онщило жабдя128"
Лука 18
во лъобгу зубулакку вучІоблъуку вучІчІидя‚
гъодду.
34 Амма гьегелубо себгуло бичІчІунисулъоди.
Гьебул рошолилълъи маъна бихиду
гьегелубо бажаруннисулъоди. Иллълъи гьакъиллълъи
босомадоболо цІиннисулъоди
гьегелубо.
Иери хон ло во хъор си ри гьи Иса ди сев бо тІи
гье кІа ква нор игьи ра до
"35 Иерихон шагьаруло вохъорси ригьи микъилълъи"
"гьекьоро гьогъгъуло вукІодду садагъгъа"
ходир сев ботІи гьекІа вусондду.
36 Лълъерхакку вугьолгу адам волинноло
"анлъидду ботІишди рацІцІиндду иблъогъо"
булълъидду.
37 Гьегешхъи босондду Назаретиллълъи
Исагъо вугъгъолълъодду.
38
"Я Давдив вошо Иса! Мен дило гургьуниб!"
гъодду къорилъоди ботІишди.
39 Седу
седу вогъгъолълъосол адамибо
гьилудду бикІодду ботІи анччолдду вугъоллу.
Амма гьегешди зологу лъочІу къордду
гьитІондду:
"Я Давдив вошо! Гургьунниб мен дило"
гъодду.
"40 Гьигилъуло лъалхъунидду Исади амру"
игьидду гьингив эншхо лълъерхо вучонгъодду.
41 Исади рацІцІиндду ботІишхъи:129
Лука 19
Денни эб идугъи дуй къорокъодду? Гьедешди
гьитІондду:
"Я МиярекІа гьаркІобай цІидасан миса"
"гъагъгъиду гьилудду"
гъодду.
42 Исади гьитІондду гьегешхъи:
"ГьарчІом гьинже дуб бужур"
имануди
"мен хоссар игьи"
лъогъодду.
"43 Гьигилъу ботІи кванорлолъидду Гьиласищуй"
"реццило игьиргужа ИсачІу сору волълъиду."
"Гьагъгъо гьигилъу булълъиблодду"
Гьиласищуй рецци игьиду чирдду ибулгу
адамло.
19 мияр
Иса За кай хо цІе лъи ро хъи ву ло ма до
1 Иерихон шагьаручІу гьинукку вулинно
вукІодду Иса.
2 Шагьарула налукол бакІаруннялув
"миярлъо вукІодду Закайдду эншило"
"цІцІерлогуси сев буртІа гьекІа."
3 Гьегешуб гъира бикІодду Иса эмгаболо
"цІинну гьев гьагъгъиду амма живгу лагукъило"
"вукІодду адамчІу вохудвакку Иса гьегешуво"
гьагъгъор вукІочІигу.
"4 Закай тІардду"
"седило вулондду сер микъиласи инжирулълъи"
решуло вохондду: гьегелъукку вулинну
вуккудя вукІодду Иса.
"5 Решукьи вохъоб ригьи"
"Исади гьилоло гьалчІондду Закайхъи"
гьитІонлъоди:
130
Лука 19
"Закай хеххи ишва вулом желъал ден духо"
цІелъирохъи решкІинну вуккудя‚
гъодду.
"6 Хеххи решкІон решуллакку гьикьулодду"
ишу рергьанула гьило вухидду Иса Закайшди.
"7 Гьагъгъо гьигиблодду вохъидусол адам"
"гъулгъушодду мунагьади вуцІиб гьекІашхо"
ишвалъогъо Иса кабдидду.
8 ВучІчІидду Закайшди гьитІонлъоди Гьилагъгъонси
Исахъи:
"Я МиярекІа: денни гьорсати диб буртІалъиролълъи"
"ахьал мискимадай иччидя во"
"денни гуккуниб гьекІа вусомор богъгъогу"
"микъи гьешуйло лекІу иччидя"
гъодду.
9 Исади гьеб ригьи гьитІондду:
"Желъал гьор гьакъуло хоссарлъир ригъгъо"
"эбдугулосу гьовло Ирбагьинив вошожа."
10 ВотІувулучІу вохуду гьевул восоннуло
хоссаридуложа Адамлълъи МочІи вугъгъодду.
Ми си ди лъ лъи со мил лъ лъи гьа къил лъ лъи
ми сал
11 Эншилогу анччиддусол адамий Исади
себлоло мисаллъоди бичон. Живгу Иерусалимло
вохъорадоло во гьегевул Гьиласищуб
Паччагьилъир беркъагу бехъиду буккудялъироло
"бужуддуло вокІоролалъидду"
12 гьошди
босомадо:
131
Лука 19
ЦІеролълъи тухумолълъи сев пулан
"гьекІа вулонддугъоди Римлълъи Императоршхо"
"ханлъо вукІолъогъойдду ходидду"
"онщило вохудвало вушодду эншубгу халгъгъиллълъи"
ханлъо вулълъиду.
13 Эншувгу
"гьоцІогуло лагъило валидду жив вугъгъилагъаси"
"энщуй хайирой гьалтІуннолъогъодду"
жив‑жившухо мисидилълъи себ‑себ
сом иччиду.
14 Амма энщубгу улкаллълъол
адамиво гьегев гьилудося вукІодду. ГьегешчІу
вохудугу муридол волълъелтадду гьегелуди
гьенев гьекІа ханлъо вукІуду живол
рази сугъодду.
15 Гьедеб улкалла ханлъирло
"гъгъошидду вохудва ишва вушоб ригьи"
гьегешди амру игьидду эншдигу мисиди
"иччибул лагъил валогъодду лъеди эбигъгъа"
хайир энщуй гьелчІугу игьидиболо рацІцІинну.
16 Леседуваси ишукІудяшди вугъгъодду гьитІондду:
"«Хважаин дуб себ сомуди гьоцІогу"
"игьи»"
лъогъодду.
17 «МичІи бужурой дичІу
"седу менни речІуха рерцІцІомлъир гьагъгъолъи"
див шув лагъи. ГьоцІогу гьонлълъи
"наиблъо вотарадо денни мен»"
гъодду гьитІондду
ханшди.
"18 Вугъгъодду чІелдобшди гьитІондду: «Я"
"див хважаин дуб себ мисидилди иншдугу"
"игьи»"
лъогъодду.
19 Гьешлоло ханшди132
Лука 19
гьитІондду: «Менно вотарадо иншдугу гьонлълъи
"наиблъо»"
гъодду.
"20 Вугъгъодду лъобдобшди гьитІондду: «Я"
"див хважаин гьонолло дуб мисиди. Жебуни"
"явлухъулълъилодду цІенниду бикІо ден"
гьебеб.
"21 Меннигу бикІолъисублъукку бихидя"
"меннигу бекьисуб рокудя кьварунниб"
"гьекІажа мендду денни сирдду гьалтІунолъису»"
гъодду.
22 Хважаиншди гьитІондду
"гьегешхъи: «Гьай сигьир лагъи! Денни дуй"
тамигьи идя гьенебул менни гьитІомул рошолихъичІало.
Ден деннигу бикІолъисублъукку
"бихидя деннигу бекьисуб рокудя кьварунниб"
гьекІа вукІор цІиня бикІодду реху дубо.
23 Эбдуди менни гьило хайирлъиду мисиди
гьалтІуннолъису‑вохудва ден вушидоблъий
биссинну?»
гъодду гьитІондду ханшди
гьегешхъи.
24 Лълъерусахъилолъоди гьитІон
"ханшди гьигишчІуккуло бихидду гьигиб мисиди"
гьоцІогу мисидилогусишхо иччогъодду.
"25 Гьегелуди гьитІонлъоди гьегешхъи: «Я"
"хважаин гьедешчІу гьокьолло гьоцІогу мисиди"
"иссуле»"
гъодду.
26 «Денни биссихъи
гьитІомадо: ибшхо гьило бигъгъидя во субшчІукку
ибло‑субло булълъидя.
27 Ден ханлъо
"вукІуду гьилусубул гьундовул дивул тушманадул"
"вочон диво седилодду чІчІабо»"
гъодду
гьило амруло игьидду гьегешди.133
Лука 19
"28 Босон мисалуй гьигиб хабарлодду Иса"
Иерусалимлоххардду вуломадо.
Иса Иеру са лим ша гьа ру ло ву гъ гъо ра до
29 Зайтунлълъи билочІу лълъерусол Бетфагияллоло
"Бетанияллоло вохъорси ригьи"
"чІегу муридило лълъерди валидду Исади"
гьегелухъи гьитІондду:
30
Гьинидир илълъичІу седуси гьоннлълъи
"воломул биссил. Гьонлълъи кабибсати себ"
"мисалла бошандду бисиня онщигуло гьекІа"
"гьила вукІосуб бечІуха токІищи. Гьегеб байчодду"
гьоба бичондду вогъгъобул.
31 Эбиду
гьеб байчорадогъодду рацІцІимадоси гьекІа
"вуккубор МиярекІащуй къорокъоддугъодду"
гьитІом.
"32 Волълъелтадду воломуллубо"
"Исади гьитІонохъибаси бечІуха токІищи бисондду."
"33 Гьегеб байчорадо гьагъгъоб ригьи"
миярелъулуди рацІцІиндду гьоб эбидугъигъо
байчорадодду.
34
"МиярекІащуй гьажати"
гъодду жаваб игьидду гьолуди.
35 Бичондду бигъгъоб гьигиб токІищулълъи
"мигъулуло щарди эннубулгу ролалоллоду Иса"
гьегелуди токІишула гьила вукІолдду.
36 Гьев
"вулинноси микъило эннубгу ролал абхоралло"
бикІодду адамди.
37 Зайтунолълъи билолакку
"гьогъгъоло решкІиня мисалло вохъоб ригьи"
сору вукІобгъибгъгъаси муридишди воргьанд134
Лука 19
ду во къордду рецци игьидду Гьиласищуй‑гьегешди
эннубогу гьагъгъолъибул муъжизатахъи.
38 Гьегелуди турки къордирадо бикІодду:
МиярекІашди волълъелтадду вугъгъоб
Паччагьишила барка бикІодо! Решнобала
рокъир бикІодо! Гьиласи МиярекІащуй рецци!
гъодду.
39 Вокьукку вачІчІиду сев
севул фарисеёлуди
гьитІомадо Исахъи:
"Во Микъимолъидя! Вогъолъо дувулгу"
муридол къорддиркку!
гъодду.
40 Исади гьегелуй жаваб иччидду:
Денни гьитІомадо биссихъи: гьегевул
"анччибор мижодади къордя лъорчІчІодул."
Иса ди Иеру са лим хъи мо гъ гъо игьи ра до
41 Иерусалим гьагъгъидя мисалло вохъоб
"ригьи Иса вокІулирадо. Шагьарухъи могъгъо"
игьидду гьегешди гьитІомадо:
42
Желъалллъиболло дубо цІиння бикІобдур
дубгу саламатилъирой эби къорокъидяболо!
Гьунжергу дубул гьаркІобай гьеб гьагъгъиду
реси ссу.
"43 Дуло зубу ригъгъидя"
"бечІухол щебилло игьидду"
тушманадади инукку
имало бехъидукку
биччиб.
135
Лука 19
44 Онщи рулълъоля дубло
Во дувул адамлълъило.
ГьинцІолла бикІолъиб гьинцІо
беккудося себгулоллъу.
"Иллогулосу Гьиласишди"
Дуй хоссарлъир белълъелтаб
Заман цІиннисула дубо!
Иса ди ба зар га ма дул
Му къа да саб Гьа къу лак ку
рей ди ва къи ра до
"45 Онщило каби Мукъадасаб Гьакъудилодду"
Иса дарам‑базалласол вачІчІонну чирдду.
46 Гьегешди гьегелухъи гьитІондду:
Ххера Ххучила хъвардду: «Гьонор Дир
гьакъуло цІер рикІудя ккубагьир
динлълъи
"гьакъу»"
"гъодду. Биссидилъибор гьоллълъи"
хъачогъар речІчІо игьидду.
47 Жир‑жир зубу Мукъадасаб Гьакъула
Исади ваъзал игьирадо бокІодду. ВочІухол
"кашишолло динлълъи алимадулло во гьаким‑каримадулло"
ургъумадо вокІодду гьегев
тІаунноллу реси рокъидоссулехъенгъодду.
"48 Гьегелубо себгуло иду билдир бикІочІигу"
халгъгъи ИсачІу бехъиду гъункуннидду во
гьешило анччир бикІороди.
136
Лука 20
20 мияр
Лъе ди ди дуй их ти яр ич чи?
1 Иерусалимлълъи Мукъадасаб Гьакъула
"Исади адамий ваъзал игьирси Рергьаннолълъи"
"хабар босамадоси ригьи гьегелди вогъгъодду"
"вочІухол кашишолло динлълъи алимадулло."
2 Гьегелуди гьегешхъи рацІцІиндду:
Гьоноб гьалтІиллъий дучІу ихтияр иле?
Лъеди дуй гьеб иччи?
гъодду.
3 Исади гьегелухъи гьитІондду:
Деннило иччидя биссий себ суал. Босон:
4 лъенлълъи каболдду вуххудду адам ворцІцІомул
иду Ягьияй ихтияр иннукуди гъгъошидду
"бикІо: решнолаккуде адамчІуккуде?"
5 СонсочІу бокьу хабар булълъи гьегелуб:
"«Решнолаккугъодду гьитІомор гьегешди"
"рацІцІиня эдоди реху биссил Ягьияло бужусугъодду."
"6 АдамчІукугъодду гьитІомор"
илълъил ибгу халгъгъилди мижодул щардду
чІчІабдя. Ягьия аварегилъожа гьегелуди
вагор».
7 Инукку гьеб ихтияр бикІодиболо
эннубо цІиносугъодду жава Паччагьилъир
блъоди игьи гьегелуди.
8 Исади гьегелухъилъоди гьитІон:
Денни биссийло босиннося лъеб ихтиярулалъидду
игьирадоболо гьоноб гьалтІи‚
гъодду.
137
Лука 20
ЧІи чІи ла лъ лъи охи ижа рал ло ич чид ду
ре та шуб гьа къил лъ лъи ми сал
"9 Онщило гьегешди халгъгъилхоло сордду"
"мисалло бичондду себ хабарлъоди босан:"
Сев гьекІашди рикІолдду чІичІилалълъи
"охи. Онщило иччи охихъамадахо ижараллъи"
"гьигир охиллодду гьигив гьекІа вулондду"
рейло беххула заманалди.
10 ЧІичІилол рогъгъумгаси
"ригьи волълъелтадду гьегешди"
эншувгу лагъи охихъамадахо энщуй буккудя
"камар иччогъодду. Гьеделуди чІиннуло"
"чІинниду вочІу‑вокъугу вохудва волълъелтадду"
лагъи.
11 Волълъелтадду чІеллдобло
"лагъи гьегевгъибло чІинни‑кІкІубайдду"
"инжитило игьидду вочІугу вохудва вукъидду."
12 Волълъелтадду гьегешди лъоблъидобло.
"Гьеделуди къирало игьидду рейди шамидду"
гьегев.
13 Эблехъенгъо денни идядду рокІолло
бигъгъодду охилъи миярекІашубо.
«Денни гьелухо волълъелтя дивгу ххера вошо.
Гьешублъиболо гьурмати идябу биссиня
"гьеделуди»"
гъодду.
"14 Охихъамадул гьегев"
"вошо гьагъгъобсати сонсохъи вотІондду:"
"«Гьоновзиле ирсиллълъи желомул гьов жабу"
"ирсило илълъийгу беккуду»"
гъодду.
"15 Охилакьикку рейдило шаммидду гьегелуди"
жабдду вошо. Гьинже хважаиншди эби идя138
Лука 20
эншдигу воччибул охихъамадай?
16 Вугъгъидуло
"вугъгъодду чІчІабди гьегевуллодду охи"
севулолухо иччидя.
Хабаруло анччибулудилъоди гьитІон Гьиласишди
гьелчІукку цІенногъодду.
17
"Гьелдулъибор"
гъоддулъоди рацІцІин
"Исади гьегелуло гьарчІондду."
Ххера
Ххучила хъвариб гьоноб калималлълъи маъна
эбиболо цІинноле биссибо: «Къенчишди
къеннолълъи бикІоллу лъичІигу шамиб
"гьинцІо бикІун рокъоллу лъидду»."
18 Гьигиб
"гьинцІолло вуккубло щущанниду вулиня"
буккудду гьигиб гьинцІо гьила бахобло чІчІурдоля‚
гъодду.
19 Динлълъи алимадаболо во вочІухол кашишаболо
"гьилудду бикІо гьигирсатигу вуччидуло"
"вуччиду Иса гьинни тІамури амма"
халгъгъилчІуку сирдду вота. Гьигиб мисал
эннуб гьакъиллълъи бикІобгъиб бичІчІунни
гьегелубо.
Им пе ра тор щуй на лу ки гьа къил лъ лъи
ич чи ро лъ лъи
20 Онщило ИсачІу бехуду халл биччиду
"вугъгъон гьегевул во жасусол волълъелта"
"живолгу гьилакку ворцІомоллъоло вогъидду"
Исаб рошо терунноллу бегъеллоссаболо
гьал гьагъгъиду. Вуччиду сардаршхо кодило139
Лука 20
"иччидду гьегешди Исай тамигьи иду бигъгъум"
агьиб
хатІа хъалигьиду гьилудду бикІодду
гьегелубо.
21 Гьигивул жасусади рацІцІиндду
Исахъи:
"Я Микъимолъигьирси ишибо цІинно"
"дуб рошоло ваъзало битІи бикІор. Гьаргъгъуной"
гьалтІи идя амалло су дуб. ЦІинно
"Гьиласищуб ишкал суб битІи микъи молъигьирадолъирло."
22 Босан ишихъи: къанунула
"рокъидду ищиди императоршуй налуки"
иччиду лъидяле яги лъидоссале?
гъодду.
23 Гьегелуб гьилла
"макруло бичІчІунидду"
Исади гьитІондду:
24
Гьагъгъолъо дибо себ динар. Лълъеб
суратило хъвай‑хъвайлогъи гьолла?
Гьегелуди гьитІомадо императоршубгъодду.
25
"Гьелдулъибор императоршуб императорщуй"
"иччо Гьиласищуб Гьиласищуй иччо‚"
гъоддулъоди гьитІон Исади гьегелухъи.
26 Жасусаболо билдисулъоди адамчІу седу
ИсачІукку рошо бухиду. Гьегешуб жавабоди
"гьикмат игьидду анччидду вогъидду гьегевул."
Во чІо бул ва чІ чІо лъи ро лъ лъи гьа къил лъ лъи
"27 Онщило Исахо вогъгъодду гъгъиямарси"
зубу вочІобул вачІчІидялъирола эннуди инкар
"игьирадосол садукиял гъоддуси адам."
Гьегелуди Исахъи гьитІомадо:140
Лука 20
28
"Я Микъимолъидя! Мусади илълъий"
гьагъгъолдду: вохудва мочІилло вотачІигу
"сев пулан гьекІашув воцци вучІобор гьегешди"
"вучІоб воцуй ешкІало йичондду воццур"
рекъуб шен рижонну рукудягъодду.
29 ВокІодду гьокьулгу воццул. ЕшкІа йичондду
"рехуду мочІил идоблъигу вочІуха"
воцци вучІодду.
30 Гьегешуй ешкІа йичондду
"вохудусишди гьегевло вучІодду."
31 Лъоблъидобло
"вучІодду. Гьигилду сев‑севхъи вочІодду"
гьокьугуло воцуй рижи булълъичІигу.
32 Ахирула
гьегелуй гьорчІчІило йичІодду.
"33 Гьасил"
"гьокьугу воцуй йикІоб ешкІа гъгъиямарси"
зубу ригъиб ригьи лъей ешкІагъи йикІудя?
гъодду.
34 Гьелуй жавабуй Исади гьитІонлъоди:
Дуняллълъи гьакъулълъол кунтІолуди
"ешилло ёчиння ешил кунтІобайло ёлиння."
"35 Амма гъгъиямарси зубу зуди вогъидду"
ахиратиллъи мустагьикълъибул адамлълъи я
"гьорчІчІобил я кунтІобил вокІудося."
36 Гьегевул
лекІу вочІидуло вочІидося
малайколлогужа
"гьегевул дурусолдя во вочІоблъукку"
Гьиласишди вочІчІолъибул Гьелъешувул
мочІилжа вокІудя.
37 ЦІа рикоддулъиболло
бекІкІуддугу булълъидося хъарахъиллълъикку
"энщубо «Ден и Ирбагьинив Гьиласи Исакъив"
"Гьиласи Якъубив Гьиласи!»"
гъодду141
Лука 20
МиярекІащур лъочІчІу анлъилъогъодду босамадоси
"мисалла Мусадило гьагъгъолъиржа"
вочІобул вачІчІидягъиб.
38 Гьиласи
гьев
"вочІобулув Гьиласи ссу гьев вошилгуллув"
"Гьиласи гьешуй ибулгужа вошилгу."
39 Гьеб ригьи динлълъи алимадачІу вокьукку
севселуди гьитІомадо:
"Я Микъимолъидя! Золо шуб гьитІон"
менни‚
гъодду.
40 ЛекІу севгулощуб кунтІикІалъир бигъгъунссу
Исай себгуло суал иччиду.
«Дав див во шо ссу Ма си гьи»
41 Исади гьитІонлъоди гьегелухъи:
Масигьи Давдив вошогъодду экьигъи
гьитІомадо?
42 Туркилилълъи Ххера Ххучила
эншдигу Давдиди гьитІомадозиле: «Гьиласишди
гьитІон див МиярекІашхъи: „Диб
"гьанчІчІилисибла гьогъгъу вукІоб"
43 денни
дувул тушманадул дубул чукІобиллогуси
"мисалла седу гьогъгъолла вокІолъилагъгъаси“»"
гъодду.
44 Давдиди эншдигу гьешило
"эншув МиярекІагъодду рулълъирлъибор"
Давдив вошо экьигъи вуккудя гьегев?
«Дин лъ лъи али ма да чІук ку цІен но бис сил гу»
45 Ибгу халгъгъиллъибо анлъидя гьалла
гьитІомадо Исади эншувулгу муридахъи:142
Лука 21
46
"Воре гьоновул динлълъи алимадачІукку"
цІеннидду вокІобул биссил. Гьегелубо
"гьилудя гьила беххулол ролалолло"
"боладду хьвадунну базаркъватІила халгъгъилди"
"эннуйгу салам иччиду синагогахъи"
ибулочІу седугъгъон гьогъгъу вокІуду во
цІцІелъирохъи икон‑цІцІадирсиллъу леседубасол
чончол мисол боччиду.
47 КунтІобил
вочІобул серолилълъол ризгъгъи‑буцІцІирло
"икондду адамибо гьагъгъиду беххулол"
"дуал игьирадо вокІудя. Гьегеб бигьу игьибгъгъаси"
"асси тамигьило бикІудя гьегелуй"
гъодду.
21 мияр
Се реш кІал лъ лъи са да гъ гъу лъ лъи
гьа къил лъ лъи
1 Мукъадасаб Гьакьулълъи садагъгъуй орси
бикІоля мисалло буртІол адамди бигьугу
орси шаммирадо гьагъгъодду Исабо.
2 Ахьал
кепекулълъи багьалогуси езиллълъи чІегу
монета шаммирадо сей мискин серешкІало
гьагъгъодду.
3 Исади гьитІомадо:
ГьицІцІигу
гьитІомадо денни биссихъи: гьоной
мискин серешкІалди ибулочІу бигьу орси
"иччи садагъгъуй"
гъодду.
4 Севлолуди садагъгъуй
"иччи эннубгу буцІцІир‑ризгъгъи лекІулъидду"
"гьолдигъодду гьитІомор энлъийгу143"
Лука 21
"гьажатилъиборло садагъгъуй иччи энлълъигу"
бетІербахъиллълъи беккудду бикІобгъиб.
Иса ди бо со ма до ду нял ла
бу лъ лъи‑би кІу дял лъ лъи гьа къил лъ лъи
5 Мукъадасаб Гьакъулълъи гьакъиллълъи
севселуди гьитІомадо бикІодду: гьоллълъи
къенадалълъи бокІолдусол гьинцІобалълъи
"багъоллъир гьагъгъидолегъодду буртІол савгъатадди"
гьегеб чІугьуннолдуси куцигъодду.
Исадилъоди гьитІон:
6
"Гьоноб биссибо гьагъгъидосигъибгъгъаси"
"гьинцІолла гьинцІо беккучІигу кІоликьу"
бахобул зубодулло рогъгъидябу‚
гъодду.
7
"Я Микъимолъидя! Иннагъи гьеб бикІудя?"
гъоддулъоди гьегелуди рацІцІин
гьегешхъи.
Гьер зубу гьило рехъиролълъи
аламати босон иший.
8 Исадилъоди гьитІон:
Воре севулга къосуннолобу биссилгу!
Чомло вукІудяжа жив денгъодду во ахир
заман бехъоргъодду гьитІондду вугъгъидя
гьекІа. ГьелучІу вохуду биссил волиносубул.
"9 Рахор‑рейхъурло дунка‑гъгъалцІило бигьулъиддугъодду"
"анлъибор гьелчІуккуло сирдосубул"
"биссил. Гьеб седу булълъиду буккудя"
ахирзаман гьелду беркъа гьило бехъидося.
10 Онщило гьегешди гьитІонлъоди:144
Лука 21
"Себ халгъгъи себло халгъгъилло себ"
ханлъир себло ханлъирло гьило лъибдя.
11 Кутакилогу
"дунял бегъердя миса"
мисалихъи
"рукъурол баххидя моко бигъгъидя балагьол"
решкІиня во решнолакку бечІухол аламатолло
загьирдя.
"12 Гьеб ибгу булълъидулчІу сседу ден сабаблъидду"
"биссичІу вохуду вугъгъиня воччидуло"
"воччидду синагогахъи вочиня суд букъидя"
"дунгилахъи шардя ханибадачІуло наибадачІуло"
сседу вогъоля.
13 Гьеб ригьи реси гъгъошидя
"биссий диб гьакъиллълъи босиннуло"
дивул муридол вокІорой анччиблъир идуло.
14 Гьелуй жаваб экьилехъен иччидогъодду
сседугу ургъел иду буккудоссялъирола рокІо
бигъолъо биссиди.
"15 Экьигъодду гьитІомор"
"биссиво бади вогъидуло бади рошо гьитІиннуло"
"ибул бадиссабо бегъелосягаси агъгълуло"
пасигъилъирло иччидя денни биссий.
16 Биссий
"хилиполдя гьатта илаймало воццулло"
"биссивул миярлълъол адамло ноколлълъолло."
Сев‑севул биссивул чІчІабдуло чІчІабдя.
17 Ден
сабаблъидду ибул адамиво биссил рихиня.
18 Амма биссирул миярдалакку себ лъинно
буккудося.
19 Биссибгу сабруллалъидду биссибулгу
шанил хоссаригьо.
20 Игьаллиди бехъи ссорду бичидду Иерусалим
"гьагъгъоб ригьи цІиння биссибо гьегеб145"
Лука 21
шагьар чІунтуня заман гьило бехъорадо бикІор.
21 Гьеб ригьи вачІчІиндду биладахъи
воломулдо Ягьудиялласол адам. ШагьаручІу
"гьинуссол рейло вачІчІимулгъодду гьитІом"
рейласол шагьаруво гьиннигу кабдосубулгъодду
гьитІом.
"22 Эбдулгъигъодду гьитІомор"
"гьегерулжа и къисас бихидял зубодул гьеллалъиддужа"
битІилдя Ххера Ххучала хъварибгъибгъгъа.
"23 Вай речІуха азаб‑къинтІилъир"
"рикІудя реху гьедер зубу гьаннол ешилийло"
лабур боххамадосол чІчІантІол мочІиллогусол
илобайло. Золо речІуха балагьи ригъгъидя
"гьегер онщило Гьиласищуб сим решкІиня"
гьегеб халгъгъилло.
24 Хелчамади миярдул
"ракъибулло вокІудя ибул улкалихъи асиролидду"
воломулло вокІудя. Гьиласи цІиносся
халгъгъиллълъи гъгъувати булълъиб заман
"бехъологъгъасси гьегелуди чукІобахъи чеммия"
Иерусалим.
25 БорцІцІи
милъирлълъи во цІцІаллилълъи
"аламатол баххидя онщилогъодду гьитІомор"
релъодолълъило карачелалълъило
"кутакилогусси хъуйдди сирдолъибул халгъгъил"
зологу воххи‑вокъидду вугъгъиня.
26 Дунялло
рогъгъолълъосол балагьало гьарчІонду
"вогъиродило сирдиродило адам лъайлаку"
"волиння. Эбдулгъигъодду гьитІомор къвакІунибул"
решнодул гьаргьашдияжа.
27 Гьеб146
Лука 21
ригьи гьагъгъидя гьиродола гьила гучилогу во
бечІуха гъгъудратилогу вугъгъолълъо Адамлълъи
МочІи.
28 Гьигибул аламатол загьирлъиб
"ригьи биссил зуди вачІчІибул во миярло"
"лерцІолдду решноло гьарчІомул"
биссий
хоссарлъиржа бигъгъолълъо.
Бис си ди ми са луй ри хо ин жи ро лъ лъи ре ша
29 Бичондду Исади гьегелуй гьонобгаси
мисал:
ГьарчІомул биссил инжирулълъи решуло
ялъибор серулло решобало.
30 Гьигирул решобил
"хочилъидду гъагъгъоб ригьи биссибо"
цІиняссуле реху къину гьило ригъолълъо
рикІор.
"31 Гьелдугу гьонобул денни босамул"
"аламатол загьирлъиб ригьи биссибо цІиння"
Гьиласищуб Паччагьилъир гьило бехъорадо
бикІор.
Во ре ре ху бис сил лъор лъод ду во кІо бул
32
ГьицІцІигу гьитІомадо денни биссихъи:
дунялла гьоноб наслугужа булълъидя гьебгъибгъгъа
дан.
"33 Решнобилло онщадулло"
"тІаунниболло дибул рошол бехуда беккудя."
"34 Воре цІцІадидду пасат хьвадунидду маишатачІу"
"вохуду волондду рокІо ришилду"
"релълъелтосуб бужуролагу гьер зубуди"
биссий гудурбу бикІолля.
35 Гьер зубу гьило147
Лука 22
ригъгъидяжа гьонор онщила гьиласси иб
махлукъатилло.
"36 Гьеллалъидду лъорлъодду"
вокІобул! Иб гьоноб булълъидялчІукку
хоссардуло во гъгъиямарси зубу Адамлълъи
МочІишчІу седу вогъиду билдурило иннагуло
дуа‑ходирола вокІобул.
37 Гьерул зубодахъи Мукъадасаб Гьакъула
ваъза‑насигьат игьиду вугъгъидя вукІодду
Иса. Релъо рухиду Зайтунулълъи билоло
вохудва вушидя вукІодду.
38 Жир‑жир зубу
охходорогу бигъгъидя бикІодду Мукъадасаб
Гьакъуди гьегешло анччиду халгъгъи.
22 мияр
Ягьу да Ис ка ри о тиш ди Исай хи лип лъир
игьи ра до
"1 Пасха зубугъодду цІерлогуси ЦІцІибибул"
Панкъилилълъи байрам гьило рехъорадо
рикІодду.
"2 ВочІухол кашишолло динлълъи"
алимадулло ургъумадо вокІодду Иса тІаунноллу
"санаати лъидосяболо амма халгъгъилчІуккуло"
сирдир вокІодду гьегевул.
3 Гьедев
"гьоцІолълъи чІегулошув сев Искариотгъодду"
лекІуцІерлогусси Ягьудашур рокІорлъибо
илбисилъоди булълъи.
"4 Вулон кашишахоло"
Мукъадасаб Гьакъу цІенирсол рагъухъамадавул
"миярдахолодду Иса гьелуво коди иччиду"
къотІи‑къай игьидду гьегешди.
5 Гьедевул148
Лука 22
воргьандду во гьегешуй орси иччиду къотІи
игьидду. Ягьуда гьелла разилъидду.
6 Онщило
"гьегешди гьалчІомадо бикІодду адам суб"
мисалла Иса гьегелухо коди иччиду санаатилогуси
заман.
Пас хал лъ лъи ил ло
"7 Рехъолъоди гьило цІцІибибул панкъол"
режидя во гъгъурбануй Пасхаллълъи бура
бихъудя зубу.
8 Исади Ягьиялоло Петершлоло
гьитІондду илълъийгу пасхаллълъи боги
гьадур игьиду воломулгъодду.
9
Ищиди элло
цІа инубага гьадуридугъо
дубо гьилудя?
гъоддулъоди рацІцІин
гьегелуди Исахъи.
10 Исадилъоди гьитІон гьегелухъи:
"Биссил гьонлълъи кабдиб ригьи биссиво"
бади вуккудя коду лъенлълъи корулогу
сев гьекІа. Воломул гьигишчІу вохудуло
"реху гьигив гьекІа гьинни кабдиб гьакъуди"
решкІомул биссилло.
11 Онщило гьакъулъи
миярекІащхъи биссиди гьитІом: «Микъимолъидяшубо
цІинну къорокъодду Пасхаллълъи
боги икунну живло энщувул муридолло гьогъгъу
"вокІудя гьакъу инугъиболо»"
гъодду.
"12 Гьегешди гьагъгъоля биссиро сер речІуха"
къачІаниб гьилакъу. Гьигилълъу гьадуригьо
биссиди боги.
149
Лука 22
"13 Гьонлълъи вохъоб ригьи Исади гьитІонохъиба"
тІубаннолъи гьегелуди гьалтІи. Онщило
Пасхаллълъи иллоло гьадуригьи гьигилълъу.
14 ГьечІогъгъидо богиллълъи заман
"бехъоб ригьи Иса икунну гьогъгъу вукІодду"
гьегешчІу лълъерха гьегешув гьоцІолълъи
чІегуло муридило вукІодду.
15 ГьитІонлъоди
Исади гьегелухъи:
Акъуба
"азаб деннигу гьехьунну буккудоблъи"
ден золо ашикълъидду вукІо гьоноб
Пасхаллълъи илло биссиллогу сору икунну.
16 Денни биссихъи гьитІомадо:
Гьиласищуб
Паччагьилъирола пасхаллълъи гьочІо
рехудуси байрам игьилагъгъаси денни лекІу
"икунося гьеб"
гъодду.
"17 Онщило гьегешди чагъироди рицІиб"
"чингилло рихидду гьило дуало игьидду"
гьитІомадо:
"Го биссичІугу бокьу чІеркьо гьоб."
18 Денни
биссихъи гьитІомадо: Гьиласищуб Паччагьилъир
решкІинугъгъаси денни лекІу цІцІадоса
"чІичІилалълъи лълъен"
гъодду.
"19 Бихи коди себ гъанноду игьи гьило дуалодду"
"бихъондду гьегелухо иччиргужа"
Исади гьитІомадо:
"Гьоноб и биссихъичІчІало гъгъурман"
"игьиб диб черхи. Денно рокІолло вугъгъодду"
биссидило игьо гьолддугу.150
Лука 22
"20 Икондду вугъгъом ригьи гьидилдугу"
"рихи коди ццІадя чингиллоду Исади гьитІонлъоди:"
Гьоноб и биссихъичІало тІиннирси диб
гьин
ЦІив КъотІи бещалду тІиннирси гьин.
21 Амма дичІу сору гьоб иллолло рела тиххи
дий хилиплъидя гьекІашдило.
"22 Гьекьилу"
"Адамлълъи МочІи энщубгу гъгъадаруло вохъидя"
амма гьещуй хилиплъибщулоло балагьи
"ригъгъидя"
гъодду.
23 Гьевул сонсохъи вотІомадо: эмилехъенгъо
"гьегев лъедилехъенгъо гьегеб идурилхъи"
гъодду.
Гьо чІо во чІу ха эми га гъиб ле хъе?
24 Себло булълъидду гьегелучІу бокьу даъба‑къец
эмигагъиблехъе эннучІу вокьу вочІухалъо
вагудягъодду.
25 Исади гьегелухъи
гьитІомадо:
Ханибадади халгъгъилила гьила ханлъир
"игьидо адамдило гьегевул шур идял адамлъо"
вагурадо.
26 Амма биссичІу бокьу гьелдду бикІуду
лъидося: биссив гьочІо вочІуха гьочІо
"мичІилъо вугъиб ихтияр кодусило севулолуй"
гъулухъилла вукІоб.
27 Эмигагъи вочІухалъо
"вагудя: икомадоси гьекІале ялъибор икомадосищуй"
гъулухъилласиле? Икомадосиссуле?
Гьонов гьагъгъорле ден гьонолъу биссий151
Лука 22
гъулухъи игьирадо.
28 ДичІу сору зубу риччибул
адамжа биссил.
29 Денни биссий ирсиллълъи
"бетарадо див Имуди дий ирсиллъи иччиб"
Паччагьилъир.
"30 Диб Паччагьилъирола биссилло"
"дичІу сору икон"
цІадир вокІудя во
Израиллълъи халгъгъиллълъи гьоцІолълъи
чІегуло тухумуй суд букъиду тахилла гьогъгъуло
вокІудя.
Мен ни ди чІук ку ин кар идя
31 Симон! Симон! Воре реху! Илбисуди ходи
"биссил куду волълъелтогъодду сусукІуди"
роччидялло роччидоссялло къирлълъол
гагибол батІол игьидягагу.
32 Денни дуй дуа
"игьи мен иманучІугу батІалдусу колълъилъичІигу"
"бикІуду онщило дихо вохокъудва"
"вушаб ригьи дувулгу воццул рокІолла восонлъо"
гъоддулъоди Гьилагъгъонси Исади
гьитІон.
33 Петершди гьегешхъи гьитІомадо:
"Я МиярекІа! Ден дучІу сору туснахъади"
"вулиннуло вучІидуло гьадур‚"
гъодду.
34 Амма Исади гьегешхъи гьитІомадо:
"Денни духъи гьитІомадо Петер аккберлълъи"
"алкуци уэдоблъи лъобцІугу наада"
"биччидя менни дуво ден цІинносугъодду."
152
Лука 22
Иса ди гьа ду рол лъи бул гъод ду гьи тІо ма до
35 Исади гьегелухъилъоди гьитІон:
"Я орси бикІолдду таргьа бихичІигу я"
"къай бикІолдду къвачІа рихичІигу я бершолдду"
"болиду насилол бохичІигу биссил"
"денни волълъелтаб ригьи себгуло ками бикІоде"
биссий?
гъодду. БикІоссулъогъодду
жаваблъоди гьегелуди иччи.
36 Гьошди гьегелухъи гьитІомадо:
"Гьинже орсилълъи таргьа ибшди гьебло"
"сору бихо гьелддугу къвачІало рихо. Хелчаму"
"субшди эншубгу ролалло бахолдду хелчамуло"
рихо.
37 Денни биссихъи гьитІомадо:
"«Гьегев такъсирчилъо вагуддя»"
гъодду
Ххерол Ххучала диб гьакъиллълъи хъвардду
"бикІобло тІубання диб гьакъиллълъи бикІоб"
ибгу гьинже тІубамадожа.
38
"Я МиярекІа! Гьонолло чІегу хелчаму и"
"гьолълъу"
гъоддулъоди гьитІон гьегелуди.
"ГьитІя"
гъоддулъоди гьитІон Исади
гьелухъи.
Зай тун лъ лъи би ло ла Иса ди Гьи ла сищ хъи
хо ди ра до
"39 Онщило гьигилъукку вучІчІидду эншубгу"
"адатила Иса вуломадо Зайтунлълъи билоло"
гьегешчІу вохуду муридолло волълъидду.153
Лука 22
"40 Билоло вохъоб ригьи Исади гьолухъи гьитІондду:"
Ходир‑дуалло вашобул биссилгу къосунноллусу‚
гъодду.
41 Шаммиду гьинцІо бехъидягъгъаси манзилуди
"батІалъи гьегелучІуккулодду вукку"
"никобалолодду дуа иду авжадду Иса."
42‑44 Гьегешди
гьитІомадо бикІодду:
"Я див Има дуб гьукму бисомор лелотолъо"
реху дичІукку ричІор. Ама дибо гьилудохъибасуб
дубо гьилудохъиба бикІуду
"бето"
гъодду.
"45 Дуало булълъолдду муридахо вохъоб"
"ригьи рокІолилълъи къинтІилъироди татуло"
"булълъидду кьихондду восондду Исаво"
гьегевул.
46 Гьегелухъилъоди Исади гьитІон:
Эбдул биссил кьихондду?
ВачІчІибул
"зуди во дуа‑ходироло вашобул биссилгу къосунноллусу"
гъодду.
Иса вуч чид ду ву ло ма до
"47 Иса гьигилдду вотІонгужа гьило бигьу"
"халгъгъилъоди бигъо сседу"
сседу гьоцІолълъи
чІегулошув сев Ягьудагъоддуси гьекІалогу.
ИсачІу гаркьи вацІиду лълъердилъоди вугъгъо
гьегев.
48 Исадилъоди гьитІон гьегешхъи:
"Ягьуда гаркьило вацІиддуле менни Адамлълъи"
МочІи тушманадахо иччирадо?
гъодду.154
Лука 22
49 Гьенелълъу булълъирадоси иш гьагъгъоб
"ригьи вохъиду вокІовулуди Исахъи"
гьитІомадо:
"Я МиярекІа! Хелчамол бащидоле?"
гъодду.
"50 Гьегелув сешди хьвагьуни хелчамулодду"
вочІуха кашишишув лагъишуб гьанчІчІил
гьантІикІа букъидду.
51
ГьитІя! Бето!
гъодду гьитІондду гьегелухъи
"Исади во гъгъоби релалодду гьидив"
лагъишуб гьантІикІа бишихъонлъилъоди.
"52 ЭнщичІугу вохуду вогъгъобул вочІухол кашишахъило"
Мукъадасаб Гьакъу цІеннирссол
"рагъухъамадавул миярдахъило гьаким‑каримадахъило"
гьитІонлъоди Исади:
"Хелчамадуллогу цІулиболлогу хъачагъи"
вуччиду вогъгъобулгагу вогъгъодду биссил
ден вучинну.
53 Жир‑жир зубу вукІудо вукІо
"ден биссичІу седу Мукъадасаб Гьакъула"
гьеделълъу биссиди дило рела лерцІолъису.
"Амма гьинже биссиб заман бигъгъодду ботІи"
гъгъуватилхо гъгъошидду кверщел‚
гъодду.
Пе тер ш ди Иса чІук ку ин кар игьи ра до
"54 Вуччиду вучондду гьегелуди Иса вохъолдду"
вочІуха кашишишуб мисалло. Воху‑вохуда
"вугъидду гьолучІу вохуду Петерло"
вугъгъолълъо вукІодду.
55 Гьеб миналлълъи155
Лука 22
"азбар рокьиллълъу цІало риколдду рагъухъамадул"
гьогъгъу вокІорадо. ГьегелучІу вокьу
Петерло вукІодду.
56 ЦІачІу лълъерха гьегев
"гьагъгъоб ригьи сей лагъилди гьитІонлъоди"
гьинигивло вукІолъогъо ИсачІу сорудду.
"57 Петершди наада биччидду гьитІондду:"
"Диво гьев цІинносу ецци"
гъодду.
58 Гьеллакку бигьу заман булончІигу севло
"гьекІашдило гьитІонлъоди гьегев гьагъгъола"
"меннило гьеделув гьекІа"
"гъодду. Петершди"
"наада биччиду гьитІомадо:"
"Шогул ноколлълъу"
гъодду.
"59 Саатигъгъасси заман бокьиди булом ригьи"
севло гьекІашди золо рокІо бигъидду
гьитІомадо:
Гьов гьицІцІигуло гьедешчІу сору вукІоб
"гьекІа и Галилеяллаккусижа"
гъодду.
60 Амма Петершди гьитІонлъоди:
"Менни босамадоси дан эбгъигъо ноколлълъу?"
гъодду.
Гьигир пара алкуцилъоди уэди.
61 Гьеб ригьи
Гьилагъгъонси Иса ссордду гьарчІонлъоди
Петершило. Петершубо рокІоллолъоди бигъгъо
"алкуци онщи уэдоблъий менни дичІукку"
лъобцІугу инкаргъо идядду Гьилагъгъонси
Исади эншхъигу гьитІомул рошобил.
"62 Рейдило вулълъидду агьи бухидду Петер"
вокІулилъоди.
156
Лука 22
Иса гьи ла гъ гъон си су дил чІу ссе ду
ву гъо лъи ра до
63 Иса вуччибул адамди гьегев къабигьирадо
"вукІодду гьегешила жабир бикІодду."
"64 Рошан ИсачІу гьаркІобахъи ракІоллодду"
"мен аварегилъибор лъеди дула жабидиболо"
босонгъодду гьитІомадо бикІодду.
65 Себуллоло
"бигьол къабигьол инжитол рошол гьитІондду"
гьегелуди Исахъи.
66 Дунял кванлъигьиб заман бадоллъидду
"халгъгъиллълъол гьаким‑каримадулло вочІухол"
"кашишолло динлълъи алимадулло. Исало"
вугъгъодду вучондду суд букъидя гьакъуди.
67
"Босон мен Месигьиле?"
гъоддулъоди
рацІцІин Исахъи.
68 Гьегешди гьитІонлъоди:
"Денни жаваб иччиболло дило бужудося."
"Денни суал иччибор биссиди жавабло иччидосся."
69 Гьинжеллаккусси Адамлълъи МочІи
Гъгъудратилогуси Гьиласищуб гьанчІчІилисибла
гьогъгъу вукІудя‚
гъодду.
70 Ибулодилъоди рацІцІин:
"Гьелдулъибор мен Гьиласищув Вошоле?"
гъодду. Исади гьегелухъ гьитІондду:
Биссидигу гьитІомадо иссуле ден гьевгъодду?
71 Гьегелудилъоди гьитІон:157
Лука 23
Севулло анччибадул илълъий эбидугъи.
ГьегешчІу кІоллаку богъгъобул рошобил анлъила
"илълъибогу"
гъодду.
23 мияр
Иса Пи ла ти ши чІу се ду зу ди ву гъо лъи ра до
"1 Гьегевул ибул Исало вучондду вачІчІидду"
Пилатишхо воломадо.
2 Гьегелълъу Исало айиб
бехъоралло бикІодду эннуб халгъгъи бадивогъиду
"гьусумадоло императоршуй налуки"
"иччидосубгъоддуло жив Месигьи‑Паччагьигъоддуло"
гьитІомадолъогъо гьев вусондду.
3 Пилатишди Исахъи рацІцІиндду:
Менне реху вуккудя жугьутІав паччагьи?
гъодду. Исади жаваб иччиду:
Менни гьитІомадо реху гьелдду‚
гъодду.
"4 ВочІухол кашишахъило халгъилхъило"
Пилатишдилъоди гьитІон гьонов гьекІашуй
тамигьи идури бигъгъум агьиб эншубо бисомадоссугъодду.
5 «Амма гьегелуди гьилакку
вочІончІигу гьитІомадо бикІодду гьешди
"халгъгъи бергъа‑берчаргъо бигъораллодду"
"ибгу Ягьудияллагу гьатта Галилеялакку байбихьунниб"
"гьова вохъилагъгъаси эншубулгу"
молълъил игьирадолъогъо вукІодду.
6 „Галилея“
"гъодду анлъиб ригьи Пилатишди"
рацІцІинду нагагь Галилеяллаккусилегъо
гьонов гьекІадду.
7 Иродиб виллаятиллаккуси158
Лука 23
"Иса вукІоб цІинниб ригьи Пилатишди гьегев"
"гьарчІонлъидду гьигиб ригьи Иерусалимло"
"вугъгъодду вукІоб Иродишхо."
8 Иса
"гьагъгъобгу ригьи Ироди золо воргьандду."
Седугу гьилудду бикІодду гьегешуво Иса
гьагъгъиду: бигьол хабардулла реху анлъир
бокІо гьошуб гьакъиллълъи. Себ гьикмати
эншуболо гьагъгъолосялехъендду хьулло бикІодду
Иродиб.
9 Бигьол суалол иччиду Иродиди
"Исай амма Исади себгулоллъий жаваб"
иччичІигу.
"10 Гьегелълъу зудило вогъидду вочІухол"
"кашишадило динлълъи алимададило"
"ассилъидду сим бигъгъодду Исала агьибол"
ирадо бокІодду.
"11 Иродишдило гьегешувул"
"рагъухъамададило Иса масхъаруй вуччиду"
"инжит‑гьакъир игьидду гьила чІугьунниб"
"ролалло бололдду вохудвагу Пилатишхо"
волълъелтадду.
12 Седу сонсолълъи тушманлъирлогу
"вокІобул Пилатило Иродило гьигир"
зубулакку гьомологъадул вугъгъондду.
"13 ВочІухол кашишолло гьакимадулло севулло"
"адамло валидду Пилатищди гьитІондду"
гьегелухъи:
14
Гьошди халгъгъи бадиригъирой гьусудиргъодду
вучондду вугъгъодду дихо гьонов
"гьекІа биссиди. Гьагъгъидоле реху гьило чІон"
"биссиллогу денни цІех‑рех игьиб ригьи дибо"
гьонов гьекІашила бисонсу биссиди гьошла159
Лука 23
богъолъирси агьибалълъи себгуло.
15 Иродишуболо
"бисончІигу гьеллалъидду гьедешди"
гьов вохудва илълъихогу волълъелтадду вугъгъо.
Жабу букъиду бигъгъум себгуло такъсирло
гьошди игьичІигу.
16 ЧІчІартилахъило
"чІиннидду денни гьов гьервади волълъелтя»"
гъодду.
"17‑18 Амма халгъгъилди себ кІолаккугагу"
къордир бикІодду:
Гьев жабиду волълъелто! Ишихо Барабба
"иччо"
гъодду.
"19 Барабба вукІодду шагьарула себ питналлълъи"
"ахьаллъиролълъило гьекІа жабиролълъило"
"такъсирло гьила бигъидду дунгилли"
тІамиддусси гьекІа.
"20 Иса гьервади элту гьилудду Пилати онщилоло"
вотІондду халгъгъилхъи.
"21 Амма адамди лъорчІчІодул къордду:"
Хъанчола геллоллу волълъелто гьев! Хъанчола
геллоллу волълъелто!
гъодду.
22 Пилатишди лъобцІулъидуло гьитІондду:
Эр тІуди гьошди игьи? Жабу бигъгъум
илла бисонссу дибо гьошуб. Гьеллалъиду
"денни гьов чІартилахъило чІинниду гьервади"
вукъиддя‚
гъодду.
"23 Амма кутакилогуси агьи‑гьурло бергъолдду"
адамди гьила вогъидду ходирадо бикІо
Иса хъанчилла вугъоллу волълъелтогъодду.160
Лука 23
Во гьегелуб агьи‑гьур бишарадо.
24 Пилатишди
гьукму игьирадо гьегелур хо гъгъабулигьиду:
"25 волълъелта рейди шагьарула себ питналлълъи"
"ахьаллъиролълъило гьекІа жабиролълъило"
"такъсирло гьила бигъидду дунгилли"
"тІамиб гьекІалодду Пилатишди Иса адамхо"
коди иччирадо.
Иса хъан чо ла гел ло лъи ра до
"26 Иса вучондду волиннологу гьегешчІу"
"бехуду хъанччи баччонлъидду хурукку вугъгъолълъогужа"
"бади вахоб Киренейлаккусси"
Симондуси гьекІашубо.
27 ИсачІу бехуду бигъгъолълъо
"бигьу халгъгъи бикІодду хасго"
"ешил екІодду екІулоло могъгъол игьирло."
"28 Вохокъудвало ссордду гьегелухъило гьарчІондду"
Исадилъоди гьитІон:
"Я Иерусалимлълъол ешил! Биссил дихъи"
екІулидосубул! Биссил биссихъигуло биссилълъолгу
мочІилихъило екІулибул.
29 Гьило
"бигъгъидя «Талигьилогусол ссуле мочІи игьисубул"
гьевул воххонлъисубул ешил!»
гъодду
биссиди гьитІиня заман.
"30 Гьило букІудду"
ищил гьикьу воччолъогъодду билодахъи ходя
"адамди гьеб ригьи щущаннидду болондду"
ищил щинкІуннолъогъодду гъижадахъи ходя.
"31 ЧІирххочи решуйло гьоноб игьирси ригьи"
бекъуб кьетІурой эблехъен идя!161
Лука 23
32 ЧІегу хъачагъило вукІодду гьегешчІу сору
тамигьи иду вучомадоси.
33 «Гвангвара»
"гъоддуси мисалло вохъоб ригьи Иса хъанчилла"
"геллолдду: севгъиб гьанчІчІилисибла"
севлогъиб качІилисибла
гьедев чІегуло
хъачагъило геллолду хъанчилла.
34 Исади
гьитІондду:
"Я див Има! Мен гьоллула гьилакку вулълъиб."
Эннудигу игьирси дан эннубогу
"цІиннирсубу гьолубо"
гъодду. Рагъухъамадул
"вокІодду мужруло тІаммидду гьолуб"
ролал эннучІугу бокьу чІеркьирил.
35 Халгъгъи
гьарчІондду бигъидду бикІодду. гьакимадул
гьошла волълъо вокІодду:
Гьиласишди гьилакку вочІаб Месигьи
"вусомор живгу хоссар игьогъодду гьитІом"
севуллол хоссар игьирадогъоддула
босан бикІо.
36 Рагъухъамададило масхъаруй вуччир вукІодду
"гьегев. Лълъерхоло волондду цІикІкІу"
чагъир бикъонлъир бикІодду гьегешхо.
37
"Мен жугьутІав Паччагьилъибор хоссаригьей"
"менгу"
гъоддулъоди гьитІомадо
бикІо.
"38 Грекабло румлълъило жугьутІабло мицІцІилла"
"«Гьонов и жугьутІав Паччагьи»"
гъодду гьила хъвардиб ххиннолъоди рикІо
гьошур мияруло гьилоххарду гьумила жабдду.162
Лука 23
39 ГьегешчІу лълъеру хъанчилла геллолдуси
севгъиб хъачагъишдилъоди Иса къабигьирадо
вукІо:
"Мен Месигьи ссуле? Гьа реху хоссар игьо"
менгуло ищилло!
гъодду.
"40 Севлогъиб хъачагъишди гьошуб кІол"
"къиннолдду гьитІомадо:"
"ГьиласишичІулълъоло сирдоссяле мен?"
Дуйло гьегебгу тамигьижа! Менно гьигивгагу
вучІоллу геллолъиб ссуле?
41 Илълъий
"битІи тамигьи игьирадо илълъиди игьибла"
рокъидду букъирадо судило. Амма гьоношди
сергуло тІу игьиссу‚
гъодду.
42 Исахъи гьегешди гьитІомадо:
"Я Иса менгу Паччагьилъо вугъгъоб ригьи"
"денно вугъгъоб дуво рокІолло"
гъодду.
Исади гьегешхъилъоди гьитІон:
43
"ГьицІцІигу гьитІомадо денни духъи"
"желъалгу дичІу лълъерха алжанажа вукІудя"
мен‚
гъодду.
Исаб шан би хид ду бу ли ня
"44 Лъал йигъгъурадоси заман милъи биччирадо."
Лъаллаккуси лъобгу саатилди ибгу
дунял ботІилъирадо.
45 Мукъадасаб Гьакъулълъи
гьочІо ххера гьакъула бигъолдду бикІоб
"пардав чІебитІи хъабдду буломадо."
46 Сер гучи
лъочІудола Иса къордду валидду:163
Лука 23
"Я див Има! Дубо коди иччир денни дибгу"
шан‚
гъодду.
"Гьигиб гьитІомчІу рехуду Исаб шанно бухидду."
47 Мукъадасаб Гьакъу цІеннирсол рагъухъамадав
"сев нусилбетІершди Гьиласищуй"
"реццило игьидду гьитІондду:"
"ГьицІцІигуло ворцІцІом гьекІа вукІодду"
гьов‚
гъодду.
48 Гьеб ибгъибло гьарчІинну бигъгъодду
"бикІоб ибгу халгъгъи гьегелъу булълъиб дан"
"гьагъгъоб ригьи чІиннадо эннубулгу лабурдуллогу"
бехудба бишодду булондду.
49 Иса
"цІиння вокІобул ибул адамло Галилеялаккугу"
"сору ёгъгъобул ешилло вохудагъгъонно"
"вогъидду чІонил вокІодду."
Иса шу ди ла ву кІо лъир
"50‑51 Ягьудияллълъи Ариматея гьоннаккуси"
Гьиласищуб Паччагьилъир бигъгъидялло
"хьуллогуси сев Юсупидуси вутІи жаматулълъи"
саламати гьекІа (гьегев Исай гьукму
"букъирадосачІу вокьу вукІоболло букъиб"
"судиллало гьеб тІубаннолъиролало рази"
вукІочІигу)
52 Пилатишхо вулондду Исар
жаназа иччогъодду ходури.
"53 Вухи хъанчолаккулодду"
"мусруллълъило жебуннидду кьуриллълъи"
"букъидду игьиб гьинжело севгуло164"
Лука 24
"гьекІа вукІолъисуб шубилалълъи речІчІола"
вукІолдду Иса.
"54 Гьигир зубу рикІодду рузмал зубу гьило"
ригъгъолълъо рикІодду шамати релъо.
55 Галилеялакку
Исалогу сору ёгъгъобул ешилло
"ёлондду ЮсупичІу ехуду гьегелиело гьагъгъодду"
"гьегеб шубило шудила гьегев вукІолъиб"
куцило.
56 Ехудя яшадду ишя ёгъгъоб
"ригьи гьегелиди Исаб мусрудола рушиду"
шан мицІцІа лълъурлълъало гьадуридду.
"Къанунула рокъидду шамат зубу парагъгъати"
ёгъидду.
24 мияр
Иса шу ди ла ву со ма до су
"1 ШаматилчІу рехудуси зубу охходоро беркъагу"
"ячІчІидду во сору рихи сседугу гьадуригьиб"
"мицІцІа шанжа лълъурлълъаллоду"
гьегейил ешил Исаб шубилхо ёгъгъодду.
2 Гьегев
гьину вукІолъиб лагьдуллълъи гьакъулакку
къуну гьербади чІаболдду бисондду.
3 Кабдду
"гьарчІом ригьи Гьилагъгъонси Исар жаназа"
шудила рисончІигу.
4 Гьегелла тамашалъир
"игьидду чІон вогъиддугужа паркъуннидду"
"гьегеличІу сседу гьила гвангъуниб ролаллогу"
"чІегу гьекІа зуди вугъидду. Сирду ёчІоргужа"
миярдулло гьогъгъоло къулуннолду ёгъиддусол
ешбахъи гьолуди гьитІондду:165
Лука 24
5
ВочІобулучІу вокьу экьи биссиди вушигу
гьекІа хъалигьирадо?
гъодду.
6
Гьолълъу
гьегев ссу. Гьегев вучІоблъукку вучІчІчІи.
"РокІолла иле гьуду Галилеяллалогу Исади"
биссихъи гьитІомадо бикІоб дан?
7 Адамлълъи
МочІишуй хъвардиб гъгъадар и къосуннибулухо
"коди иччиду хъанчилла геллолду"
вучІоллу во вучІодду лъоблъидоб зубу вучІоблъукку
"вучІчІиду"
гъодду.
8 Ешилибо рокІолло богъгъолъоди Исади
гьитІондду бокІобул рошобил.
9 Шубилаку
"ехуда яшоб ригьи гьегелиди гьеб хабар босанлъоди"
"Исав гьоцІолълъи сев муридишуйло"
севулло ибул муридайло.
10 Гьегейил ешбол
"и: Магдалина Марянло Иоаннало Якъубий"
ила Марянло во сейиллоло. Гьелидижа босомадо
гьеб муридай.
11 Муридабо чІчІодду
ешилиди туххол данолгъо босомадодду во
гьегевул ешилило бужучІигу.
"12 Амма Петер"
гьигирсатигу гьеллидду вулондду шубилалълъи.
"Гьиннило къулуннидду гьарчІом ригьи"
мусруссугу себгуло дан бисончІигу гьошубо
"гьегелълъу во гьикмалъирло игьидду вохудва"
волълъидду.
ЧІе гу му ри ди щу бо ло гьа гъ гъо ра до Иса
13 Гьергу зубу Исав чІегу муриди вулинно
вукІодду ИерусалимчІукку гьоцІолълъи себ166
Лука 24
километралдди лелолласи Эммаус гъоддуси
сер гьонлълъи.
14 Ибгу булълъи‑бикІоблълъи
босамадо бикІодду гьегелуди.
"15 ВотІонил"
"даъбалла гьегевуллогу вугъгъодду гьегелучІу"
сору волълъиду чирдду Исало.
16 Амма гьегелучІу
"сседу пардав булълъидду бикІодду"
гьелдду гьегелуво Иса цІинничІигу.
17 Исади
гьегелухъи рацІцІиндду:
Эбиллълъи босамадогужагъи биссил
"вогъгъоллълъо"
гъодду. Пашмангу вогъгъоллълъо
вокІобул гьегевул чІелгулло
лъалхъуннидду.
18 ГьелучІу вокьукку Клеопа
цІерлогусишди гьитІондду:
Гьонорул зубодахъи Иерусалимло вогъгъобуллучІу
вокьу сев мен вусиня гьегелълъу
булълъиб данлълъи гьакъиллълъи анлъисуб
"гьекІа"
гъодду.
19
Эбиллълъи гьакъиллълъи?
гъоддулъоди
рацІцІцІин гьегешди.
"Назаретиллълъи Исаб гьакъиллълъи"
гъоддулъоди гьитІон гьегешди.
Гьегев вукІо
Гьиласищубуло ибгу халгъгъиллълъиболо
"эншубул ишилилълъило рошолилълъило"
гьалкІолъи гьагъгъоб авареги.
20 Онщило
"илълъивул вочІухол кашишадило гьаким‑каримададило"
гьегешуй жабду гьукму
букъолъолъи во гьегев хъанчилла геллоллу
волълъелта.
"21 Вай ищиблъи хьул бикІо гьегев167"
Лука 24
Израиллълъи халгъгъи тархъан иду вугъгъоб
гьекІагъо вусинядду. Амма гьелла булълъиссу
гьалтІи: гьоннолло лъоблъидоб зубу гьеделълъу
булълъи‑бикІоблаку.
22 Ищийил сей‑сейил
ешилиди босам хабаруди ххаганолдду ищил.
Желъал охходоро беркъагу ячІчІидду Исаб
шубило ёлондду гьегейил.
23 Амма гьегелиё
шудила Исар рокьи рисончІигу. Решнолакку
"решкІондду гьегелълъу восомул малайкади"
эннихъи гьегев вушигугъоддулъогъо гьитІондду
босинну ёгъгъо гьегейил ешил.
24 Гьеб ригьи
"севуллоло адам волондду шубило эбиданно"
дан гьигийил ешбади босонохъиба бисондду.
Сев‑севул ишивулло волондду вокІо шубило
ва ешилибо бисонохъиба бисондду гьегелуболо
шуб. Амма гьев живгу гьагъгъочІигу.
25 Гьошди гьегелухъи гьитІомадо:
Аварегадади иб данлълъи гьакъиллълъи
"адамий сседугу босандду бикІоболло"
"гьелло бужуду ригъгъум агъгълуло ссубул"
рокІолло гьинццол адам биссил.
26 Гьебгаси
азаб‑акъуба ссуде Месигьиди гьехьунну буккудя
"бикІо гьелдуссуде гьев машгьурдуло"
вуккудя вукІо?
"27 Мусалакку авжадду севулло аварегадулло"
"рокІолло вогъгъолдду Ххера Ххучила Масигьиб"
гьакъиллълъи хъварибгъибгъгъа дан
бичІчІуннолдду гьошди гьолубо.
28 Гьинже168
Лука 24
гьовул гьедер гьонлълъи вохъорадо вокІодду.
Жив колъило седи вулинну вуккуддягъодду
ххвел игьидду гьошди.
"29 Милъило кІкІурдиргъо"
"гьило релъоло рехъоргъо эннучІу сору"
вугъибгъодду гьилолъидду гьовул гьошило.
"Разилъидду гьолучІу сору иша кабдду Иса."
"30 Гьегелълъу икунну авжаб ригьи гьошди"
"игьи гьило дуалодду бихъондду гъан иччидду"
гьегелухо.
31 Гьеб ригьи лебцІидду булондду
гьегелучІу седу бикІоб пардав во гьегелуво
Иса цІиннидду. Гьигилъугу Иса гьагъгъидося
вулълъидду.
32 Гьегелуди онщило сонсохъи
гьитІомадо:
Микъикьи илълъихъи вотІон во Илълъий
Ххера Ххучиласи хабар бичІчІумало гьевлогуси
ригьигу режарссуде рокІо илълъирул
рокІол?
гъодду.
33 ВачІчІидду гьигирсатигу Иерусалимло
вохудвагу вашодду вололомадо гьегевул. Гьегелълъу
"восондду гьоцІолълъи сев муридило"
гьеллучІу сору вокІобулло.
34 Гьегелуди босамадо
бикІодду Гьилагъгъонси Иса гьицІцІигуло
"вучІоблъуку вучІчІиролълъило гьегев"
Симониво гьагъгъоролълъило.
"35 Гьолудило босондду эннучІугу сору вугъгъоролълъило"
икомадоси ригьи бихъонлъиб
гъанолалъидду Иса эннуйгу загьирлъиролълъило
гьакъиллълъи.
169
Лука 24
Се вул лол му ри да бо ло гьа гъ гъо ра до Иса
"36 Гьигиллълъи босомадо гьегевулгужа"
"рокъирола воккудогъодду саламло иччидду"
Иса гьакъу рокьиллълъу зуди вугъидду.
"37 Сирдду гьал бершодду вугъгъомул гьегелубо"
рокІолло бигъгъодду вучІобшуб шангъо
гьебдду.
38 Исади гьитІондду гьегелухъи:
Эбду биссил ваххидо? Эбдул биссил
шакумадо?
39 ГьарчІомул гьова: гьонолло
"дирул релобил дибул чукІобил. Ден биссичІу"
"сседу зуди вугъидду. Рела гъгъобдду"
хал игьо биссидигу. ВочІобуллуб шанолълъи
"рокьолло рокьала рикьило бикІудяле?"
Диб черхилла гьагъгъидо иссуле биссибо
гьеб?
"40 Гьелдуло гьитІондду эншурулгу релобилло"
чукІобилло гьагъгъолдду гьегелуро Исади.
41 Воргьанолълъи кутакилди эбидоболо цІиннагъидду
"гьегевуллогу Исади рацІцІиндду"
эбилъиболло икунну дан илегъо гьонолъугъодду.
42 Гьолуди ИсачІу седу бикІолдду
бежаб хвамилълъи кесеки.
43 Исади гьигилучІу
седу икондду гьегеб.
44 Исади гьегелухъи
гьитІонлъоди:
"Мусаб къанунулало севулол аварегадарул"
"ххучачІу гьинуло Туркилилълъи Ххера170"
Лука 24
Ххучилало диб гьакъиллълъи хъвардибгъиб
гьумилъи. Гьелду булълъидягъодду денни
биссихъи босандуло бикІо ден биссичІу сорусси
ригьи.
45 Ххера Ххучила хъвардуси бичІчуня гъгъайдалла
гьегелурул рокІол кантІуннолъилъоди
онщило Исади.
46‑47 Гьегешди гьитІон:
"Гьасил Ххера Ххучила хъвардду и Месигьиди"
"азаб‑акъуба гьехьунну буккудягъодду"
вучІоблъукку лъоблъидоб зубу гьев
вучІчІидягъодду во Иерусалимлакку байбихьунидду
ибул халгъгъилибогъо гьегешди
"цІинноля эннубул мунагьол абчолля"
"Гьиласищило вашобулгъо Гьелъешувул"
вакиладуллъоло вугъгъондду.
48 Биссил гьегелълъу
анччибадуллъоло и.
49 Див Имуди
биссий рошо иччиб савгъатило белълъелтя
денни биссихо. Гьилакку гьалкІолъи
"бехъилогъгъаси‚ биссил шагьарула вокІобул"
гъодду.
Иса реш но во ву ло ма до
50 Иерусалимлакку Бетаниялло вочондду
"Исади гьегевул. Рокъонлъи решноро релобиллоду"
барка бикІодогъодду Исади гьегелуй
дуа игьидду.
51 Дуа игьиргужа гьелучІукку
"мичІи‑мичІилхъи лелотодду левцІидду171"
Лука 24
решноводи вулондду Иса.
52 Гьегешуй суждало
"игьидду воргьандду вочІоргужа гьегевул"
вохудва вашодду Иерусалимло вогъгъодду.
53 Онщило даим Мукъадасаб Гьакъула вокІудя
"вокІодду гьегевул Гьиласищуй шукру‑реццилла."
БичІчІунну реччинол рошобил
Адамлълъи МочІи
жІугьутІаб мицІцІиллало
гьеллълъи маъна и
"«инсан гьекІа»"
гъоддуси. Даниял аварегищур Ххучила
гьитІомадо Масигьигъо вукІудя Адамлълъи
МочІигъодду. Масигьи Исадило энщубгу
гьакъиллълъи гьитІомадо жив Адамлълъи
МочІигъодду.
Бараси
"черхилла ругъумол ругъгъондду"
инсанщуб рикьи турдоля тІулу во реччин
рукъур. Барасилди рукъудо валъобул
адам Мусаб къануноди хъуболълъибул
адамлъо вагвар вокІодду во динлълъи
агьлуллъиво вокьиди волълъелтар вокІочІигу.
Гьилагъгъонси суд
Иерусалимлълъи халгъгъилчІу
бокьу гьукму букъидя гьочІо
бечІуха идара.
ГьочІо вочІуха кашиши
Иерусалимлълъи
Мукъадасаб Гьакъулълъи гьочІо вочІуха
кашиши сер решиндди вочІидя вукІодду173
БичІчІунну реччинол рошобилво
гьегешди миярлъир идя бикІодду гьилагъгъонси
судиллъи.
Динар
Румлълъи империялла гьалтІуннолъир
бикІоб орсило цІцІер. Гьеллълъи
гъгъимати бикІодду сер зубуди гьалтІуннидду
бигъгъорси мишулълъигъгъаси.
Динлълъол алимадул
Мусаб къанун рагьал‑гьекьороло
бехъодду цІиннял во жІугьутІабо
гьеб молъигьидял адам.
Илгьам
ГьиласишчІукку себ къеча дан загьирлъир.
Ирод
«Рергьанолълъи Хабарула» гьер цІерлогуси
чІегу хан рехсумадо. Леседуси миярула
рехсумадоси Ирод вукІодду Ягьудийолув
хан; чІецІулду рехсумадоси Ирод Антипа
вукІодду Галилеяллълъи хан.
Кашиши
Иерусалимлълъи Мукъадасаб гьакъулълъи
динияв гьекІа.
Къайсар
"Румлълъи паччагьи император."
Къанун
ххал игьо Мусаб къанун.
Лъенлълъи лъибдду рейди вугъгъон
гьеб бикІодду
мунагьол абчоллу во кантІуннидду
Гьиласишло вашиду игьирси адати.
Магъало (налукол) бакІарунял адам
гьевул
вокІо Румлълъи императорщуб хъазиналлъи
халгъгъилчІукку налукол ракІарунно
"вотабул адам гьеллалъидду гьегевул жІугьутІаво"
гьилудося вокІодду; императорщуй174
БичІчІунну реччинол рошобилналукол ракІаруннирло багвар бикІодду
гьакъилогуси данлъо.
МажІусиёл
вугьол «гьилассала» иман бикІолъибул
во Мусаб къанун бихиссубул адам.
Масигьи (Христос)
Гьиласишди волълъелтягъодду
рошо иччиб иннагулоси
Паччагьи.
Мукъадасаб Гьакъу
Иерусалимласси динлълъи
"аслияб гьакъу (Храм Байтулмукъадас)."
Себгу гьигилъусугу гъгъурман бихъуду
ихтяр бикІочІигу.
Мусаб къанун
Муса аварегишхо Гьиласишди
решкІонлъибул бигьолгу амродул
"во жІугьутІади чара тигу цІенну букІудял"
гьегелуб умуруллълъи ибулгу рахъил гьагъгъолъирси
адатол.
Пасха
Мисрилла лагъилъирло вукІудду вокІобул
"жІугьутІол Гьиласишуб цІобилдди"
зулмулчІукку тархъанлъиб заман рокІолло
"бигъгъолдду жир‑жир решинлълъи къина"
гьегелуди игьирсси речІуха байрам. Гьер
зубу цІцІибибул панкъол икуння бокІодду
жІугьутІади.
Саддукёл
жІугьутІавул буртІол адамдило
динлълъол миярдадило уцІцІунниб хассаб
мазгьаб. Гьегелуди седухъанлъир идя бикІодду
динлълъолло политикаллълъолло
"гьалтІилий гьилагъгъонси судилчІу вокьуло175"
БичІчІунну реччинол рошобилвугьолсол
гьегевул вокІудя вокІодду. Мусаб
"къанунолосугу гьешчІу вохуду вачІчІибул"
севулол аварегадарул Ххучалало иман бикІолося
бикІодду саддукеяди.
Самариёл (Самарияллълъи халгъгъи)
ЯгьудиялчІуло
СамариялчІуло бокьу бикІоб
Самария виллаятиллълъол адам. Гьевул
"бужудя вокІодду Гьиласи сев вукІорола амма"
жІугьутІаб къанун ибгугу гъгъабулийдя
бикІочІигу. Гьеб сабаблъидду чІегуло халгъгъиллълъи
"бадило буккудося бикІодду"
гьило данлълъи сонсочІу лълъеру гьогъгъуло
вокІодду жІугьутІолло самариёлло
икон‑цІцІадир мунагьилъо багудя бикІодду.
Сардар
энщуб корщелукьиси виллаятала
Румлълъи императоршди вотаб мияр.
Синагога
ккубар иду во Таврат балиду жІугьутІол
бадоллъидя гьакъу.
Соддом во Гоморра
Гьиласишуб ссим бигъгъодду
роххолъибул гьонадул.
Таврат
Мусахо решкІом Ххуча.
Фарисеёл
Мусаб къанунно имодаб адатило
цІеннури золо гьаракати бахъуннирсол
адамчІу бокьукку Ягьудиялла уцІцІунниб
во гъгъадру‑гъгъиматилогусси динлълъи
мазгьаб.
ЦІцІибибул панкъалълъи байрам
ххал игьо
Пасха.

БичІчІунну реччинол рошобилШаматІи
"Мусаб къанунола рокъидду шаматІи зубу себгуло гьалтІи игьиду гьукъуня бикІодду. Адамди эннуйгу гьалхьи‑рагьатило"
Гьиласишуй тІаати‑ибадатило иду
буккудя зубулъо рагор гьер жІугьутІади.
Шимал север.